
DOBRI PASTIR 

KALENDAR 

ZA GODINU 1981. 


Uredio: Pm Vlado Karlović 


IZDALA: REDAKCIJA »DOBRI PASTIR« 
71001 Sarajevo, I 211 
Obala V. Stepe 39. 



Sarajevo 1980. 


GODINA 1981. 

Godina 1981. je prosta i ima 365 dana. Nedjelja-blagđana 
u njoj ima 52. 

Proljeće započinje u subotu 21. ožujka 

Ljeto započinje u nedjelju 21. lipnja 

Jesen započinje u srijedu 23. rujna 

Zima započinje u ponedjeljak 21. prosinca 

Godini 1981. odgovara 6693. godina julijanskog kalendara 
i 2734. godina od sagrađenja grada Rima, te 2756. godina od 
prve Olimpijade. Židovske ere to je godina 5741., a prema 
muslimanskom kalendaru, brojeći po Hidžri, godina 1401. 

ASTRONOMSKI PODACI O POMRAČENJU SUNCA I 
MJESECA 

POMRAČENJE SUNCA 

Prstenasto pomračenje sunca — 4/5. veljače 1981. 

Ovo pomračenje sunca bit će vidljivo samo iz Australije, 
Južne Amerike, sa Antarktika i Tihog oceana. 

Potpuno pomračenje sunca — 31. srpnja 1981. 

Pomračenje će biti vidljivo iz istočnog dijela Evrope, 
Azije, sjevero-zapadnog dijela Sjeverne Amerike, sa Grenlan¬ 
da, Tihog oceana i dijela Indijskog oceana. 

POMRAČENJE MJESECA 

Pomračenje mjeseca — 20. siječnja 1981. 

Bit će vidljivo u Sjevernoj Americi, sa Sjevernog ledenog 
mora, Grenlanda, sa Atlanskog oceana i iz Zapadne Evrope. 

Djelimično pomračenje mjeseca — 17. srpnja 1981. 

To pomračenje mjeseca bit će vidljivo u Južnoj Americi, 
jugo-istočnom dijelu Sjeverne Amerike, zapadnoj Evropi, na 
istočnom dijelu Tihog oceana, Atlanskom oceanu, jugo-zapad- 
nom dijelu Indijskog oceana i sa Antarktika. 

NIJEDNO OD TIH POMRAČENJA NEĆE SE MOCl VIDJETI 

SA TERITORIJA SFRJ. 


CRKVENE ZAPOVJEDNE SVETKOVINE 

U katoličkoj Crkvi su zapovjedni blagdani sve nedjelje 
tijekom godine, te slijedeće svetkovine: 

Nova godina — Svetkovina Svete Bogorodice — 

Bogojavljenje (Tri kralja) 

Sveti Josip — 

Uskrs (nedjelja) — 

Spasovo — 

Duhovi (nedjelja) — 

Ti jelovo — 

Sveti Petar i Pavao — 

Uznesenje bi. dj. Marije — Velika Gospa — 

Svi Sveti — 

Bezgrešno začeće bi. dj. M. — 

Božić (rođenje Gosp. I. K.) — 

DRŽAVNI PRAZNICI U SFRJ 

1. i 2. siječnja — Nova godina 

I. i 2. svibnja — Međunarodni praznik radnika 

4. srpnja — Dan borca 

29. i 30. studenog — Dan Republike 

REPUBLIČKI PRAZNICI 

7. srpnja — Dan narodnog ustanka u SR Srbiji 
13. srpnja — Dan narodnog ustanka u SR Crnoj Gori 
22. srpnja — Dan narodnog ustanka u SR Sloveniji 
27. srpnja — Dan narodnog ustanka u SR Bosni i Hercegovini 
27. srpnja — Dan narodnog ustanka u SR Hrvatskoj 

II. listopada — Dan narodnog ustanka u SR Makedoniji 
25. studenog — Dan državnosti SR Bosne i Hercegovine 


1. siječnja 

6. siječnja 
19. ožujka 
19. travnja 

28. svibnja 

7. lipnja 
18. lipnja 

29. lipnja 
15. kolovoza 

1. studenog 

8. prosinca 
25. prosinca 


\*J OhW 


SIJEČANJ • JANUAR 


Dani 

Rimokatolički kalendar 

C 

1 Nova godina — Marija Bogorodica 

P 

2 Bazilije V. i Grgur Nazianzenski 

s 

3 Genoveva, Cvijeta, Presv. Ime Isusovo 

N 

4 2. Nedj. iza Božića, Anđela Fol., Boris 

P 

U 

5 Telesfor. Emilija, Miljenkp , 

6 Bogo javljen je — Sveta 3 kralja $ 

s 

7 Rajmund Penjafortski, Zorislav 


8 Severin, Teofil, Bogoljub 


9 Julijan, Celzo, Miodrag 


10 Aga ton, Vilim 

N 

11 Nedjelja krštenja Isusovog, Neven 

P 

12 Ernest, Tatjana 

U 

13 Hilarije, Veseljko 5 

s 

14 Anastazija, Feliks, Srećko 

c 

15 Pavao Pustinjak, Mavro 

p 

16 Berard, Oton i dr. franj. mč. 

s 

17 Antun Pustinjak 

N 

18 2. N. god., Poč. molitv. okt. za jedinstvo kr. 

P 

19 Mario, Ljiljana 

U 

20 Fabijan i' Sebastijan <š> 

s 

21 Agneza, Janja 

c 

22 Vinko, Viče, Ranko 

p 

23 Parmen, Ema, Vjera 

s 

24 Franjo Saleški 

N 

2eT 3. N. god.. Obraćanje s. Pavla 

P 

26 Timotej i Tit. Časlav 

U 

27 Anđela Merici, Zivko 

s 

28 Toma Akvinski, Tomislav 6 

c 

29 Valerije, Akvilin 

p 

30 Hijacinta, Martina, Hipolit 

s 

31 Ivan Bosko, Vanja 


Mjesečeve mijene: 

® Mladi mjesec 6. u 8 s 25 

> Prva četvrt 13. u 11 s 11 

® Pun mj. (ušt.) 20. u 8 s 40 

<? Zadnja četvrt 28. u 5 s 20 



S u n c 

e : 



m 

Izlazi: 1. 

U 

7 

s 

22 

m 

15. 

u 

7 

s 

18 

m 

Zalazi: 1. 

u 

16 

s 

20 

m 

15. 

u 

16 

s 

37 


e b e a 


JANUAR — SIJEČANJ 


Svetkovine prema julijanskom kalendaru, kojim se slu¬ 
že u zemlji pravoslavni i velik dio katolika istočnog obreda 
(grkokatolici). Prvi datum je prema gregorijanskom, a drugi, 
u zagradi, prema julijanskom kalendaru. 

7. I. (= 25. XII) — ROĐENJE HRISTOVO — BOŽIĆ 
14. I. (= 1. I) — Obrezanje Gospodnje — Nova godina 
19. I. (= 6. I) — BOGOJAVLJENJE 
27. I. (= 14. I) — Sv. Sava, 1. arhiep. srpski 


BILJEŠKE 






















VELJAČA • FEBRUAR 



Mjesečeve mijene: Sunce: 

9 Mladi mjesec 4. u 23 s 15 m Izlazi: 1. u 7 s 5 

> Prva četvrt 11. u 18 s 50 m 15. u 6 s 0 

® Pun mj. (ušt.) 18. u 23 s 59 m Zalazi: 1. u 16 s 58 

ff Zadnja četvrt 27. u 2 s 15 m 15. u 17 s 18 

6 B S S 


FEBRUAR — VELJAČA 



7 














OŽUJAK • MART 


Dani 

Rimokatolički kalendar 

N 

1 8. N. god., Albin 

P 

2 Luci je, Zoran 

U 

3 Asterija, Zvjezdana, Marin 

S 

4 Cista srijeda (post i nemrs), Kazimir 

c 

5 Euzebije, Teofil, Zakarija 

p 

6 Fridolin, Miroslav ® 

s 

7 Perpetua i Felicita 



Mjesečeve mijene: Sunce: 

© Mladi mjesec 6. u 11 s 32 m Izlazi: 1. u 6 s 24 
5 Prva četvrt 13. u 2 s 51 m 15. u 6 s 0 

w Pun mj. (ušt.) 20. u 16 s 23 m Zalazi: 1. u 17 s 36 

€ Zadnja četvrt 28. u 20 s 35 m 15. u 17 s 53 

3 3 3 3 


MART — OŽUJAK 


Svetkovine prema julijanskom kalendaru: 

1. III. (= 16. II) — Nedjelja mesopusna 

8. III. (=23. II) — Nedjelja siropusna 

9. III. (= 24. II) — Početak velikog posta 
29. III. (= 16. III) — Krstopoklona nedjelja 


BILJEŠKE 



















mo cl, co 


TRAVANJ • APRIL 


Dani 


N 

P 

U 

s 

c 

p 

s 


N 

P 

U 

s 

c 

p 

s 


1 

2 

3 

4 


5 

6 

7 

8 
9 

10 

11 


12 

13 

14 

15 

16 

17 

18 


N 

P 

U 

s 

c 

p 

s 


N 

P 

U 

s 

c 


19 

20 
'21 

22 

23 

24 

25 


26 

27 

28 

29 

30 


Rimokatolički kalendar 


Hugo, Venancije, Teodora 
Franjo Paulski, Leopolđ 
Rikard, Irena 
Izidor, Zozim 

5, N. kor, — Gluha, Vinko Fer. 

Vilim, Rajko 

Ivan Saleški 

Dionizije, Ljubomir 

Marija Kleofa, Demetrije 

Apolonije, Ezekijel 

Stanislav, Stanko _ 

Nedjelja muke — Cvjetna, Julije 
Martin, Ida 

Valerija, Lidvina, Tiburcije 
Krescencije, Rastislav, Anastazija 
Veliki četvrtak, Bemarđica 
Veliki petak (post i nemrs), Rudolf 
Velika subota, Apolonije, Amadej 


Uskrs — Vazam, Konrad, Leon 

Teotim, Bogoljub 

Anzelmo, Fortunat 

Kajo, Soter, Spaso 

Juraj, Đuro, Đurđica, Egidije 

Fidelis, Vjerko 

Marko Evanđelista 


2. N. usk., Jakov Zadr., Marcelin 
Ozana Kotorska 
Euzebije, Polion, Petar Ch. 
Katarina Sijenska 
Pio V, Josip Cott. 



D 




« 


Mjesečeve mijene: 

3) Mladi mjesec 4. u 21 s 
5 Prva četvrt 11. u 12 s 
® Pun mj. (ušt.) 19. u 9 s 
e Zadnja četvrt 27. u 11 s 


Sunce: 

20 m Izlazi: 1. u 5 s 28 
11 m 15. u 5 s 7 

0 m Zalazi: 1. u 18 s 15 
15 m 15. u 18 s 29 

APRIL — TRAVANJ 


Svetkovine prema julijanskom kalendaru: 

7. IV. (= 25. III) — Blagovesti 

18. IV. (= 5. IV) — Lazareva subota 

19. IV. (= 6. IV) — Cvjetna nedelja 

24. IV. (= 11. IV) — Veliki petak 

26. IV. (= 13. IV) — VASKRSENJE G. I. HRISTA, USKRS 


BILJEŠKE 
















SVIBANJ • MAJ 


Dani 


Rimokatolički kalendar 


1 Josip Radnik, Radenko 

2 Anastazije, Boris 


N 

P 

U 

S 

c 

p 

s 


N 

P 

U 

s 

c 

p 

s 


3 3. N. usk., Filip i Jakov, Mladen 

4 Florijan 

5 Anđeo, Irena, Mira 

6 Judita, Lucije, Zoran 

7 Dujam, Duje, Gizela 

8 Marija Posrednica 

9 Katarina Bol., Rajko, Simun Fil. 


10 4. N. usk., Gospa Trsat., Izidor 

11 Mamerto 

12 Leopold B. Mandić, Pankracije 

13 Robert, Imelda 

14 Matija, Bonifacije 

15 Izidor, Sofija 

16 Ivan Nep., Margarita 


17 5. N. usk., Paškal, Bruno 

18 Feliks, Srećko 

19 Celestin, Dubravka 

20 Bemardin Sijen., Zvjezdan 

21 Andrija, Hrabren 

22 Helena, Bosiljko, Emil, Milan 

23 Deziderije, Zeljko, Zeljka 




24 6. N. usk., Marija Pomoćnica 

25 Grgur, Beda Časni 

26 Filip Neri, Slobodan 

27 Augustin Cant. 

28 Spasovo, German, Marijana 

29 Maksim, Velimir, Veljko 

30 Ivana Ori., Ferdinand, Ferdo 


N 


31 7. N. usk., Pohođenje BDM 


Mjesečeve mijene: 

• Mladi mjesec 4. u 5 s 20 m 

5 Prva četvrt 10. u 23 s 23 m 

w Pun mj. (ušt.) 19. u 1 s 4 m 

6 Zadnja četvrt 26. u 22 s lm 


Sunce: 

Izlazi: 1. u 4 s 41 

15. u 4 s 21 

Zalazi: 1. u 18 s 49 

16. u 19 s 7 

SS SS 


MAJ — SVIBANJ 

LIPANJ • JUNI 



Rimokatolički kalendar 


1 Justin, Pamtili je 

2 Marcelin, Petar 

3 Karlo Lwanga, Dražen 

4 Kvirin Sisački, Optat 

5 Bonitacije 

6 Norbert, Berislav_ 

7 Duhovi, 10. N. god., Robert, Anđeo Z. 

8 Medardo, Vilim 

9 Efrem Sirski, Felicijan 

10 Margarita, Oliva, Biserka — Kvatre 

11 Bamaba, Portuna t 

12 Ivan Fakundo — Kvatre 

13 Antun Padovansk i — Kvatre _ 

14 11. N. god., Ned. Presv. Trojstva, Rugin 

15 Vid, Vida, Čedo 

16 Franjo Reg., Gvido 

17 Adolf, Laura, Bratoljub 

18 Tijelovo, Marcelin 

19 Romuald, Bogdan, Julijana 

20 Silverije, Goran, N aum Oh. _ 

21 12. N. god., Alojzije, Vijeko, Poč. ljeta 

22 Pavao Nolan., Ivan F., Toma Mor 

23 Josip Caf., Sidonija, Zdenka 

24 Rođenje Ivana Krstitelja 

25 Vilim, Vilko, Nada 

26 Srce Isusovo, Vigilije 

27 Srce Marijino, Ćiril Al. _ 


N 

28 

13. N. god., Irenej, Smiljan 

P 

29 

Petar i Pavao 

U 

30 

Prvomučenici Rimske Crkve 


Mjesečeve mijene: 

• Mladi mjesec 2. u 12 s 33 m 

5 Prva četvrt 9. u 12 s 34 m 

© Pun mj. (ušt.) 17. u 16 s 5 m 

€ Zadnja četvrt 25. u 5 s 26 m 


Sunce: 

Izlazi: 1. u 4 s 8 

15. u 4 s 5 
Zalazi 1. u 19 s 23 

15. u 19 s 31 m 

JUNI — LIPANJ 


Svetkovine prema julijanskom kalendaru: 

3. VI. (= 21. V) — Car Konstantin i carica Jelena 

4. VI. (= 22. V) — Vaznesenje Gospodnje — Spasovo 

14. VI. (= 1. VI) — Silazak Sv. Duha — Duhovi 

22. VI. (= 9. VI) — Početak petrovd. posta 

28. VI. (= 15. VI) — Car Lazar — Vidovdan 


BILJEŠKE 















SRPANJ • JULI 


Dani 


Rimokatolički kalendar 


s 

i 

Aron, Simun, Predrag 

® 

c 

2 

Oton, Ostoja, 2ivko 


p 

3 

Toma, Leon 


s 

4 

Elizabeta Port. 


N 

5 

14. N. god., Ćiril i Metod 


P 

6 

Marija Goretti 


U 

7 

Vilibald, Lukrecija 


s 

8 

Akvila i Priscila, Hadrijan 

5 

c 

9 

Nikola P., Leticija 

p 

10 

Amalija, Ljubica, Veronika 


s 

11 

Benedikt, Olga 


N 

12 

15. N. god., Mohor, Ivan Gv. 


P 

13 

Henrik, Hinko 


U 

14 

Kamilo, Miroslav 


s 

15 

Bonaventura, Bono 


c 

16 

Gospa Karmelska 


p 

17 

Aleksije, Branko 

s 

18 

Fridrih, Marina 


N 

19 

16. N. god., Aurelija, Zlata 


P 

20 

Ilija Prorok, Ilinka 


U 

21 

Lovro Br., Danijel 


s 

22 

Marija Magdalena 


c 

23 

Brigita, Liberije, Slobodan 

e 

p 

24 

Kristina, Mirjana 

s 

25 

Jakov, Kristofor 


N 

26 

17. N. god., Joakim i Ana 


ri 

27 

Klement Ohr. 



28 

Nazarije, Celzo, Inocent 


s 

29 

Marta i Marija, Beata 


c 

30 

Petar Križ., Rufin 


p 

31 

Ignacije Lojolski, Rufin 

© 


Mjesečeve mijene: 

1. u 20 s 4 m 
9. u 3 s 40 m 
17. u 5 s 40 m 
24. u 10 s 41 m 
31. u 4 s 53 m 


• Mladi mjesec 
> Prva četvrt 
® Pun mj. (ušt.) 
G Zadnja četvrt 
9 Mladi mjesec 


Sunce: 

Izlazi: 1. u 4 s 9 

15. u 4 s 19 

Zalazi: 1. u 19 s 34 

15. u 19 s 27 


s a s e 


JULI — SRPANJ 


Svetkovine prema julijanskom kalendaru: 

3. VII. (= 20. VI) — Metodi je, Naum Ohridski 
7. VII. (= 24. VI) — Rođenje Jovana Krst. — Ivanjdan 
12. VII. (= 29. VI) — Sv. ap. Petar i Pavle — Petrovdan 


BILJEŠKE 




















KOLOVOZ« AUGUST 

Dani 

Rimokatolički kalendar 

S 

1 

Alfonz M. Liguori 


N ■ 

2. 

18. N. god., Gospa od Anđela 


P 

3 

Augustin Kažotić 


U 

4 

Ivan M. Vianney 


s 

5 

Gospa Sniježna 


e 

6 

Preobraženje Kristovo 


p 

7 

Siksto, Kajetan, Kasijan 


s 

8 

Dominik, Nedjeljko 


N 

9 

19. N. god., Roman, Firmin 


P 

10 

Lovro, Laura 


U 

11 

Klara, Jasna 


s 

12 

Hilarije, Veseljko 


c 

13 

Hipolit, Poncijan 


p 

14 

Maksimilijan K., Euezbije 


s 

15 

Uznesenje BDM — Velika Gospa 

N 

16 

20. N. god., Rok, Stjepan 


p 

17 

Hijacint, Miron 


u 

18 

Helena, Jelena Križarica 


s 

19 

Ivan E., Ljudevit, Lujo 


c 

. 20 

Bernard, Samuel 


p 

21 

Pio X, Silvan 

6 

s 

22 

Bi! dj. Marija Kraljica n. i z. 

N 

23 

21. N. god.. Ruža Lirnska 


p 

24 

Bartolomej, Bariša 


u ■ 

25 

Ljudevit, Elvira 


s 

26 

Anastazije Sol., Zefirin 


c 

27 

Monika, Časlav 


p 

23 

Aurelije, Augustin, Zlatko 


s 

29 

Mučendan Ivana Krstitelja 

N 

30 

22. N. god., Gaudencije, Radoslav 


p 

31 

Rajmunđ, Rajko 



Mjesečeve mijene: 

5 Prva četvrt 7. u 20 s 27 m 

® Pun mj. (ušt.) 15. u 17 s 37 m 

® Zadnja četvrt 22. u 15 s 16 m 

© Mladi mjesec 29. u 15 s 44 m 


Izlazi: 

Zalazi 


Sunce: 

1. u 4 s 35 
15. u 4 s 53 
: 1. u 19 s 12 

15. u 18 s 50 


18 


s a a s 


AUGUST — KOLOVOZ 


Svetkovine prema julijanskom kalendaru: 

2. VIII. (= 20. VII) — Prorok Ilija — Ilindan 
9. VIII. (= 27. VII) — Kliment Ohridski 
14. VIII. (= 1. VIII) — Početak velikogosp. posta 

19. VIII. (= 6. VIII) — PREOBRAZENJE GOSPODNJE 
28. VIII. (= 15. VIII) — USPENIJE BOGORODICE 
— Vel. Gospojina 


BILJEŠKE 


19 













RUJAN # SEPTEMBAR 



Dani 

Rimokatolički kalendar 

U 

1 

Egidije, Verena, Beatrica 


S 

2 

Kalista, Divna 


C 

3 

Grgur V., Budimir 


P 

4 

Ruža Vit., Dunja, Ida 


s 

5 

Lovro, Justin, Borko 


N 

6 

23. N. god., Zaharija, Boris 

5 

P 

7 

Marko Križevčanin, Regina 


U 

8 

Rođenje BDM — Mala Gospa 


s 

9 

Petar Klaver, Ruža Vit. 


c 

10 

Nikola T.olent., Pulherija 


p 

11 

Hijacint, Miljenko 


s 

12 

Ime Marijino 


N 

13 

24. N. god., Ivan Zlatousti 



14 

Uzvišenje svetog križa, Višeslav 


EH 

15 

Gospa Žalosna, Dolores 


s 

16 

Komelije, Ciprijan, Edita — Kvatre 


c 

17 

Rane sv. Franje, Robert Bel. 


p 

18 

Josip Kup., Sofija, Irena — Kvatre 


s 

19 

Januarije — Kvatre 


N 

20 

25. N. god., Kandida, Svjetlana 

ff . 

P 

■ 21 

Matej, Jona 


U 

22 

Toma Vil., Mavro 


s 

23 

Lino, Tekla; Poč. jeseni 


c 

24 

Pacifik, Miroslav 


p 

( 

Kleofa, Aurelija, Zlata 


s 

26 

Kuzma i Damjan 


N 

27 

26. N. god., Vinko Paulski 


P 

23 

Vjenceslav, Višeslav 

• 

U 

29 

Mihovil, Gabrijel i Rafael 


s 

30. 

Jeronim, Jerko 



Mjesečeve mijene: 

5 Prva četvrt 6. u 14 s 
® Pun mj. (ušt.) 14. u 4 s 
€ Zadnja četvrt 20. u 20 s 
© Mladi mjesec 28. u 5 s 


Sunce: 

26 m Izlazi: 1. u 5 s 11 
10 m 15. u 5 s 27 

48 m Zalazi: 1. u 18 s 23 
8 m 15. u 17 s 58 

BBBB 


SEPTEMBAR — RUJAN 




21 













LISTOPAD • OKTOBAR 



Mjesečeve mijene: Sunce: 

5 Prva četvrt 6. u 8 s 46 m Izlazi: 1. u 5 s 45 

® Pun mj. (ušt.) 13. u 13 s 50 m 15. u 6 s 1 

6 Zadnja četvrt 20. u 4 s 41 m Zalazi: u 17 s 29 

© Mladi mjesec 27. u 21 s 14 m 15. u 17 s 5 


22 


s 6 a s 


KA KA KA 

n n n 


OKTOBAR 


LISTOPAD 


Svetkovine prema julijanskom kalendaru: 

. (= 29. IX) — Miholjdan 
. (— 7. X) — Srđevdan 
. (= 14. X) — Sv. Paraskeva — Petka 


BILJEŠKE 















STUDENI • NOVEMBAR 


Dani 

Rimokatolički kalendar 

N 

1 

31. N. god.. Svi sveti. Svetislav 


P 

2 

Spomen mrtvih — Dušni dan 


U 

3 

Martin Porres, Silvija 


S 

4 

Karlo Bor., Drago 


c 

5 

Zakarije, Elizabeta, Mirko 

$ 

p 

6 

Leonard, Sever 


s 

7 

Anđelko, Cvjetko 


N 

8 

32. N. god., Gracijan Kot, Bogomir 


P 

9 

Teodor, Posv. lat. bazilike 


U 

10 

Leon V., Lav 


S 

11 

Martin, Davorin 

c 

12 

Jozafat, Emilijan 


p 

13 

Stanislav Kostka, Didak 


S 

14 

Nikola Tavelić 


N 

15 

33. N. god., Albert V., Leopold 


P 

16 

Margareta, Gertruda 


U 

17 

Elizabeta Ugarska 

€ 

s 

18 

Roman, Posv. baz. sv. Petra i Pavla 

c 

19 

Janja As., Krispin 


p 

20 

Feliks V., Edmund 


s 

21 

Prikazanje BDM u hramu, Gospa od zdravlja 

34. N. god., Krist kralj, Cecilija 


P 

23 

Klement, Kolumban 


U 

24 

Krizogon, Krševan 


S 

25 

Katarina, Katica 


c 

26 

Leonardo Portm., Silvestar 

• 

p 

27 

Virgilije, Severin 

Jakov Markijski, Sosten 


s 

28 


n 

29 

1. N. đoš., Svi sveti franj. reda 


m 

30 

Andrija, Hrabren, Hrvoje 



Mjesečeve mijene: 

J Prva četvrt 5. u 2 s 
Pun mj. (ušt.) 11. u 23 s 
€ Zadnja četvrt 18. u 15 s 
• Mladi mjesec 26. u 15 s 

NOVEMBAR — STUDENI 


Svetkovine prema julijanskom kalendaru: 

8. XI. (= 26. X) — Velmč. Dimitrije — Mitrovdan 
21. XI. (= 8: XI) — Sabor arhan. Mihaila 

— Aranđelovdan 

28. XI. (= 15. XI) — Početak božičnog posta 

PROSINAC • DECEMBAR 


Dani 

Rimokatolički kalendar 

U 

1 

Eligije, Natalija 


S 

2 

Bibijana, Zivana, Vesela 


C 

3 

Franjo Ksaverski, Klaudije 


P 

4 

Ivan Damašćanski, Barbara 

5 

s 

5 

Saba, Sava, Savka 


N 

6 

2. N. doš., Nikola, Niko 


P 

7 

Ambrozije, Ambroža 


U 

8 

Bezgrešno zač. BDM, Ljiljana 


s 

9 

Valerija, Ciprijan 


c 

10 

Gospa Loretska, Julija 


p 

11 

Damaz, Danko, Davorin 


s 

12 

Ivana Franc. de Chantal 


N 

13 

3. N. doš., Lucija, Luča 


P 

14 

Ivan od Križa, Oton 


U 

15 

Irenej, Kristina 


s 

16 

Albina, Zorka, Adela — Kvatre 


c 

17 

Lazar, Florijan, Cvjetko 


p 

18 

Ruf, Zozim — Kvatre 

€ 

s 

19 

Urban, Vladimir, Vlado — Kvatre 


N 

20 

4. N. doš., Eugen, Tin 


P 

' 21 

Petar Kanizije; Poč. zime 


U 

22 

Flavijan, Ženo 


s 

23 

Viktorija, Ivan de Kety 


c 

24 

Badnji dan, Adam i Eva 



25 

Božić, Rođenje Kristovo, Bozo 


U 

26 

Stjepan, Krunoslav, Kruno 

© 

mm 

27 

Nedjelja s. obitelji, Ivan 


p 

28 

Nevina dječica, Nevenka 


u 

29 

Toma Becket, David 


s 

30 

Mansuet, Liberije, Trpimir 


c 

31 

Silvestar, Goran — Zahvalnica 



Mjesečeve mijene: Sunce: 

5 Prva četvrt 4. u 17 s 23 m Izlazi: 1. u 7 s 3 

® Pun mj. (ušt.) 11. u 9 s 42 m 15. u 7 s 14 

€ Zadnja četvrt 18. u 6 s 48 m Zalazi: 1. u 16 s 11 

® Mladi mjesec 26. u 11 s 11 m 15. u 16 s 10 

'Riječ čitateljima i prijateljima 

Dragi čitatelji i prijatelji! 

Navršilo se punih trideset godina kako vama, svojim či¬ 
tateljima i prijateljima, predajemo u ruke kalendar »Dobri 
Pastir«. U svakom kalendaru, kroz tih trideset godina, bio 
je jedan dio posvećen našoj domovini i zbivanjima u njoj. 
U svakom kalendaru bila je i slika Predsjednika Republike 
Josipa Broza Tita. 

POVODOM SMRTI PREDSJEDNIKA TITA 

I u ovom kalendaru je Titova slika; uokvirena je crnom 
bojom — znak naše žalosti zbog Predsjednikove smrti. 

Josip Broz Tito rodio se u mjesecu svibnju 1892. godine. 
U istom mjesecu 1980. godine je i umro. Prema »Stanju 
duša« župe Tuhelj, kojoj župi pripada rodno selo Predsjed¬ 
nika Tita Kumrovec, navedeno je do su otac Franjo i majka 
Marija imali petnaestoro djece, od kojih su neka brzo umr¬ 
la. Život u brojnoj a siromašnoj zagorskoj obitelji bio je 
više nego težak. Kao dijete Josip Broz je odlazio preko ri¬ 
jeke Sutle svom djedu Martinu. Pomagao je djedu u poslu 
i tu je naučio i slovenski jezik. Njegova majka je bila radina, 
energična i ponosita žena. Prema riječima samog Predsjed¬ 
nika Tita bila je poštena i pobožna žena, koja je svoju dje¬ 
cu učila poštenju. Predsjednik Tito je isticao da je uvijek 
poštivao svoju majku i da joj je zato bio zahvalan. 

Iz rodnog sela krenuo je u svijet da potraži kruha. Pro- 
krstario je svojom zemljom i prošao dosta tuđih zemalja. 
Iz rodnog kraja nosio je jasne spoznaje o teškom položaju 
seljaka, a radeći kao radnik, vidio je kako je težak položaj 
radnika. Svugdje je vidio siromaštvo i bijedu, nepravde i 
zapostavljanje. U njegovoj duši je sazrijevala misao o bo¬ 


ljem životu seljaka i radnika. Tom boljem životu posvetio 
je svoj život nastojeći da stvori društvo koje će seljacima 
i radnicima donijeti oslobođenje i pravdu. U tu svrhu je 
prihvaćao i najteže zadatke svjestan da mu to donosi stra¬ 
danja, osude i zatvore. 

U najtežim danima naših naroda, kada je pod okupaci¬ 
jom došlo do bratoubilačkog rata, Tito je, sa svojim surad¬ 
nicima, uspio ujediniti naše narode da zajednički oslobode 
svoju zemlju i da nakon rata stvore novo društvo. 

Nakon rata nastavljena je neumoljiva borba za preob¬ 
razbu našeg društva u duhu socijalističkog humanizma. I u 
tim godinama, bogatijim nemirom nego mirom, on je nepri¬ 
kosnoveni vođa naroda Jugoslavije u njihovom nastojanju 
da ostanu svoji, da budu nezavisni i da sami sebi kroje 
svoju vlastitu sudbinu. Koliko je to bilo teško, najbolje je 
rekao sam Tito, kad je izjavio da je u tim godinama izdr¬ 
žao najteže trenutke svoga života. To je i bio razlog da jed¬ 
nom zgodom rekne: »Drugovi, ne čudite se, prvi put želim 
pred vama opisati svoj život kao što vjerni kršćanin osjeti 
potrebu da se ispovijedi, pa onda prosudite jesam li mogao 
izabrati drukčiji put od ovoga našeg puta. Nisam vjernik 
i ne osjećam se dužnim polagati račun bilo komu izvan na¬ 
še države; niti u Bukureštu, kad je to od mene zahtijevao 
Informbiro. Za rad u svojoj državi, za svoj narod, dužni 
smo odgovarati samo svome narodu. Nitko nema većeg pra¬ 
va od vas da čuje upravo od mene svu istinu. Vi koji ste 
sa mnom doživjeli u Užicu i preko Lima, kroz istočnu Bosnu 
i Krajinu, pod Grmečom i na Neretvi prvi četnički udarac 
iza leđa, bijelu smrt Igmana, gladne kolone djece i žena s 
Banije i Korduna, širenje tifusa i smrt mnogih naših boraca 
na Sutjesci.... znam da ćete me najbolje razumjeti vi koji 
ste sa mnom čuvali nosila ranjenika i tifusara i s povje¬ 
renjem čuvali preživjele u zapaljenim i opljačkanim seli¬ 
ma, da nismo mogli izabrati drugi put... « 

I danas još traje taj izabrani put — bratstva, jedinstva 
i ravnopravnosti naših naroda. Imamo danas domovinu u 
kojoj smo sami gospodari. Duboko smo zahvalni pokojnom 
Predsjedniku i ponosni na njegovo i naše djelo koje radosno 
nastavljamo. 

SADRŽAJ NAŠEG KALENDARA 

U ovogodišnjem kalendaru govor je o sedmoj Božjoj 
zapovijedi: »Ne ukradi!« (a i desetoj: »Ne poželi nikakve 
tuđe stvari!«). Ta zapovijed je kratka i lako se pamti. 
Treba znati da su ljudi kršili sve zapovijedi pa i ovu. 
A čini se da su se u ovoj zapovijedi zbile i ostale zapovijedi. 
Sta traže ostale zapovijedi, nego da svakome dadnemo nje¬ 
govo pravo i da poštivamo njegovo pravo: prema Bogu, pre¬ 
ma ljudima i prema zajednici? Ta zapovijed koja poziva 
na pravdu, štiti tuđe pravo i vlasništvo. Možemo je povrije¬ 
diti na više načina i njeni prekršaji imaju različite oblike. 
Teško je u jednom kalendaru iznijeti sav sadržaj te zapovi¬ 
jedi. Ovdje, u predstavljanju kalendara, želimo istaknuti 
jedan od tih oblika, koji najbolje pokazuje da su se svi 
ostali prekršaji 7. zapovijedi našli u tome što je čovjeku 
oteto njegovo. Najsvetije vlasništvo čovjeka je njegov rad 
kojim stvara, zaslužuje i osigurava svoj život. Ukrasti od 
nekoga nešto, nije ništa drugo nego otuđiti od drugoga ono 
što je on stekao svojim radom ili pravednim naslijeđem 
drugih koji su radili. 

Čovjek je uvijek bio osjetljiv na svoj rad i na plod 
svoga rada. Kad je primijetio da njegov rad drugi isko¬ 
rištava, uvijek se protivio i bunio. Skoro bismo ljudsku 
povijest mogli nazvati neprestanom pobunom čovjeka protiv 
najteže krađe, protiv krađe ljudskog rada. Bunili su se ro¬ 
bovi, jer su njihov rad oduzimali robovlasnici; bunili su se 
kmetovi, jer su njihov rad oduzimali zemljoposjednici. 


Zagorski seljak Matija Gubec primjer je takve bune. Sva¬ 
ko vrijeme je imalo svoj način krađe tuđeg rada, ali i 
svoj način pobune na tu krađu. Nova vremena donijela su 
organizirano iskorištavanje tuđeg rada, ali su i probudila 
svijest o vrijednosti rada i rađala smišljeniju borbu protiv 
tog iskorištavanja. Svakome tko je radio stvari su bivale 
sve jasnije: ne može biti pravedan poredak koji radniku 
i seljaku za sav rad ostavlja tek toliko da jedva može pre¬ 
živjeti on i njegova obitelj, a sve ostalo što je on zaradio 
da ide nekom drugom. Ne postoji čovjek koji bi radio i 
dopustio da višak njegovog rada protiv njegove volje ode 
onom koji za to nije prolio ni kap znoja. Razumljivo je da 
su u svijetu našeg vremena nastajale i morale nastajati po¬ 
bune i revolucije. U našoj zemlji, uz oružanu borbu protiv 
okupatora, provođena je i ove vrste revolucija, i najjači za¬ 
mah i toj revoluciji dao je potomak zagorskog seljaka, ko- 
vinarski radnik Josip Broz Tito. 

Moramo priznati da ni kršćanska savjest, dakle savjest 
onih koji su čuli riječi Božje: »Ne ukradi!« nije uvijek bila 
budna nad najočitijim prekršajima ove zapovijedi, a to je 
krađa tuđeg rada i prisvajanje onog što je drugi radeći za¬ 
radio. Upravo zbog toga se dogodilo da su ljudi koji ne vje¬ 
ruju predbacivali ljudima koji vjeruju neiskrenost njihove 
vjere, kad trpe i dozvoljavaju — a nekad i čine — tolike 
nepravde i toliko iskorištavanje čovjeka, jer istina je da su 
bogate i razvijene zemlje uglavnom kršćanske zemlje. Drugi 
su preuzeli vodstvo da se ostvari poštivanje ovog vida sed¬ 
me zapovijedi Božje. Započeli su revoluciju koja bi radniku 
i seljaku morala vratiti vrijednost njihovog rada da se tako 
sa svijeta ukloni ovaj najokrutniji oblik krađe. 

Krađa rada ne događa se samo u jednoj radnji, tvor¬ 
nici ili na jednoj njivi. Ona se kao u nebo vapijući grijeh 
pojavljuje i među zemljama i skupinama država. Osvajačke 
i jake zemlje potčinjavaju sebi tuđa bogatstva i tuđi rad. 
Govorimo o razvijenim zemljama, o bogatim i siromašnim. 
Tu se događaju najveće nepravde i u tim je nepravdama 
najveća opasnost po mir u svijetu. 

Poglavari Crkve — posebno nekoliko posljednjih papa 
— upozoruju svijet na vrijednost ljudskog rada i na dosto¬ 
janstvo ljudske osobe koja radi i zaslužuje svoju plaću. Go¬ 
vore mu da je svjetski mir moguć jedino onda ako se gradi 
na pravednosti. A pravednosti sigurno nema ondje gdje se 
siromašnima otimaju njihova dobra i plodovi njihovog ra¬ 
da — gdje se tako očito u svjetskim razmjerima povređuje 
sedma zapovijed Božja. 


Vratimo se još jednom našem pokojnom Predsjedniku. 
Poznato je da je pokojni Predsjednik Tito najveći dio svojih 
napora u zadnjim desetljećima ulagao upravo u to da se 
nerazvijene zemlje pojave kao samostalna snaga i da sta¬ 
nu između zemalja koje troše nezamislive svote novca — a 
to znači ljudskog rada! — na naoružanje. Tim svojim radom 
na uklanjanju nepravde u svijetu zadobio je poštovanje 
svih: i • siromašnih i bogatih, velikih i malih. Njegovim na¬ 
porima na učvršćenju svjetskog mira, da čovjeka učini go¬ 
spodarom svog rada i njegovih plodova, da nerazvijenim osi¬ 
gura razvoj i neovisnost ljudi su iskazivali priznanje i po¬ 
štovanje i za njegova života. Ali to se posebno očitovalo 
nakon njegove smrti. Jedan strani novinar je smatrao po¬ 
trebnim da napiše i ovo: »Nošen je do groba kao titan, kao 
knez mira osobite veličine. Jedva da je povijest svijeta do¬ 
sada upamtila tako veliku žalobnu svečanost. Kod tog lijesa 
pojavilo se 115 država preko svojih pretstavnika, 32 pogla¬ 
vara država, 4 kralja, 20 predsjednika vlada i 40 ministara 
vanjskih poslova naklonili su se sa dubokim poštovanjem 
pred mrtvim Titom«. 

Ljudi su mu iskazali čast i slavu. Želja nas vjernika 
je da bude dionik i Gospodnje slave. Uvijek! 

Vaš urednik: 
fra Vlado Karlović 


Krist nas u Evanđelju uči ne samo da je krađa grijeh, 
nego da onaj koji ima dobra ovog svijeta treba da ih dadne 
onomu tko ih nema. Bogatstvo koje ne podijelimo s drugima 
lako nam može biti zapreka da uđemo u kraljevstvo nebe¬ 
sko. A sv. Pavlu je jasno, da je nekad krađa tuđeg dobra 
i da »tko ne radi, ne treba ni da jede«. 

SEDMA I DESETA BOŽJA ZAPOVIJED 


KOLIKO ZEMLJE TREBA ČOVJEKU? 

Ovogodišnji kalendar počet ćemo 
^ pričom koju nam pripovijeda veliki 

ruski književnik Lav Tolstoj. 

U davno vrijeme živio je u Rusiji neki čovjek; zvao se 
Marko, a bio je veoma bogat. Imao je zemlje i stoke, sitne 
i krupne da joj ril broja nije znao. Ali sretan i zadovoljan 
uza sve to nije bio. 

— Zašto? — pitat ćete. 

— Spadao je u onu vrstu ljudi kojima nikad nije dosta. 
A takvi sebičnjaci i gramzljivci nikad ne mogu biti sretni 
i zadovoljni onim što imaju. Uvijek bi željeli imati još više. 

Jednoga dana saznade taj bogati nezadovoljnik da tamo 
negdje na Istoku postoji zemlja Baskira i da tu ima odlične 
i plodne zemlje koliko ti duša želi, a cijena da joj je tako 
niska, da može za dobru kesu dukata kupiti zemlje toliko 
koliko se može obaći pješice za dan hoda. Čim je utvrdio 
da to nije prazna priča odmah je bio gotov s planom i 
odlukom. Rasproda sve što je imao: kuću, zemlju, sve go¬ 
spodarske zgrade i svu stoku. Sve to pretvori u dukate. 
Sluge raspusti, a zadrži samo najodanijega, te se zajedno s 
njim zaputi u tu daleku zemlju Baskira. 

Kad su nakon dugog putovanja stigli i raspitali se kako 
bi kupili zemlju, odvedoše ih do poglavice. S njim je posao 
bio vrlo brzo sklopljen. 

— Dobro je — rekao im je. — Dobro ste čuli. Ovdje je 
zemlja zaista jeftina. Za ovo dukata koliko imate možete 
kupiti zemlje koliko možete pješice obići za jedan dan hoda, 
računajući od sunčanog izlaska pa do njegova zalaza. 

— Samo na jedno moraš dobro paziti — nastavio je 
poglavica, okrenuvši se prema kupcu — točno do zalaska 
sunca moraš opet biti na istom mjestu odokle si krenuo. To 
znači: moraš zatvoriti krug svoga budućeg posjeda. Ne zatvo¬ 
riš li krug a sunce zađe, onda ti sve propada, ne dobivaš ništa, 
ni dukate ni zemlju. Ako si s tim sporazuman, onda izvoli 
sutra zorom poraniti, pa ćemo taj posao završiti. 

— Kako ne bih bio sporazuman — mislio je u sebi 
čovjek, ta obići ću za ovaj dugi ljetni dan zemlje koliko su 
pojedine općine velike, a beli mi više neće ni trebati. I tako 
se sporazumješe za sutra ujutro. 

Od velikog uzbuđenja što ga sutra očekuje, kako će po¬ 
stati bogati zemljoposjednik kakav ni sanjao nije, tu je noć 
vrlo slabo spavao. Tome je pripomogao i strah da ne bi 
zoru prespavao. Stoga se počesto noću budio. Ustao je veoma 
rano, u samo praskozorje. Sluga se pobrinuo za hranu i 
piće, što će mu gazda ponijeti sobom dok bude pješačio. 

Dobrih pola sata prije izlaska sunca već su obojica bili 
na ugovorenom mjestu. Malo kasnije stigoše i ostali: pogla¬ 
vica sa svojim ljudima. Još jednom ponoviše uvjete pogod¬ 
be, postaviše kesu s dukatima na sredinu a pokraj nje za- 
bodoše koplje da im označuje polaznu točku. 

Čim se pojavila prva zraka sunca poglavica reče: 

— Čovječe Božji, polazi i neka ti je sretno! Ne zaboravi 
da na vrijeme opet budeš ovdje! 

I čovjek je pošao. Ispočetka je krenuo polakše. 

— Morat ću štedjeti snagu, a kasnije mogu ubrzati i 
dati sve od sebe — tako je u sebi mislio i kombinirao 
Marko. No, nije prošlo ni pola sata, a on je već mnogo 
ubrzao korak. Duša mu je pjevala od radosti i veselja. Ta 
znao je da svakim časom i svakim korakom postaje bogatiji. 

Nosio je sobom torbu i u njoj svježu pogaču i dobru 
»okenjaču« pitke vode da mu se nađe kad ogladni i ožedni. 
A za njim na konjima išli su poglavičini ljudi i od vremena 
do vremena zabijali kolce u zemlju, označujući tako među 
njegovog budućeg posjeda. 

— Polako Marko, polako! — govorio je sam sebi. — 
Dan je dug, treba štedjeti snagu da ne bi na putu iznemogao. 
To mu je govorio razum, ali gladno srce nije slušalo taj 
mudri savjet, nego bi još ubrzavao korak. 

Sunce se penjalo na nebu. Bivalo je sve toplije i top¬ 
lije. Marko je na brzinu svukao gornju odjeću i odbacio je. 

— Lako ću za odjeću, a ovako bez nje mnogo će mi biti 
lakše izdržati dnevnu žegu i napor brzog hoda. 

Kad je osjetio glad, izvadio je pogaču iz torbe, odlomio 
komad i jeo idući: 


— Šteta bi bila dangubiti zbog jela — govorio je sam 
sebi. 

Sunce se već popelo na svoju najvišu točku. Bilo je 
podne. 

— Sada moram krenuti desno ili lijevo, pa zaokružiti 
svoje buduće imanje. Ni sam nije znao na koju bi stranu 
bilo bolje, jer je zemlja i s jednu i s drugu stranu bila 
prekrasna. Iza malog kolebanja ipak se odluči krenuti na 
lijevu stranu. 

Kad ga je počela mučiti žeđ, postupio je slično kao i s 
jelom: izvadio bocu iz torbe te onako u hodu potezao gutljaj 
po gutljaj. 

— Ludo bi bilo zastajkivati, jer svakim trenom po¬ 
stajem bogatiji. Stoga, Marko, samo naprijed! — sam je sebi 
govorio i sokolio se kad ga je umor počeo savladavati. 

— Trebalo bi opet zaokrenuti u lijevu i pomišljati na 
povratak — mislio je Marko. Ali baš tu pružila se nepre¬ 
gledna divna zemlja, komad kakav još nigda nije vidio, po¬ 
kriven tako gustom i sočnom travom, da je morao pomisliti 
i uzđahnuti: 

— Ah! To propustiti bila bi nenadoknadiva šteta. Moram 
još i to obuhvatiti! Kako će divna pšenica uspijevati na toj 
parceli! 

I tako je Marko produžio dalje. Već se sunce dobro na- 
gelo k zapadu, a on se još nije odlučio da krene trećom 
stranom svog budućeg posjeda. 

A kad će doći četvrta strana na red? O tome nije više 
ni mislio. Prekasno je sada misliti na pravilnost imanja. Bit 
će dobro da stignem na vrijeme na cilj makar mi imanje 
ostalo trokutasto — pomisli Marko i okrene ravno prema 
polaznoj točki, prema cilju na koji mora stići prije zalaska 
sunca. 

A sunce kao za inad pohitjelo, samo što nije dodirnulo 
horizont. A do cilja preostalo još dobra dva kilometra. Marko 
čini sve kako bi si olakšao. Baca torbu s preostalim dijelom 
pogače, baca bocu, doduše nju je prije toga do kraja iskapio, 
skida košulju pa i nju odbacuje, samo da bude za koji gram 
lakši... 

Već ga je spopala panika i veliki strah da neće stići na 
vrijeme na cilj. 

— Sad moram dati sve od sebe! Inače propadoh! — 
stiskao je Marko zube i počeo trčati. Beli mu nije bilo do 
trke. ali moralo se. Nije imao što birati: ili će postati veliki 
bogataš ili puki siromah bez igdje ičega. 

Sunce već do pola zašlo. Još koji trenutak i bit će sve 
kasno. Do cilja ostalo još kojih 400—500 metara. A kod 
Marka snaga potpuno iscrpljena. Pada od umora. Tako bi 
rado ostao koji časak ležeći na zemlji da predahne, ali ne, 
ne smije to učiniti. Inače propade mu sve. Stoga se brzo 

diže i nastavlja bauljati prema cilju. 

A oni: poglavica, Markov sluga i svi poglavičin; ljudi, 
svi su tamo. Gledaju što će biti. Ti posljednji trenuci su 
presudni i stoga najzanimljiviji. 

— Da li će stići? — svi se pitaju i napeto promatraju. 



Da, stigao je. Upravo kad je posljednja zraka sunca 
iščezavala stigao je Marko do cilja, opružio se koliko jei 
god dug i prihvatio zabodeno koplje — polazna točka bila 
je u njegovoj ruci. 

Ali Marko se ne diže. Mirno leži na zemlji. I kad su 
ga malo bolje pogledali a ono mlaz krvi nadire mu iz usta. 
Još par trzaja i sve je bilo gotovo. Srce nije izdržalo. Bio 
je to preveliki napor za njega. 


Kad je sluga vidio šta mu bi od gospodara, poče zapo¬ 
magati i lamati rukama. Poglavica, naprotiv, sačuvao je svoj 
ledeni mir kao da je navikao na slične prizore. Uze lopatu 
i pružajući je sluzi reče: 

— Vjerni slugo svoga gospodara, evo uzmi ovu lopatu. 
Iskopaj grob. Neka bude dva metra dug, dva metra dubok 
i pola metra širok, Toliko bit će mu dosta! 

Eto koliko zemlje treba na koncu svakom čovjeku! 

* 

Počeli smo ovom pričom koja se, na žalost, 
u životu često ponavlja. Mučimo se, trudimo, znojimo 
i radimo, stječemo i gradimo — e da bi što više stekli 
i imali. Još nismo sve ni obavili, još nismo svoj plan 
posve ni izveli, dođe smrt i mi sve ostayljamo i od¬ 
lazimo. Odlazimo u vječnost. Da Ii praznih ruku ili 
punih? To zavisi o našim dobrim djelima, jer samo 
će nas ona pratiti na tom putu preko groba. 


ČEMU SEDMA I DESETA ZAPOVIJED? 

U svakom čovjeku postoji nagon za posjedovanjem, 
želja za vlasništvom. Već posve malo dijete želi imati ovu 
ili onu igračku, i to ne samo da se s njom poigra, nego da 
je može nazvati svojom, da njemu pripada. I posve malo 
dijete zna reći i razlikovati: 

— Ovo je moja, a ono sekina igračka. 

Kad čovjek odraste taj se nagon za posjedovanjem samo 
pojača. To je posve prirodno. Čovjek želi posjedovati, a ono 
što već posjeduje želi na svaki način sačuvati, po moguć¬ 
nosti i povećati. 

Bog je čovjeka tako stvorio da ga posjedovanje zemalj¬ 
skih, tj. vremenitih dobara veseli, to mu donosi neko zado¬ 
voljstvo, radost i sigurnost. 

Ali kao što se svaki nagon mora držati nekih određenih 
granica koje se ne smiju prijeći, tako je i s nagonom za 
posjedovanjem. Na svakom pojedincu leži odgovornost da o 
tom vodi računa. Prepusti li se čovjek samo tom nagonu — 

nagonu za posjedovanjem — zaboravit će na one više, vred¬ 
nije, duhovne vrednote, zaboravit će na Božje stvari. Odat 
će se sebičnosti, gramzljivosti, egoizmu, postat će bezosje¬ 
ćajan prema drugim ljudima. Srce će mu se brinuti jedino 
oko dobara ovoga svijeta. Neće znati ni za Boga ni za bliž¬ 
njega. 

Eto, da bi Bog čovjeka oslobodio od svih tih opasnosti 
koje sa sobom nosi preveliko odavanje tom nagonu za po¬ 
sjedovanjem, dao je Bog u svom dekalogu (deset Božjih za¬ 
povijedi) čak dvije zapovijedi koje postavljaju čovjeku gra¬ 
nicu koju ne smije prijeći. A to su sedma i deseta: 

»NE UKRADI!« I »NE POŽELI NIKAKVE TUĐE STVARI!« 

Te zapovijedi mogle bi glasiti i drukčije. Na primjer, 
moglo bi se reći: Poštivaj tuđe! ili Ne prisvajaj sebi što 
nije tvoje! Moglo bi se reći: Ne budi lakom! ili Ne budi 
sebičan! Ne budi nepraedan! Ne budi gramzljiv! Imaj ra¬ 
zumijevanja za tuđu nevolju! Moglo bi se reći i ovako: — 
Pazi kako se ponašaš! Jer Bog nije dao dobra ovoga svijeta 
samo za tebe, nego i za druge ljude! Budi pravedan i imaj 
otvoreno srce za druge! 

Ako ovome gornjemu dodamo još par naslova, odn. 
tema o kojima mislimo govoriti u ovogodišnjem našem ka¬ 
lendaru, onda će se jasno vidjeti kako mi zamišljamo ovu 
važnu zapovijed Božju i kako je potrebno o njoj govoriti i 
pisati. Evo nekoliko naslova koji spadaju na sedmu zapo¬ 
vijed Božju: 

Pravo vlasništvo i kako se ono stiče 

Krađa — Otimačina — Prevara — Lihva 

Oštećivanje tuđe imovine 

Tko je lopov, a tko razbojnik? 

Zašto se mora poštivati tuđa imovina? 

Vraćanje tuđe imovine 

Pomozi drugome u bijedi! 

U čemu se sastoji djelotvorna ljubav? 


Mislim da smo odgovorili čemu je potrebna sedma zapovijed 
Božja i zašto je potrebno o tome govoriti i pisati. Također smo, 
uglavnom, napomenuli i sadržaj o čemu će govoriti iduće stra¬ 
nice našega kalendara. Pošto smo to utvrdili, mogli bismo krenu¬ 
ti dalje. 

BOŽJI POKLON LJUDIMA 

U Bibliji u knjizi Postanka čitamo prvi izvještaj o stva¬ 
ranju ovoga svijeta. Svijet nije nastao sam od sebe — Bog 
ga je stvorio. U biblijskom izvještaju to je predstavljeno 
kao da se radilo o Božjem djelovanju kroz šest dana. Sva¬ 
kako da se to ne treba doslovno uzeti, kao da se sve to 
odigralo u vremenskom periodu od šest puta po 24 sata. Ne, 
to je trajalo mnogo duže. Ono bitno što se u tom izvještaju 
želi reći jest: da je sve nastalo od Boga — sve stvoreno ima 
svoj početak u Bogu. Međutim nećemo sada o tome govoriti. 
Nama je cilj nešto drugo. 

Kada je ova naša Zemlja u svom razvoju postala spo¬ 
sobna da se na njoj pojavi čovjek, onda je Bog stvorio i 
čovjeka i postavio ga — 

» da bude gospodar ribama morskim, pticama 
nebeskim i stoci — svoj zemlji — i svim gmizav¬ 
cima što puze po zemlji!« 

I blagoslovi Bog prve ljude — te predstavnike 
cijelog budućeg ljudskog roda — te im reče: 

— Plodite se i množite i napunite zemlju, i 
SEBI JE PODLOŽITE! Vladajte ribama u moru i 
pticama u zraku i svim živim stvorovima što puze 
po zemlji!« I doda Bog: 

— »Evo, dajem vam sve bilje što se sjemeni po 
svoj zemlji, i sva stabla plodonosna ...: neka vam 
sve to bude za hranu!« 

(Post 1,26—29) 

Neće sve to ići posve glatko i bez truda. Čovjek će 
morati mnogo raditi i truditi se: 

— U znoju lica svoga jest ćeš kruh svoj — rečeno je 
malo dalje u knjizi Postanka (3,19). 

Kao da je Bog ovako rekao Adamu, a preko njega i 
svim njegovim potomcima: 

— Eto ti, čovječe, sve ti je dato na raspolaganje! Ci¬ 
jela zemlja i sve što je na njoj. Ali ćeš morati raditi, truditi 
se, usavršavati zemlju, kultivirati je; kratko rečeno: na¬ 
predovati. 

Može nekome izgledati da Isus Krist nije dovoljno isti¬ 
cao taj nauk, kao da u Novom zavjetu to više ne važi. Me¬ 
đutim ne smijemo zaboraviti Isusov primjer koji nam je 
ostavio: najveći dio svoga života radio je svojim rukama 
zarađujući za život. Najprije zajedno sa svetim Josipom, 
a kasnije i sam. Od 33 godine svoga zemaljskog života samo 
tri godine upotrebio je za javno propovijedanje i naučava- 
nje, a sve ostale godine radio je fizički posao. 

Ne zaboravimo također ni one dvije usporedbe Isusove: 
priča o »Deset talenata« i »Priča o minama«, u kojima više 
nego očito Isus osuđuje nerad, nezalaganje, a hvali surađiva¬ 
nje s darovima Božjim. Pogledajmo ukratko bar jednu od 
te dvije priče! 

PRIČA O TALENTIMA 

Neki veoma bogati čovjek polazeći na daleki put, dozva 
svoje sluge te im predade svoju imovinu. Jednome dade pet 
talenata, drugome dva, trećemu jedan. Svakome prema njegovoj 
sposobnosti. I otputova. 

Onaj koji je primio pet talenata ode i poče raditi te s njima 
zaradi još drugih pet. Isto tako i onaj koji je primio dva ta¬ 
lenta, zaradi s njima još druga dva. A onaj koji je primio samo 
jedan talenat, ode i zakopa novac svoga gospodara u zemlju. 

Poslije dugo vremena dođe gospodar i zatraži od njih račun. 
Pristupi onaj koji je primio pet talenata i donese još drugih 
pet talenata, te reče: 

— Gospodaru, predao si mi pet talenata, a ja sam, evo, za¬ 
radio i-drugih pet. 

Tada mu reče njegov gospodar: 

_ Dobro, dobri i vjerni slugo! Bio si vjeran u malome, zato 

ću te postaviti nad velikim: »Uđi u veselje svoga gospodara!« 

Tada pristupi pred gospodara onaj koji je primio dva ta¬ 
lenta te reče: 

— Gospodaru, predao si mi dva talenta, a ja sam, evo ra¬ 
deći zaradio i druga dva. 


I njemu reče gospodar: 

— Dobro, dobri i vjerni slugo! Bio si vjeran u malome, zato 
ću te postaviti nad velikim: »Uđi u veselje svoga gospodara!« 

Sad je došao red na onoga koji je primio samo jedan ta¬ 
lenat. On reče gospodaru ovako: 

— Gospodaru, znao sam da si čovjek tvrd, da žanješ gdje 
nisi sijao i kupiš gdje nisi vijao. Pobojao sam se za dobiveni 
novac, te odoh i sakrih ga u zemlju. Evo ti što je tvoje! 

Tada mu reče gospodar: 

— Zli i lijeni slugo, znao si da žanjem gdje nisam sijao i 
da kupim gdje nisam vijao, prema tome si morao moj novac 
uložiti kod mjenjača, kako bih nakon povratka uzeo svoje 
kamate. 

Nakon toga slijedi kazna koju gospodar odmah izriče: 

— Oduzmite mu taj talenat i podajte ga onome koji ima 
deset! 

Kad su se mnogi čudili zašto daje onome koji već do sada 
ima najviše, gospodar produžuje dalje: 

— Svakome tko ima dat će se i obilovat će, a onome tko 
nema, oduzet će se i ono što ima. Nekorisnog slugu bacite u 
krajnju tamu, gdje će biti lelek i škrgut zubi! 

Ovu priču nam je zabilježio Matej u svom Evanđelju, pogl. 
25, 14 — 30. A priču o minama naći ćete kod Luke, pogl. 19, 12 — 17. 
Po smislu je gotovo ista ovoj gornjoj priči o talentima. 

* * * 

U obe ove priče Isus želi jasno istaknuti našu obavezu 
surađivanja s darovima Božjim. Bez te suradnje nema na¬ 
pretka na zemlji, a nema ni dolaska u nebo. Čak svaki onaj 
koji do kraja ne surađuje, koji »zakopava svoje darove u zemlju«, 
možg se nadati samo kazni i oduzimanju i onoga što je imao. 
Naprotiv, Gospodina veoma raduje suradnja s Njegovim darovima, 
pa tko se više zalaže, tko bolie iskorišćava darove od Njega 
dobivene, taj dobiva još više. Nije nimalo slučajno što u toj 
priči onaj koji je već imao najviše — deset talenata — dobiva 
i onaj oduzeti od lijenoga sluge. Očito se vidi da Bog nije ni za 
kakvu »uravnilovku«, nego upravo preobilno nagrađuje one koji 
se više zalažu i trude. Čini nam se da se jedino tako mogu 
razumjeti one Isusove riieči: 

— Tko ima dat će mu se i obilovat će, 
a tko nema, oduzet će se i ono što ima. 

(Mt 25,29) 

BOGATSTVO OBAVEZUJE 


Nije tako velika sreća biti bogat, kako mnogi žele 
i zamišljaju. Tko posjeduje veće bogatstvo, ima i veću od¬ 
govornost i pred Bogom, i pred ljudima, i pred svojom 
savješću. Jer bogatstvo se mora pametno upotrijebiti, s njim 
mudro postupati. Treba se pri tome obazirati na volju Božju 
i na potrebe naših bližnjih. Prije svega mora se paziti da 
se ne povrijedi krepost pravednosti ni ljubav prema bliž¬ 
njemu. 

A onaj siromašak koji nema nikakvog bogatstvh, koji 
jedva veže kraj s krajem, nema tih briga niti takvih odgo¬ 
vornosti. On mirno spava, bez bojazni da će ga tko okrasti, 
ili da će ga tko radi novca ubiti. 

Možda ne bi bilo na odmet pogledati kako su živjeli i 
koliko su bili zadovoljni bar neki od najbogatijih ljudi na 
svijetu. Pa da pogledamo neke: 

DZON DAVIDSON ROKEFELER 

To je jedan od najbogatijih ljudi na svijetu. Zvali su ga 
»kralj nafte«. Umro je u 98. godini života 23. svibnja 1937. 
Ostavio je iza sebe ondašnjih milijardu dolara. Toliko bogat, a 
u dubini duše osjećao se nesretnim čovjekom. Značajna je ova 
njegova izjava: 

— Cesto sam poželio biti običan čovjek. Sve bih svoje bo¬ 
gatstvo rado dao da budem običan građanin koji živi od svoje 
mjesečne plaće. 

Bio je svjestan da bogatstvo obavezuje na višestruki način. 
U tom pravcu značajna je njegova izjava: 

— Dužnost je svakog od nas da zasluži što više može, da bi 
mogao drugima pokloniti što više. 

Bio je religiozan, pripadao je baptističkoj Crkvi. Veću po¬ 
lovicu svoga imetka podijelio ie u dobrotvorne svrhe. U svom 
testamentu naredio je da se gotovina novca koji iza sebe ostav¬ 
lja _ 600 milijuna dolara — ovako rasporedi: 550 milijuna da 
se potroši u kulturne i karitativne svrhe, a samo 50 milijuna, 
dakle samo jednu dvanaestinu ostavio je svojim direktnim 

nasljednicima. ... 

A kako se osjećao? Kako se provodio dok je živio? 

Patio je od bolesti stomaka. Od sve hrane što je trošio 
glavno mu je bilo mlijeko i kruh. 

— Imam milijune — izjavio je jednom zgodom — a meni 
dnevno za ishranu dovoljno je 50 centi (pola dolara). 

Živio je skoro kao zatvorenik. Bez prave slobode. Posvuda 
straža. Kamo god se kretao uvijek je to bilo u pratnji čuvara. 


Cak i za vrijeme spavanja čuvala su ga dvojica tjelohranitelja. 
Oko vile u kojoj je živio bili su postavljeni mnogi reflektori, 
kako bi svaki kutak bio osvijetljen, da se lopovi ne bi mogli 
neopaženo prišuljati. Dakle, uvijek u strahu i napetosti! 

A kako ti mirno počivaš! 

Zar mu zaviđiš? 

Ili bi se zamijenio? 

MIS VALKER 

Ona je bila jedna od najbogatijih žena svog vremena u 
Engleskoj. A kako je jadno završila! Kao starica u svojoj 89- 
-godini života objesila se u svom dvorcu. 

— A zašto? — pitat ćete. 

Moglo se to vidjeti iz oproštajnog pisma koje je ostavila iza 
sebe. 

Umirem, jer nemam više zašto živjeti. Umirem bez radosti, 
bez djece, bez prijatelja i bez vjere! 

ROTŠILD NATANAEL 

Bio je multimilioner, ali je bio uzet, vječno vezan za sto¬ 
licu. Bez tuđe pomoći nije se mogao kretati... Jednom su mu 
javili kako mu je brat nastradao: jašući pao s konja i slomio 
nogu. 

— On je sretan kad može jahati i s konja pasti! — Što bih 
ja dao da to mogu doživjeti! Sav bih svoj imetak rado dao, 
samo da se mogu kretati kao normalni ljudi! — bio je njegov 
komentar. 


PULMAN 

Glasoviti Pulman, po kome su nazvani »pulmanovi vagoni«, 
to su oni »federli« vagoni u kojima uživamo dok se vozimo u 
našim brzim vlakovima, divno se njišu, a sve ono neugodno 
truckanje i lupetanje je izbjegnuto. Eto te vagone je izumio taj 
Pulman. U mladosti bio je siromašni bravar, kasnije je postao 
multimilioner. Pa su ga pitali da li je sada kao veliki bogataš 
sretniji. Evo što je odgovorio: 

— Onda sam bio mnogo sretniji! — A evo i razloga: 

— Jelo mi je bolje prijalo... 

— Briga sam imao mnogo manje ... 

— Spavao sam mirnije i bolje ... 

— A prijatelji su mi bili mnogo iskreniji! 

¥ 

Iz ovih nekoliko primjera vidimo da bogatstvo ne čini čo¬ 
vjeka sretnim. Čini ga samo odgovornijim, nespokojnim i ne¬ 
mirnijim. 

MOLITVA PRAVOGA KRŠĆANINA 


— Gospodine Bože, ne daj mi ni srebra ni zlata, 
niti velikog bogatstva! Samo Te za ono najnužnije 
molim: Da živeći na ovome svijetu dušu svoju ne 
upropastim! Daj mi srce milostivo i osjetljivo za tuđu 
bijedu! Da svoj zalogaj budem uvijek spreman po¬ 
dijeliti s potrebnijim od sebe! Da svoju ljubav prema 
Tebi, Gospodine, stalno potvrđujem u braći ljudima! 


( j)utnik — ncirnjeznik 

Već pokasno navečer pred nekim dvorcem zaustavio se 
umorni putnik. Sav je prašnjav, a kako i ne bi bio kad cijeli 
dan putuje po makadamskoj cesti, a vozila svaki čas prolijeću 
i iza sebe ostavljaju oblake prašine. 

Umoran je, gladan i još više žedan. Tako bi mu dobro do¬ 
šao kakav topao zalogaj, jedan tanjir okrepljujuće juhe ili kakav 
drugi vrući napitak, a onda da mu je prenoćiti pod krovom, 
makar to bila kakva šupa ili štala. Bit će predivno, ako se u 
njoj nađe malo slame ili sijena. 

U strahu kako će biti primljen u dvorcu, ipak nadvlada 
želja da utoli glad i žeđ, te pozvoni na vratima. Ne bi se on 
usudio kucati na ta vrata, ali u blizini nigdje nikakvog naselja, 
nikakve kuće, a snaga mu već posve pri kraju. 

Na znak zvona iziđe domaćin iz kuće, te kad opazi prosjaka 
— upravo je tako izgledao taj zaprašeni putnik — poče gala¬ 
miti: 

— Sto hoćeš u ta doba dana? Zar se sad dolazi smetati? 
Ili misliš da je ovo neko svratiste za svakakve »vagabunde* 
(vucalice), pa da može .tko god poželi ući i to u svako doba dana 
i noći? Hajde, gubi se! Idi odakle si i došao! 

— Gospodaru, dozvolite mi samo tri kratka pitanja i odmah 
idem dalje! 

— Dobro pitaj! — pristane vlasnik dvorca. 

— Recite mi, molim vas, tko je stanovao u ovoj kući prije 

vas? 

— Moj otac. 

— A prije vašeg oca? 

— Moj djed — opet je slijedio brzi odgovor. 

— A prije vašega djeda? 

Vlasnik je zašutio i zamislio se, a putnik brzo nastavi: 

— Ako svaki od vas samo jedno kraće vrijeme boravi u 
ovom dvorcu, a onda odlazi i ustupa mjssto drugome, onda je i 
taj dvorac baš kao neko svratiste u koje se jedno vrijeme na¬ 
vraćate, boravite, poživite i onda odlazite dalje... Onda niste ni 
vi pravi vlasnik ovoga dvorca, nego samo njegov privremeni 
gost... 

* 

Zaista je tako. Gdje god mi živjeli, bilo u dvorcu ili kakvoj 
prekrasnoj vili, bilo na selu ili u gradu, bilo na svojoj djedovini' 
ili u iznajmljenoj kući u gradskim četvrtima, svagdje smo samo 
privremeno, ostajemo neko vrijeme, netko dulje netko kraće, a 
konačno svi odlazimo. Tu smo samo kao gosti. A vječna, trajna 
domovina, vječni stanovi koje više nećemo mijenjati, koji će 
nam ostati za stalno, oni su negdje na drugom mjestu, a ne na 
ovoj zemlji. 

— Zar ne bi trebalo da se malo više brinemo 
za te vječne stanove? 

* 

Onaj vlasnik dvorca je dobro shvatio poduku putnika. Brzo se 
smekša. 0 , lijepo ga primio, dobro ugostio, pobrinuo mu se za mek 
ležaj, a ujutro ga bogato nagradio zaželivši mu sreću na njegovom 
daljem putu. 

— Dođite, blagoslovljeni Oca moga ... 

jer bijah putnik i primiste me na konak ...« 

(Mt 25,35) 


KRŠĆANSKO VREDNOVANJE 
ZEMALJSKIH DOBARA 

Bogatstvo je, samo po sebi, dobra stvar. Tko je bogat 
lišen je mnogih briga i nevolja s kojima se siromašak svako¬ 
dnevno bori i susreće. Bogataš može i mnogo dobra učiniti, 
upravo zahvaljujući svome bogatstvu, ako nije tvrdica i ako 
mu se nije srce odviše prilijepilo za njegovo bogatstvo. 

Ali svaki bogataš se nalazi u velikoj opasnosti da mu 
upravo bogatstvo postane glavno, da mu to postane svrha 
življenja, da zaboravi na važnije stvari, da mu zgrtanje i 
stalno povećavanje imovine zamuti vidik za duhovne vred¬ 
note. Ukratko rečeno, bogataš je u velikoj opasnosti da 
zaboravi na Boga, na dušu, na vječni život na nebu, na koji 

smo pozvani i što nam mora biti i ostati glavno. Sjetimo se 
onoga prvoga pitanja iz naših starih katekizama: 

— Zašto smo na svijetu? Zašto živimo? 

A odgovor na to prevažno pitanje — bilo kako ga stili¬ 
zirali — na ovo izlazi: 

— Na svijetu smo zato da Boga upoznamo (po Njegovom 
stvaranju i uzdržavanju svijeta), da ga uzljubimo (radi Njego¬ 
ve dobrote), i da tako provedemo ovozemaljski život te po¬ 
stignemo vječni život u nebu. 


LAKOMSTVO 

Dok je Isus jednom govorio o nebeskim stvarima, prekine 
ga nenadno neki čovjek iz naroda, te ga zamoli: 

— Učitelju, reci mome bratu, da podijeli sa mnom 
baštinu! 

Bit će da mu brat nije htio dati što ga je — bar po 
njegovu mišljenju — pripadalo. Videći da narod mnogo drži 
do Isusa, mislio je da će Isusovim posredovanjem lako doći 
do svoga dijela baštine. 

Ali Isusu nisu bile takve stvari na pameti. Nije radi toga 
došao na svijet da rješava među ljudima pravničke poslove, 
niti da se miješa u svjetske poslove. Stoga mu reče: 

— Čovječe tko je mene postavio za suca ili za vještaka, 
koji zna stvari po vrijednosti procijeniti, te baštinu pravedno 
podijeliti? 

Tim je Isus očito otklonio da bude sudac u čisto ze¬ 
maljskim stvarima. Za takve su stvari Židovi imali i Zakon i 
sud. 

Onome čovjeku, koji je postavio Isusu to pitanje i molbu, 
vidi se da je ovozemaljsko blago bilo preče nego stvari duše. 
Stoga Isus i koristi tu zgodu da sve prisutne upozori i poduči 
kako je gadna stvar lakomstvo, kako im se valja čuvati 
gramzljivosti za zemaljskim dohrima. Zato Isus reče. 

— Čuvajte se svakoga lakomstva. I onoga, koje se muči 
da što više steče, i onoga koje grozničavo drži što je već 


stekao, i onoga koje se pokriva plaštem štedljivosti. Nitko 
neće zato duže živjeti što više ima. Lakomac zgrće kao da će 
živjeti dovijeka, a sve njegovo blago ne može mu produžiti 
život ni za jedan čas. 

Sve ovo što je gore rekao Isus sada potvrđuje jednom 
pričom: 

Nekomu gavanu bogato su rodila polja. Gledajući kako 
je žito divno ponijelo, mogao se nadati osobito bogatoj žetvi. 
IT Palestini nema kiše od mjeseca svibnja do studenoga. Zato 
nema opasnosti od tuče. Usjevi mogu stradati jedino od ska¬ 
kavaca, a to se rijetko događalo. 

Siguran prirod i obilna žetva koja je bila na vidiku, mu¬ 
čila je bogataša više nego nerodica. Staro žito nije htio pro¬ 
dati, jer nije bilo na cijeni, a za novo nije znao kamo će s 
njim. Od velikih briga nije mogao'ni spavati, već je jednako 
razmišljao: 

— Što ću učiniti kad nemam kamo spremiti svoju lje¬ 
tinu? 

Napokon se, bar tako je mislio, mudro domislio. Srušit 
će stare žitnice, pa će sagraditi nove i veće u koje će stati 
sve žito, staro i novo. Uživajući unaprijed od veselja govorio 
je sam sebi: 

— Dušo moja, imaš blaga i žita za mnogo godina. Sad 
počivaj, jedi, pij, veseli se i uživaj! 

Tim je riječima bogataš pokazao da je posve zaboravio 
na Boga, da ne misli na siromahe, već misli samo na sebe, na 
svoju sigurnost i na uživanje. A to je upravo ono što je Bogu 
mrsko, što je grešno: misliti samo na sebe. 

Dok je tako u sebi mislio i planirao kako će za dugi 
vremenski period biti siguran od svih briga, i kako mu je 
osigurano nesmetano i bezbrižno uživanje, osudiše na nebu 
i njega i njegov plan. I dođe odgovor odozgo: 

— Luđače! Još ove noći u kojoj ležiš u krevetu, potražit 
će Bog dušu tvoju! 

Nazivaju ga »luđakom«, jer je mislio da će tako dugo 
živjeti dok ne potroši sve blago što ga je namislio nakrcati 
u svoje žitnice. Bog je svakom čovjeku dao život, dušu i sve 
što ima na ovome svijetu. A čovjek će o svim tim darovima 
jednoga dana polagati račun. Stoga Isus nastavlja ovu priču: 

— Ovo što si pripravio, čije će biti? 

Od blaga za koje se toliko brinuo i napatio, ne može ni¬ 
šta sa sobom ponijeti preko groba. A tamo će polagati račun 
kako ga je stekao i kako upotrijebio. I za koga sve to? Sav 
njegov trud zapast će možda onome na koga sada najmanje 
misli i koji je to možda najmanje zaslužio. Pošto ga taj 
nasljednik nije stjecao i oko njega se mučio, neće ga znati ni 
cijeniti, pa će ga brzo rastepsti. I sada Isus završava svoju 
priču ovako: 

— Tako biva onome koji sebi stječe zemaljsko blago, a 
nije bogat u Boga. 

Iz ovih Isusovih riječi jasno je da ima dvije vrste blaga. 
Jedno je zemaljsko i prolazno i čini čovjeka privremeno sret¬ 
nim na ovome svijetu. A druga vrsta blaga je duhovno, ne¬ 
besko i čini čovjeka sretnim na nebu: to su dobra djela, za¬ 
sluge i kreposti kojima postižemo vječni život. 

Sa sobom se ništa ne nosi 

Kažu da je Aleksandar Veliki odredio još za svoga života 
kako će ga pokopati kad umre: neka mu ruka visi iz lijesa i neka 
mu dlan bude otvoren. 

— Zašto to? — pitali su ga? 



_ Da svi mogu vidjeti kako se odlazi s ovoga svijeta. I 

najmoćniji, i ne znam kako bogat bio, odlazi s ovoga svijeta 
praznih ruku, ništa sa sobom ne noseći. 


KAKAV NOVAC VRIJEDI NA DRUGOME SVIJETU? 

Neki bogati škrtac — tako čitamo u jednoj ruskoj legendi —> 
živio prema pravilu: novac je sve. Tako se cijeli život brinuO 
i mario samo za novac i ono što je s njim u vezi. 

— Ta, s novcem se može sve postići! — govorio bi. 

Kako sve na ovom svijetu ima svoj kraj, tako se i našem 
tvrdici primakao kraj života: ležao je na smrtnoj postelji. Dok je 
još mogao govorjti naredi svojima da mu u mrtvački sanduk 
stave poveliku kesu dukata. 

— Djeco, ne žalite od svog oca, pa ostat će iza mene dosta i 
vama! 

Djeca nisu žalila, postupila su prema očevoj želji i stavila mu 
u sanduk poveću kesu punu zlatnika. 

Kako legenda dalje kazuje, stigao škrtac u raj. Setajući po 
raju opazi divni restoran i uz njega prodavaonicu punu svako¬ 
jakih đakonija. Bilo je tu baš svega što ti srce može zaželjeti. 

— Vidiš kako je dobro što sam ponio sobom dukate — reče 
sam sebi te uđe u prodavaonicu. 

— Koliko koštaju ove ribice? — pitao je anđela poslu¬ 
žitelja. 

— Dvije pare — odgovori anđeo. 

— A ova pašteta? 

— I to je dvije pare. 

Sto je ovdje jeftino! — mislio je u sebi tvrdica i obilazio 
prodavaonicom sve dalje i dalje. Nakupovao je toliko da više 
nije mogao nositi. Trebalo je još samo platiti. Sad tvrdica izvadi 
iz kese jedan dukat i pruži ga anđelu na kasi, da plati sve što 
je kupio. 

Uzeo anđeo dukat, gleda zlatnik, gleda kupca, misli se i na 
kraju će ovako progovoriti: 

— Koliko vidim, ti nisi dolje na zemlji puno naučio. Ovdje 
kod nas taj novac koji imaš ništa ne vrijedi. Tu vrijedi samo 
onaj novac koji si — dok si živio dolje na zemlii — drugima po¬ 
klonio. A sve ono što si za sebe zadržao, to ti ovdje ništa ne 
vrijedi. 

— Nego, deder se ti sjeti imaš li takvoga novca koji ovdje 
vrijedi. Tmaš li štogod što si dolje na zemlji poklonio? Jesi li 
ikad dao kakvu milostinju siromašku'' Ili pružio potrebnom kakvu 
pomoć? Ili gladnoga nahranio? Ili žednoga napojio? Tako nešto 
ovdje vrijedi. Deder, sjeti se! 

Bogataš je oborena pogleda duboko razmišljao: 

— Da li sam ikad išta drugome badava učinio? Onako iz 
čiste ljubavi? Oznojio se misleći, ali ništa nije mogao smisliti. 
Naprezao je sjećanje, ali uzalud, jer nikada nikome ništa nije 
poklonio! 

Videći anđeli s kim imaju posla, brzo pozvaše redare i za- 
lutaloga izbaciše iz raja i uputiše ga u mjesto koje mu i pripada. 

OPOMENE BOGATAŠIMA 

— Zaista, zaista vam kažem: teško će bogataš ući 
u kraljevstvo nebesko. (Mt 19,23) 

— Pazite se i čuvajte se svake pohlepe,. jer ni 
onome koji je u izobilju nije život osiguran njegovim 
imanjem. (Luk. 12,15) 

— A oni koji hoće da se obogate, upadaju u^ na¬ 
past, u zamku i u mnogobrojne lude i pogubne želje, 
što guraju ljude u propast i uništenje, JER JE ČEŽ¬ 
NJA ZA NOVCEM IZVOR MNOGIH ZALA. Budući 
da su joj se neki predali, zalutali su od vjere i na¬ 
vukli na se mnoge teške jade. (I Tim 6,9—10) 

* 

Iz Isusove usporedbe o sijaču i njezinu tumačenju: 

— A onaj koji primi sjeme »u trnje«, jest taj koji 
sluša riječ, ali je zaguši brigama za svijet i ČEŽNJOM 
ZA BOGATSTVOM, te ostane bez roda. (Mt. 13,22). 


Pazi! 

Gramzljivost je mnoge upropastila! 

Nikad ne zaboravi na Boga i Njegove zapovijedi! 
Kad ti ide dobro u životu, pazi na to još više, jer 
si u većoj opasnosti da na Boga zaboraviš! 

Dobro zapamti! Bogatstvo je mnoge odvelo u pa¬ 
kao! 

Ni previsoki životni standard nije najveća sreća; 
i to je mnoge na krivi put odvelo! 

Ne dozvoli da kod tebe bude tako! 


U NEBO VAPIJUĆI GRIJEH 

Da bi se ovo što slijedi što bolje 
razumjelo, treba imati u vidu da se 
to događalo negdje u vremenu iz¬ 
među dva svjetska rata. 

U odjeljku brzoga vlaka samo su dvije osobe: jedna 
otmjena dama i njoj nasuprot neki gospodin u najboljoj 
životnoj dobi. Razgovaraju o novcu i kamatama, o radnici¬ 
ma i njihovim plaćama, o raznim nepravdama u društvu na 


tom području. Ta dama nikako nije shvaćala da je nepra¬ 
vedno živjeti isključivo od kamata, da se tako živeći ne- 
kome nanosi nepravda. 

Mi ćemo donijeti samo drugi — za nas svakako za¬ 
nimljiviji dio toga razgovora, koji je proslijedio ovako: 

Gospodin reče: 

— Eto, poštovana gospođo, uzmimo da vi, osim svoga 
dvorca i imanja imate u banci 500.000 maraka. Svakako da 
ste bogati. Ta imate sigurne gotovine u banci pola milijuna 
maraka! Tom vašem velikom bogatstvu pridodaje se još 
nešto: banka vam svake godine pokloni — pazite gospođo, 
rekao sam POKLONI! — novih 25 tisuća maraka. 

—- Ništa niste radili, ničim se nijeste utrudili, a do¬ 
bivate novih 25 tisuća maraka! Od puste dosade izmišljate 
što biste radili, pa putujete u Opatiju. Tu boravite u skupom 
hotelu, jer nemate nikakve potrebe da štedite. Kupate se u 
moru, šetate pored mora; ukratko, divno se provodite. Po 
potrebi dižete po koju šumicu novca iz banke. 

—• Kada vam dojadi Opatija, idete u kakvo banjsko 
lječilište, ili gdjegod na planinu da uživate u pravom čistom 
gorskom zraku. I tako uživate do mile volje ne načevši onu 
svoju glavnicu od pola milijuna maraka u banci. To je, 
recimo, prvi čin. 

Drugi čin: 

— Tamo negdje u Berlinu ili Hamburgu živi neki si¬ 
romašni radnik, čija mjesečna primanja ne prelaze svotu od 
150—180 maraka. Radi od jutra do večeri, no uza sve to 
jedva zarađuje ono najnužnije za sebe i svoje, i dalje ostaje 
siromašan. Dok plati za stan, hranu i odijevanje, i to sve 
bez luksuza i pretjerivanja, ne ostaje mu ništa. Nema ni¬ 
kakvih poklona ni iz banke ni iz tvornice u kojoj radi. 

— Milostiva gospođo, morate mi dozvoliti jednu uspo¬ 
redbu: vi bogati, imate mnogo, čak i previše, pa još dobiva¬ 
te velike novčane iznose kao poklon, ne radite ništa, a 
imate sve. Tako kod vas. A onaj radnik: siromašan kao 
crkveni miš, radi od zore do mraka, dobiva malu plaću i 
ostaje bez ikakvih poklona. 

Treći čin: 

— Sad mi recite, milostiva gospođo, kako se kod vas 
množi novac? Kako on raste? Kako onih 500.000 maraka 
naraste na 525.000? Imaju li oni u bankama nekakva gni¬ 
jezda, ili nešto slično, pa da se novac leže i stalno povećava, 
kao na primjer kod kokoši kako nastaju pilići? 

— Naravno da nije tako! 

— Nego kako? 

— Banke ulažu novac u tvornice, grade razne proizvod¬ 
ne pogone, zapošljavaju radnike. Radnici dobivaju plaću za 
svoj rad. Ali im se ne isplaćuje sve što zarade. Jedan im se 
dio obustavlja. Možemo slobodno reći: radnike zakidaju za 
jedan dio njihove zarade! I to stalno iz mjeseca u mjesec, 
iz godine u godinu. A radnik — da ne bi ostao bez posla — 
prisiljen je da šuti i da mirujući podnosi to stalno zakida- 
nje. Svako jutro ustaje rano, žuri na posao, na svoje radno 
mjesto, tu radi cijeli dan za strojem koji nije njegov i još 
mora biti sretan što može raditi. 

— Eto, milostiva gospođo, tu je srž problema. Svaki 
ovaj fenig koji vi tako izdašno trošite, netko je drugi za¬ 
radio, netko se drugi za njega znojio. Neispravnost i greš- 
nost svega toga nije toliko u činjenici što vi ne radite — 
jer konačno ima dosta prosjaka na zemlji koji također 
ništa ne rade, a ipak pristojno žive od svoje prosidbe i 
milostinje koju dobivaju. 

— Ono najgore, ono grešno jest u tome što so 
radniku uskraćuje njegova pravedno zaslužena 
plaća. Znate li, milostiva gospođo, kakav je to 
grijeh kad se radnici, sluge, namještenici zakidaju, 
kad im se ne isplaćuje njihova zaslužena plaća? 
Možda se toga sjećate iz vjeronauka, iz svoga 
djetinjstva, možda iz gimnazijskih dana, kada ste 
učili i od svoga vjeroučitelja slušali o raznim 
grijesima? 

— Da, da, nešto se sjećam... mucala je u ne¬ 
prilici žena... nešto o pravedno zasluženoj plaći 
... njenom uskraćivanju... to mora da je strašan 
grijeh ... tako nešto ... 

— U nebo vapijući grijeh! — uskliknuo je sve¬ 
ćenik — jer to je bio onaj gospodin u odjeljku 


vagona. To je jedan od ona četiri strašna grijeha 
koji se zovu U NEBO VAPIJUČI. 

U odjeljku je nastala tišina, a onda je onaj 
gospodin, kao da govori samom sebi, produžio: 

— Svaki grijeh moramo okajati... I po mo¬ 
gućnosti popraviti... Ne valja suviše odgađati... 
Jednoga dana svakako ćemo sve ostaviti, ostat će¬ 
mo bez svoga imetka... Tada će biti kasno za 
popravljanje... I bit će nam veoma žao što to ne 
učinismo ranije ... Sto nismo iskoristili vrijeme 
dok ga je bilo ... 


Četiri u nebo vapijuća grijeha: 

1. Hotimično ubojstvo. 

2. Sodomski grijeh (protuprirodni grijeh bludnosti). 

3. Tlačenje ubogih (udovica i sirota). 

4. Uskraćivanje zaslužene plaće. 


DVA TABORA 

Nije baš tako lako pisati ili govoriti o ovim dvjema 
zapovijedima Božjim: VII. i X. Nailazimo, naime, na dvije 
vrste ljudi, na dvije skupine ljudi koji pripadaju potpuno 
protivnim taborima, a obadvoji se vrlo rado pozivaju na 
te zapovijedi. 

Prva skupina — to su ONI KOJI IMAJU — nazovimo 
ih tako, posebno rado govore i pozivaju se na VII. zapovijed, 
veoma im je drago govoriti o nepovredivosti vlasništva, 
veoma im je stalo do toga da se ljudi drže tih zapovijedi 
i onoga što one propisuju odn. zabranjuju. 

— Ne kradi! Poštuj tuđe! Ne zavidi drugome! Ne po¬ 
želi na nepravedan način postići ono što meni pripada! — 
divno bi bilo kad bi se svi ljudi držali tih propisa — misle 
oni KOJI IMAJU. 

A oni iz protivnog tabora, iz one druge skupine ljudi — 
nazovimo ih tako — ONI KOJI NEMAJU — i oni se pozi¬ 
vaju na sedmu i desetu zapovijed Božju i govore otprilike 
ovako: 

— Dobro, dobro! Ne smiješ krasti! A što je drugo pri¬ 
vatno vlasništvo nego krađa ili otimačina? Uzeo si, prisvojio 
sebi što je pripadalo drugima! 

— Kako bi, inače, mogao stalno povećavati svoje ima¬ 
nje? Zar bi to bilo moguće, da nisi uzimao od drugoga? 

— Ti se koristiš znojem svojih radnika koje zapošlja¬ 
vaš, i njihovim znojem povećavaš svoj imetak! 

— Zar je to pravo? Zar to nije nepravda! Otimačina! 
Ili jednostavno govoreći krađa! 

Tako stoje ta dva shvaćanja jedno naspram drugoga. A 
gdje je istina? Tko od njih ima pravo? 

Jedno je sigurno'i u to ne smijemo sumnjati: BOG JE 
NEPRISTRASAN. On je pravedan. Potpuno pravedan. Apso¬ 
lutna pravda. On se nije opredijelio ni za siromašne ni za 
bogate. Nije za bogate, ne opravdava ih, nego naprotiv kori 
i osuđuje kad god su tvrda srca prema siromašnima; ali 
isto tako ne odobrava ni siromašnima kad god se oni ne¬ 
pravedno bune protiv bogatih. 

Kad god kršćanstvo opravdava posjedovanje privatnog 
vlasništva, ono istovremeno tom privatnom vlasništvu po¬ 
stavlja obaveze, koje se moraju poštivati. Ako kršćanska re¬ 
ligija zabranjuje uzimanje tuđega, ona isto tako propisuje 
kako se mora postupati s privatnim vlasništvom. 

Eto, tim pitanjima neka bude posvećeno nekoliko naših 
idućih stranica. 

PRAVO IMA VLASNIŠTVO 

Za uzdržavanje zemaljskog života čovjeku su nužna ze¬ 
maljska dobra. Tu spada ovo: hrana, odjeća, stan, novac, 
kuća, zemljište, knjige, alat i slične stvari bez kojih ne bi 
mogao živjeti. Budući da je sve to čovjeku potrebno, on ima 
pravo da sve to steče, dakako na zakonit način, i da to pos¬ 
jeduje kao osobno vlasništvo. 

Posve je prirodno da čovjek čuva i uzdržava svoj život 
do Božje volje. Slobodno možemo reći: to je prirodno pravo 
svakoga čovjeka — pravo čovjeka na život. 


Isto je tako prirodno pravo čovjeka da stječe vremenita 
dobra koja su mu potrebna za uzdržavanje života. I to ne 
samo za ono što mu treba danas, nego da se brine i za 
budućnost; zar nije prirodno misliti na starost, na bolest, 
priskrbiti si i neku rezervu za slučaj nesreće i tome si. 

Pametan i razborit čovjek treba misliti i na svoju djecu, 
brinuti se kako će ih što bolje podići i postaviti na noge. 

— Ovo mi je dijete bistrije, njega ću školovati, a 
ovom drugom ću dati kakav čestit zanat u ruke — misli 
i planira mnogi razboriti roditelj. 

Doći će vrijeme ženidbe i udaje djece, a svi dobro 
znamo koliko to iziskuje troškova. Treba i za to štedjeti. 

Zamislimo na čas čovjeka koji nema ništa, ama baš 
ništa. Taj je neprestano zabrinut, jer ne zna gdje će dobiti 
koricu kruha kad ogladni, ni komad odjeće kad ogoli. On 
ne zna ni gdje će iduću noć prespavati. Neprestano je u 
nekom strahu, nesigurnosti, nespokojstvu j brizi kako će da¬ 
nas proživjeti, kome će sutra pasti na teret. Boji se da se 
ne bi kome zamjerio, jer mogao bi ga idući puta otjerati 
ispred svojih vrata, umjesto da ga bar za jedan dan zaposli 
i da koju paricu zaradi. 

Taj neprestani strah, ta grozna neizvjesnost šta će do¬ 
nijeti sutrašnji dan, ubija u čovjeku volju za življenjem. 
Takvoga čovjeka ništa ne veseli, nikakvom se dobru ne na¬ 
da. Ništa ne radi s voljom. Ništa ne znači. Nitko do njega 
ne drži. Ni Bogu se rado ne moli. Ni u crkvu ne ide, jer 
misli da mu ni tamo, među sretnim i sređenim ljudima, nije 
mjesto, a stidi se što nije zaodjenut kao drugi ljudi, ili mu 
to bar služi kao isprika što ne ide u crkvu. I tako se za- 
pušta u svakom smislu. 

— Zar je to ideal? 

— Nipošto! 

— A, eto, takav postaje čovjek koji nigdje ništa nema, 
nigdje ništa ne posjeduje. 

Posve je, dakle, prirodno da čovjek bar nešto ima, da 
bar nešto može s punim pravom nazvati svojim. 

Iz gore rečenoga mogli bismo zaključiti da je u prirodi 
ljudske naravi težnja za posjedovanjem, za vlasništvom. Ta 
ideja o privatnom vlasništvu toliko je čovjeku prirođena da 

je nalazimo čak i kod kriminalaca-kradljivaca, kojima je 
krađa jedino zanimanje, pa bi se moglo očekivati — kako 
oni nemaju poštivanja prema tuđem vlasništvu — da taj 
osjećaj nije kod njih razvijen ni kada su oni sami u pitanju. 
Međutim, nije tako. Vidjet ćete to iz sljedeće zgodice: 

Dvojica kradijivaca žestoko se posvađaše. Jedan veli drugome: 

— Ovaj zlatni sat meni pripada. On je moj! 

— Po čemu tvoj? — pitao je onaj drugi. 

— Dakako da je moj, jer ja sam ga »digao«, a nisi ti! 

* 

Čovjek je po naravi sebičan. Voli imati čak i mnogo više 
nego što mu je potrebno. Ako se koji put umiješa državna vlast, 
pa stane oduzimati te »viškove« u korist zajednice, ili u korist 
onih koji nemaju ni ono osnovno potrebno za život, onda se 
može i ovako nešto doživjeti, kako je za vrijeme rata doživio 
politički komesar u razgovoru s jednim našim običnim težakom. 

Tumači komesar težaku kako će to biti kad se rat završi i 
kad nastupi partizanska odn. komunistička vlast. 

— Vidiš, onai tamo tvoj komšija ima dvije kuće. Zar nije 
pravo da mu se jedna oduzme i dade onome tko nema ni 
jedne? 



— Pravo je, druže komesaru — rado na to pristaje težak i 
sviđa mu se tako humano gledište komesarovo. 

— Tko ima dva auta, oduzet će mu se jedan — nastavlja 
komesar. , 

— I to je pravilno — slaže se težak. 

— Tko ima dva krmka u oboru, oduzet će mu se jedan — 
nastavlja komesar. 

— E to ne! — protivi se težak. 

— Zašto ne? — pita komesar. 

— Pa ja imam dva! — odgovara težak. 


ZEMALJSKA DOBRA NAMIJENJENA 
St) SVIM LJUDIMA 

Kad već govorimo o pravu privatnog vlasništva, onda 
moramo dobro naglasiti da privatno vlasništvo nije ničije 
bezuvjetno i apsolutno pravo. Evo što o tome govore kon- 
cilski dokumenti (Pastoralna konstitucija o Crkvi u suvre¬ 
menom svijetu — broj 69): 

• — Bog je zemlju i sve što ona sadrži namijenio 
svim ljudima i svim narodima, tako da bi stvo¬ 
rena dobra morala pritjecati po pravičnosti svima, 
pod vodstvom pravde i ljubavi... 

— Zato čovjek, služeći se tim (zemaljskim) 
dobrima, ne smije nikada držati da su stvari koje 
zakonito posjeduje jedino njegove, nego ih također 
treba smatrati i kao zajedničke, u tom smislu što 
one mogu koristiti ne samo njemu jedinomu, nego 
također i drugima. Uostalom, svima pripada pravo 
da posjeduju dio dobara dovoljan pojedincu i 
njegovoj obitelji. To je bila misao crkvenih otaca 
i naučitelja, koji su naučavali da su ljudi dužni 
pomagati siromašne, I TO NE SAMO OD SVOGA 
SUVIŠKA. A tko se nalazi u krajnjoj nuždi ima 
pravo da sebi pribavi potrebno od tuđega (makar 
to nekome izgledala i otimačina!). 

— Budući da u svijetu ima mnogo ljudi — 
nastavlja Koncil u istom dokumentu dalje — koji 
trpe glad, Koncil zaklinje sve, i pojedince i vlasti, 
da imajući na pameti onu izreku svetih otaca: 

»Nahrani onoga koji umire od gladi, jer ako nisi 
nahranio ubio si ga!« prema svojim mogućnostima 
stvarno stave na raspolaganje i upotrijebe svoja 
dobra pružajući osobito onima, bilo pojedincima 
bilo narodima, sredstva kojima oni sami mogu 
sebi pomoći i dalje se razvijati... 

(Koga zanima 1 još detaljnije što službena Crkva naučava o 
tom predmetu, neka proslijedi studirati istu konstituciju »Crkva 
u suvremenom svijetu« broj 69—72 uključivo.) 

PAVAO VI 0 PRAVU VLASNIŠTVA 

Pavao VI. u svojoj enciklici »O razvitku naroda«, pod 
brojem 23, najprije citira I. poslanicu Sv. Ivana: 

— Ako netko koji posjeduje bogatstvo ovoga 
svijet;- vidi brata svojega u nevolji i zatvori mu 
svoje srce, kako će ljubav Božja ostati u njemu? 
(I Iv 3,17) 

Zatim nastavlja: 

— Zna se kakvom su čvrstinom crkveni oci 
precizirali dužnosti onih koji posjeduju prema oni¬ 
ma koji su u oskudici. Sveti Ambrozije tvrdi: 

— Ne daješ od svojega kad daješ siromahu, 
nego mu vraćaš što je njegovo. Jer ono što je 
zajedničko i dano na upotrebu svima ti svojataš 
samo za sebe. Zemlja je dana svima, a ne samo 
bogatima ... 

— Jednom riječju: pravo vlasništva ne smije 
se nikada ostvarivati na štetu zajedničkog dobra. 
To je nauka crkvenih otaca, II. vatikanskog kon¬ 
cila i velikih teologa. 


UPITAJ SE: 

1. Da li znaš što je to »Fond solidarnosti«? Jesi 
li ikada učestvovao u tome? 

2. Da li si ikada poslao koji dinar u fond za 
»Gladno dijete«? 


3. Znaš li što je to »Fond Ivana XXIII«? 

4. Da li se oglušuješ na sabirne akcije za po¬ 
stradale od potresa, poplava ili drugih elementar¬ 
nih nesreća? 

5. Čitaš li rubriku »Tko je moj bližnji« u 
»Glasu koncila«? 

6. Koliko potrošiš na svoj godišnji odmor? Da 
li bar deseti dio od te svote daruješ za potrebne? 

7. Dobro zapamti: Nitko nije izuzet od vršenja 
dobrih djela. Ni redovnički zavjeti od toga ne 
oslobađaju. Ne čini dobro samo onda kada moraš, 
nego kad god imaš za to priliku! 


PROBLEM NEZAPOSLENOSTI 

Koliko mu vrijedi glava? Na ko¬ 
liko je dolara procijenio svoj 
život? 

Da li ste ikada ozbiljno razmišljali o problemu nezapo¬ 
slenosti? Vjerujem da niste, pogotovo ako ste imali sreću 
da nikada niste pripadali kategoriji nezaposlenih. Jedna 
mala novinska notica pomoći će vam, ako ste voljni, da o 
tom problemu malo ozbiljnije razmislite. 

»Novi bečki list« — Neue Wiener Journal od 26. II. 
1935. godine donio je noticu kako je neki nezaposleni muž 
i otac obitelji, po imenu Prystrup, našao način kako bi, 
iako bez posla, pomogao svojoj obitelji da pristojno može 
živjeti, makar i uz cijenu vlastitoga života. 

U to vrijeme baš u Austriji bio je osuđen na smrtnu 
kaznu i čekao na svoje smaknuće neki zločinac Hauptmann. 
To je bio višestruki kidnaper. Otimao je ili krao djecu imuć¬ 
nih roditelja i onda ih ucjenjivao. Ako roditelji ne bi htjeli 
pristati na uvjete koje bi im on postavljao, on bi djecu 
jednostavno likvidirao i više ih nitko nikad ne bi vidio. 
Razumije se samo po sebi da su roditelji skoro uvijek pri- 

stajali na gotovo nemoguće uvjete zločinčeve: na strašno 
visoke svote za otkup djeteta, na to da policiju neće obavi¬ 
jestiti itd. 

Dok je taj zločinac Hauptmann čekao u tamnici na dan 
svoga smaknuća, dođe jednoga dana k njegovoj ženi gore 
spomenuti otac obitelji, a sada već dulje vremena nezapo¬ 
sleni radnik Prystrup. Evo razgovora koji se među njima 
vodio: 

— Sigurno ste i vi opet neki od štampe koji želi izjavu 
za novine — mrzovoljno ga dočeka kidnaperova žena. 

— Ne, gospođo, nisam od štampe. 

— Možda ste kakav prenošeni policajac? 

— Nipošto, gospodo! Nikakve veze nemam s policijom 
niti s vlastima. Došao sam u svoje osobno ime s jednim 
prijedlogom za vas. 

— Kakvim prijedlogom? — pitala je i dalje sumnjičava 
žena. 

— Da zamijenim vašeg muža u zatvoru. 

— Da zamijenite moga muža? A znate li vi da je on 
osuđen i to na smrt? 

— Znam i spreman sam da umrem umjesto njega. 

— A zašto biste to učinili? — pitala je i dalje žena, ne 
vjerujući da dobro čuje. 

— Potreban mi je novac koji biste mi vi dali. 

— Koliko novaca? 

— Šest tisuća dolara. 

— Ali ja nemam nikakvih novaca, pogotovo šest tisuća 
dolara! Šta je vama, čovječe? 

Ovaj jadnik bio je proračunao da bi ta svota bila do¬ 
voljna kako bi njegova žena i djeca mogli pristojno poživ- 
jeti, dok djeca poodrastu i dođu do svoga kruha. 

A ta svota i nije bila tako malena kako nam danas to 
može izgledati. Ne smetnimo s uma da se to događalo po¬ 
četkom 1935. godine. Tada je dolar vrijedio neuporedivo 
više nego danas. Jedan američki dolar u to vrijeme vrijedio 
je oko 50 starojugoslavenskih predratnih dinara. A prosječ¬ 


na jednomjesečna učiteljska plaća kod nas bila je oko 900 
dinara, a to je u tim dolarima iznosilo nešto oko 18 dolara. 
Jedna naša nadnica običnog fizičkog radnika bila je oko 
10 tadašnjih dinara. 

Bilo kako bilo, ovaj jadnik je sračunao da bi na taj 
način njegova obitelj bila zbrinuta. Stoga je neko vrijeme 
kasnije s punim pravom mogao zapitati radoznale novinare 
kad su mu postavili pitanje: 

— Kako ste se mogli odlučiti na tako nešto? 

— Zar jedan nezaposleni radnik nema pravo da se 
brine za svoju nezbrinutu obitelj? 

* 

Lako ćete shvatiti da do ostvarenia toga plana, tj. do za¬ 
mjene zločinca ovim nezaposlenim radnikom nikada nije došlo. 
I to iz više razloga: prvo žena toga zločinca nije imala novaca, 
pogotovo toliko novaca, a drugo nikakva vlast ne bi pristala na 
takvu zamjenu, po kojoj bi zločinac ostao živ i na slobodi, a 
umjesto njega stradao potpuno nevin čovjek. 


Zašto smo donijeli ovu zgodu? 

Zato, dragi čitatelju, da te navedemo bar na kratko 
razmišljanje o problemu nezaposlenosti. Nemoj reći: 

— To se mene ne tiče! To je stvar vlasti, stvar šefova 
velikih tvornica i poduzeća. 

— Nije tako! To je opće ljudski problem. Tiče se svakog 
čovjeka. Svatko je dužan pomoći koliko može. Netko će to 
učiniti na ovaj, a netko na onaj način. 

— Stoga se nemoj buniti kada se otvaraju nova radna 
mjesta. Možda će tvoja primanja biti nešto manja, ali će 
zato biti i manje onih koji su dotada bili bez ikakvih prima¬ 
nja. 

— Zar nije pravednije da se (recimo samo kao primjer!) 
10 milijuna starih dinara podijeli na vas dvadesetoricu, pa 
da svaki dobija oko 500.000, nego da desetorica dobiju po 
milijun, a druga desetorica ostaju bez zaposlenja, bez ikak¬ 
vih primanja, ili su prisiljeni poći u svijet, daleko od svojih 
obitelji, u potragu za zaradom. 

ODGAJAJ DIJETE ZA POŠTENJE I NESEBIČNOST 

Nijedno se dijete ne rađa savršeno: svatko donosi 11 a 
svijet razne sklonosti. Jedno je odviše sklono naglosti, lako 
se naljuti, tvrdoglavo je; drugo je sebično, ima u sebi od¬ 
više egoizma, misli samo na sebe i na ono što njemu godi, 
a ni brige ga za ostale; jedno je opet sklono blagosti, pre¬ 
više se drži bespomoćno, svatko bi mogao od njega učiniti 
što god hoće; jedno poslušno, drugo neposlušno, jedno ne¬ 
mirno, a drugo nigdje se smiriti itd. Tu treba, u prvom redu, 
da roditelji, a kasnije škola i ostali odgojitelji priskoče u 
pomoć. Ta odgoj i nije ništa drugo nego pomoći djetetu: 
dobra svojstva poticati da se još bolje razviju i dolaze do 
izražaja, a ona loša suzbijati, učiti dijete da se od njih od¬ 
vikava i bori protiv njih. 

Stoga će mudri roditelji odgajati djecu već od najra¬ 
nije mladosti za nesebičnost, za milosrđe, da lako mogu 
uvidjeti tuđu nevolju i bijedu i da nastoje tuđu bijedu 
ublažiti, bar koliko je u njihovoj mogućnosti. Učit će ih da 
sama djeca budu umjerenija u svojim zahtjevima i tome 
slično. 

Da bi još bolje razjasnili gornje, donijet ćemo jednu 
pripovijest naše poznate književnice Jagode Truhelke. Evo 
te pripovijesti: 

Cjtn u đccu 

Od nekoga vremena Anica je majci zadavala teških briga. 
Učila je doduše dobro i na poslu bila prilična, samo je postala 
nekako nezadovoljna, mrzovoljasta i svemu je rado prigovarala. 

A to je počelo otkako su se doselile u njihovo susjedstvo 
Melankini roditelji. Djevojke su se sprijateljile i nije prošao 
dan da se ne bi polazile. Ako Anice jedan dan nije bilo kod 
Malenke, dotrčala bi ova da pita što ne dolazi, pa je odvela k 
sebi kući. 

Melanka je imala svoju sobu sasvim za sebe samu. Bila. je 
lijepa kao crkvica. Fini namještaj u njoj, lijepe slike, ogledala, 
ćilimi. Igračke, knjige i stotine stvari nepotrebnih ali lijepih i 
prigodnih kitile su ormare i stolove. 

Tu bi obje djevojke prosjedile mnoge sate u razgovoru. Me¬ 
lanka bi pričala o kraljicama i princezama, o groficama i baru¬ 
nicama. Pričala i o sebi, kako će joj biti kad jednom odraste, 
a to eto nije više daleko. Imat će lijepe haljine za svaku zgodu 
i priliku drugu, k tome šešire, fine cipelice i drugi nakit. 


A kad bi se Melanka napričala, stala bi iz ormara vaditi 
stvari i haljine i pokazivati ih Anici. Tu je bilo nakita svakakva, 
od srebra i zlata, dragocjenih kutija, češljeva i Bog te pita kakvih 
sve igračaka i drugih lijepih besposlica. 

Iza ovakva pohoda Anica je kod kuće bila kao izmijenjena. 
Jedna joj se ružna misao zabola u srce kao debeo trn. 

— Gle — pomislila je — kako u Melanke ima svakakvih 
krasnih stvari, a šta imam ja? Haljine da ne bi .Melanki ni za 
svaki dan služile, cipele stare i istrošene i inače... 

I stala bi prigovarati svemu. A kad se oblačila da pođe ne¬ 
kamo, došlo bi nerijetko do suza. 

Anica pred majkom hvalila ljepotu i bogatstvo Melankinih 
haljina i njene sobice, pa se ponekad tužila: 

— Zašto u nas nije tako kao u Malenkinoj kući? 

Majka se zaprepastila i nije znala što da odgovori. 

— Anice dijete, kako ti to govoriš? — reče napokon teško 
uzdahnuvši. 

— Zar ti tvoja kuća nije više dobra? Nije li ti meka i čista 
tvoja posteljica? Je li ti ikada studeno zimi u kući? Jesi li ikada 
legla gladna spavati? Zar ti ne znaš da je grijeh poželjeti ono 
što je tuđe? Ne gledaj ti na ljude bogate, što imaju, već gledaj 
na ljude čestite i dobre, što rade. Brini se ti da budeš valjana 
srcem i umom, makar ti bila haljina stara i pokrpana. 

Anica sluša, razmišlja, malo se i stidi, ali sve će to brzo za¬ 
boraviti. Vidi majka da joj je srce nemirno i željno onoga što 
joj ne može biti. Pa se majčica teško zabrinula i mislila kako bi 
izliječila svoju jedinicu od gizde i želje za bogatstvom. 

* 

Primakla se zima, došlo opet jedno božično doba. Sprema 
se svijet da dočeka Sina Božjega. U svakoj se kući čistilo i 
radilo, peklo i varilo. Kolju se prasičići, sprema se pečenica i 
kobasice, peku se kolači s orasima i makom. Djeca pričaju što 
će im donijeti Božić, i nekako se udobrila i smirila, ali su opet 
svakome na putu. Kućom prolazile mirisave struje peciva i 
jelove smole. Sve je puno očekivanja. 

Dva dana pred Badnjak mama reče Anici da se obuče. Poći 
će s njom u donji grad. 

— Kumi? — obraduje se Anica. 

— Možda i kumi, ako dospijemo — odgovori majka i stane 
u torbu spremati svakakvih stvari: podobar komad šećera, kave, 
vrećicu brašna, lončić masti, kolača, kobasicu i u papirić umota 
srebrnu forintu. Onda rekne Anici: 

— Anice, ti si neki dan rekla da ti tvoja stara Jelica više 
ne treba; ne bi li je meni poklonila? 

— A što će ti moja lutka? — nasmije se Anica. 

— Vidjet ćeš već — odgovori joj majka. Još mi ovamo spre¬ 
mi sve igračke što ih više ne trebaš. Donesi mi i onu kutifU s 
vojnicima tamo s ormara. 

— A zato si ih ti, majko, još sinoć slijepila — smije se 
Anica donoseći majci stvari na stol. — To ti sigurno hoćeš 
nekome da pokloniš? 

Šuti majka, oblači se, košaru uzme Kristina i tako pođu sve 
tri na pijacu, gdje na sredini stoji golem kip Sv. Trojice i još 
četiriju svetaca. Tu sjednu u autobus, pa se odvezu u donji 
grad. Autobus užasno trucka po gradskoj kaldrmi. Od štropota 
i zveke stakala na prozorima ne čuješ vlastite riječi. 

Anica, radoznala kamo se to majka s njom uputila, bila 
obukla svoju kabanicu, što ju je majka skrojila od svoje iz- 
nošt-ne, i ne progovorivši, kako bi to inače činila. Mislila je 
uvijek na Melankinu finu kabanicu od baršuna, krznom opto¬ 
čenu, spram koje je njezina izgledala kao sluškinja spram 
kneginje. 

— Je li ti zima? — upita je majka. 

— Nije mamice, zašto pitaš? 

— Tako, hoću da znam, grije li te kabanica — odgovori 
majka. Anica porumeni. Pogodila je što je rnajka mislila, pa se 
postidjela. 

•U donjem gradu iziđu na trgu iz autobusa i upute se kroz 
mnoge ulice uzduž i poprijeko po varoši. Vjetar je puhao jako 
i zima je ljudski stegla. I tako stignu u kraj gdje Anica još 
nikada nije bila. Same su tu male, trošne kućice, trskom oo- 
krivene i niske kao u zemlju propale. Vidi se da tu stanuje 
sirotinja. A i zvala se »gladna ulica«. 

Konačno stanu pred najlošijom kućicom, koja je bila teško 
lomna, da bi svak mislio, sad će se srušiti. Majka uze košaru od 
Kristine i uđe s Anicom u kuću, pošto Kristinu pošalje mlinaru 
po brašno. 

Kroz prokapljivi hodnik stupe u mračnu, hladnu i gotovo 
praznu kuhinju i pokucaju na vrata. Odazove se glas: 

— Pomogao vas Bog, dobri ljudi. 

U maloj sobici dva sitna prozor ka jedva su dosta propu¬ 
štala svjetla, da se moglo razabrati što ima u njoj. Troje male 
dječice, slabo odjevene, bosonoge, sjedilo na golom zemljanom 
podu oko zdjele, u kojoj se gubilo nekoliko gomoljika krompira. 
U jednom kutku stajao krevet i u njemu pod trošnim po- 
krovcem ležao čovjek teško kašljući, a oči mu u mršavom licu 
gorjele od ubojite vručice. Na klupi kraj jednoga prozorka 
sjedila mršava blijeda žena i krpala dječju haljinicu. Još je tu 
bio mali štednjak od gvožđa i nešto suda, ali štednjak je bio 
hladan, a suđe prazno. 

Kad žena ugleda došljake, digne se kao preplašena, priđe 
majčinoj ruci da je poljubi, i zausti smeteno: 

— O, zar ste to Vi, moja gospođo? Kako vas dugo nisam 
vidjela? 

— To si ti sama kriva. Što ne dolaziš? — prekori je majka. 

— Istom neki dan čula sam da ste se ovamo vratili, i to 
već prije podulje vremena. A ti ni blizu. 


— O, moja gospođo! Mislila sam ja na vas, koliko puta, 
ali kako ću od kuće? Bolestan mi muž, bolesna djeca, sve pošlo 
naopako, nema službe niodkuda. Sto smo imali, to smo potrošili 
na lijekove i liječnika, čak i stvari sam morala porasprodavati, 
da se bar kruhom nahranimo. Najposlije i toga nestalo. I sad 
smo sasvim na kraju. O moj Bože, što smo dočekali!... I tu 
žena udari u plač, a za njom počela i djeca vriskati. 

— Iz kuta, gdje je stajao krevet, čulo se uzdisanje i silan 
kašalj proćijepao nezdravi i zapareni zrak u sobi. 

— Bože moj, nisam znala da je tako zlo — šaptala je moja 
majka potresena i brže-bolje stala vaditi stvari iz košare, govo¬ 
reći: 

— Da si mi bar prije po kome poručila. Našlo bi se možda 
kakve-takve pomoći. Istom jučer mi je‘kazala mljekarica da ste 
se vratili. 

— Bilo me stid da vam se javim — jecajući govorila je žena. 

— Zar da prosim? Uvijek sam još do sada rukama svojim 
pošteno zarađivala svoj kruh. Dok nije navalila bijeda na nas 
kao krvni dušmanin. Muž bolestan, ja bolesna, dvoje djece mi 
umrlo; kamo se god okrenem, nevolja i bijeda nas prati. Kamo 
sreće da sam vas poslušala kad ste me svjetovali da se ne di¬ 
žemo odavde! 

— Pusti, to je prošlo — prekine je majka u riječima. 

— Sad treba da se pomogne koliko se bude moglo. Evo, 
draga Rezo, za sada bit će za dan-dva a za ovo kupi drva, da ti 
djeca ne zebu. Ovih dana spremit ću opet štogod, pa i za poslije 
pobrinut ćemo se. 

Tako govoreći majka ženi utisnu u ruku novac, pa namigne 
Anici da djeci podijeli igračke. 

Anica to učini pomalo stidljivo, ali se brzo oslobodi videći 
veselje i radoznalost djece, koja se oko nje skupiše. Pomalo im 
nestalo plahosti, pa kao djeca uzmu igračke opipavati i jedno 
drugome pokazivati. 

O moja gospođo — jecajući govorila žena — sam Bog poslao 
vas je u času kad je bijeda u nas dostigla vrhunac. Vjerujte, 
nije ni kod nas uvijek tako bilo. Dok smo svi bili zdravi i dok 
je moj muž radio u tvornici, lijepo se živjelo, pa su i djeca 
vidjela bolje dane. Samo da je ikako priberem zdravlja i snage, 
pa da mognem raditi, odmah će biti bolje. 

— Vidi, mama — reče tiho najstarije dijete, šestogodišnja 
djevojčica, i donese ženi Aničinu staru Jelicu pokazujući je bla¬ 
žena lica — vidi, lijepe bebe! 

— Vidim, srce moje. Poljubi gospođi ruku i reci: »Hvala i 
Bog vam stostruko platio! Otac nebeski mora vas blagosloviti 
i vašega gospodina i djecu vašu! — A zar je ovo Anica — okrene 
se pogledavši bolje u Anicu. — Koliko je narasla i kako je zdrava 
kao jabuka. Bog vam je poživio! 

I pogladi Anicu po ramenu. 

Kad se Anica s majkom opet nađe na ulici, vani se počeo 
hvatati prvi suton, a snijeg lepršao zrakom lagano i dosta gusto. 
Prvi snijeg došao je tiho i gotovo neopazice, samo što mu je pute 
pripravio ljuti sjeverac koji je od maloprije počeo puhati. 

Putem Anica iza poduljega hodanja iznenada zapita majku: 

— Je li, mama, šta je nama Reza? 

— Reza? Naš bližnji, nevoljan čovjek i potreban naše pomoći 
— odgovori joj majka. 

— Ta ista Reza nekada je bila tvoja dadilja, nosila te, 
hranila i dvorila i mnogu noć nad tobom probdjela. To ne smiješ 
zaboraviti. Onda se udala i otišla s mužem nekamo u Rumunjsku 
i nismo više ništa o njoj čuli sve do neki dan. Vratila se u 
velikoj bijedi, kako si i sama vidjela, i na nama je da joj po¬ 
mognemo koliko se bude moglo. Valjat će pretražiti kuću pa da 
skupimo haljina i obuće za nju i djecu, a naći će se i brašna 
i krompira. Ne valja da se mi siti najedemo, dok drugi gladuju. 

Anica osta zamišljena i u srcu joj se nešto čudno pok¬ 
renulo. 

Snježne pahuljice igrale se i lepršale oko nje i zamalo sve 
stvari pokrile. 

— Vidi, mamice, prave pravcate zvjezdice — klikne odjed¬ 
nom i ispruži rukav spram majke. — Vidi kako su se skupile 
u čitave gomilice. Ah, što ih je lijepo vidjeti! 

Zvjezdice stale sve gušće padati. Kad stigoše u drvored, 
a to oko njih i spram Drave ništa do gusta zida razigranih 
sitnih i krupnih snježnih pahuljica. Sve je bilo obučeno u bijelu 
mekanu košuljicu, svako drvo, svaka grana i grančica povijena 
u mekanu pamučnu koprenu. 

— Ah, što je divno! — klicala Anica i hvatala se od dra¬ 
gosti majci ispod ruke. — Ja tako volim snijeg. Sve je tako 
čisto i tiho, nekako pobožan se čini čitav svijet. 

—• Zacijelo je lijepo gledati za onoga koga kod kuće čeka 
topla peć — odvrati majka. 

Nato Anica ponovo zašuti. Mama ima pravo i svakako nije 
lijepo što se ona toliko raduje zimi, dok ima ljudi kao Reza i 
njena djeca, koji moraju sjediti u hladnoj kući, koji nemaju 
hrane i obrane, pa stane u glavi premetati o svim svojim igrač¬ 
kama i lutkama, što bi odatle mogla pokupiti za Rezinu djecu. 
A trebat će im dakako i hrane. I tu se Anica dosjeti gledajući 
odjednom pred sobom onu zdjelicu s ono nekoliko gomoljika 
hladna krompira. 

— Mama, ti nama nemoj više davati u deset sati kruh s 
maslacem, nego ćemo to uštedjeti i pokloniti Rezinoj djeci. 

Majka šuti, ništa ne govori, samo jače stisne kćerkinu ruku 
pod svojim pazuhom. Ćutjela je da joj se jedinica danas sretno 
zaputila stazom, po kojoj ju je željela povesti u život. 

Tako mati i kći stigoše kući, gdje je već gorjela svijeća, a 
u peći veselo pucketa vatra. Za okruglim stolom sjedio tata sa 
Čirom i Dragošem i crtao im na papiru svakakve slike. Anici je 


tako voljko na srcu, kako već odavno nije bilo. Sretno pritrči 
tati, hvala Bogu, on je živ i zdrav, pa ga veselo poljubi u bra¬ 
dati obraz, da se on čisto začudio, jer se njegova jedinica obično 
plašila brade i tatinih brkova. Pomiluje je po rumenom obrazu 
i reče: 

— No, gdje ste bile, što ste radile? 

Anica ispriča redom sve. Tata ozbiljno slušao, slušala i 
djeca. A kad Anica završi i spomene da se ona odsad odriče 
drugoga doručka u deset sati u korist Rezine djece, javi se 
prvi Dragoš: 

— I ja neću više kruha s maslacem u deset sati. 

A za njim, iza kratke stanke, pristane i Ciro govoreći: 

— Mjesto kruha s maslacem bit će i jabuka dosta. 

Osvanuo Badnjak, kao svake godine od djece teško dočekan. 
Sve radosti božične večeri obasule djecu: bor sa šarenim lan¬ 
čićima od papira, pozlaćenim jabukama i orasima, sa blistavim 
svjećicama i slatkim nakitom svake ruke, zvjezdicama, srcima 
i drugim. Pod borom jaslice sa svetom Obitelji, pastirima i 
mudracima s Istoka; obasuo ih slatki čar tajanstvene noći i 
napunio im srca potresnom slutnjom o onom što je vječno i 
božansko. 

— Znaš, doći će ti poslije Ida i Marta, pa će dobro biti da 
se nas dvije dotle načavrljamo — reče Melanka turivši povjer¬ 
ljivo svoju ruku pod Aničin lakat..., Zato pođi odmah sa mnom. 
Ne trpim one dvije lutke, umišljene su do krajnosti. 

I s tim riječima povuče sa sobom Anicu kući s druge strane 
prostrane veže. U Melankinoj sobi stajalo prekrasno božično 
drvce. Pod njim na podu ležali mnogobrojni i bogati darovi za 
goste. Melanka odmah povede Anicu k jednoj hrpi i reče radosno: 

— Evo — reče — ovo je tvoja božićnica. 

Anica se postidi i' nije znala što bi. 

— Ta pogledaj barem — reče joj drugarica. — Ovo sam ja 
sve napose za te izabrala i među svoje želje napisala na papi¬ 
riću. I sve su mi roditelji ispunili. Znam da voliš čitati, pa 
zato eto ti knjiga. Voliš šiti za lutke, pa sam mislila, obradovat 
će te ova kutija za šivanje. A ova je pregača ista kao moja, 
pa da budemo jednake u njima. 

Anica se samo stidjela i pentala da je to odviše, da ona 
toga nije zaslužila. Uto uđe Melankina majka, i Anica u sto 
muka, ne zna kako da zahvali, poljubi gospođu u ruku, kako 
je to onda bio običaj, mrseći kroz zube riječi zahvale. 

— Nemaš na čemu zahvaljivati — reče joj Melankina majka 
ljubazno i pomiluje ju po obrazu. — Ti si valjana djevojčica, 
Melanka te voli, pa i nama si draga. 

— A ja tebi nisam ništa pripravila — šapne Anica Melanki, 
žaleći u sebi što se nije sjetila. 

$ 4 # 

Kuća se- napunila gostima. Bilo gospođe, gospode, mladih 
djevojaka i djece. Sve su sobe bile otvorene i po njima se kre¬ 
talo mlado i staro čavrljajući i smijući se veselo i bezbrižno. 
Ali među svom tom čeljadi najviše se prometao dječačić Artur. 
On je sve nadvikivao, posvuda se nalazio i sve dirao. Gospođe 
ga uzimale na krilo, milovale ga i nutkale slatkišima. On časom 
dopuštao da ga miluju, onda odjednom stao mlatiti oko sebe 
nogama i rukama, hvatati za svim što mu je došlo šaka, de¬ 
rao albume, penjao se po stolovima i ormarima, vrištao i vikao 
da je sve zapanjio. 

— O dušo zlatna, kako je sladak! — govorile gospođe i uz¬ 
dahnu vši bi dodale: — Siroto dijete! 

Na koncu je nemirni dječak razbio skupocjenu vazu 

— O anđele moj! — reče mu Melankina majka — tebe 
ipak voli teta Roza. 

— Ja ne trebam tete Rože, ja imam kod kuće tri tete — 
odgovori mali i ritne se nogom spram gospođe. 

Svi se nasmijaše, samo je Anica stajala pa se čudom čudila 
što se to radi i kako se to postupa s tim razmaženim gospod¬ 
skim deranom. Pomisli ona, i naš je Dragoš ponekad mazan, a 
nekad i zločest, ali šta onaj derančić radi, to se ne može ni 
pripovijedati. Najposlije ga uze Melanka za ruku i nešto ljuta 


povede ga u svoju sobu da mu pokaže božično drvce i darove, 
što su za nj bili pripravljeni. 

Mali je grabio komad po komad, opipavao svaki i bacao ga 
u kraj. Nije prošlo ni pola sata, a ni jedna igračka nije više 
ostala čitava. Onda se spremi da iskušava drvo. Stane s njega 
trgati i kidati stvarcu za stvarcom, nakit za nakitom, dokle 
god je mogao rukom dosegnuti. 

Gledaju gospođe kroz otvorena vrata, uzdišu i govore: 

— Drago dijete, sirotan mali! 

— A što ga toliko svi žale? — tiho zapita Anica Melanku. 

— Nema majke, umrla mu prije pola godine — odgovori 
Melanka. — Ima kod kuće babu i tri tetke, pa su ga one toliko 
razmazile. Bome voljela bih ga i ja koji puta pogladiti onako 
ljudski, ali ne može se, ta ipak je barunsko dijete, a moj je tata 
njihov kućni liječnik, pa moramo imati strpljenja s njim. 

A strpljenja je doista i trebalo. Jer čim svi posjedaše za 
veliki i bogato prostrt stol, stao je mali Artur iznova gospoda¬ 
riti. Posezao je za svakim jelom, vadio kolače i bacao po podu, 
prolio čokoladu jednoj gospođi po novoj haljini, čak je pokušao 
da se i onako nogama popne na stol. 

Iza užine uzme Melanka Anicu za ruku i odvede je van. 

— Meni se već sve vrti u glavi od tolikog svijeta i tolike 
galame — reče. .Hajdemo malo dolje, pokazat ću ti psetance, 
što sam ga dobila jučer od bake. Zatvorila sam ga u komoru, 
jer neću da ga Artur vidi, zacijelo bi mi ga zadavio. 

Kad izađoše u predsoblje, tu je stajao kraj vrata dječačić 
od sedam-osam godina. Bit će da je istom došao iz vana, jer 
je bio lak i trošan haljetak, na nogama izgažene i poderane 
cipele, a u rukama vrtio izlizanu i prokapljivu kapu. Naslonio 
se uza zid pa stidljivo i plašljivo gledao u Melanku. 

— Sto ćeš ti tu, Mijo? — začudi se Melanka. 

— Rekli ste mi da danas dođem po... po novi kaputić — 
pentao je mali smeteno. 

— Ah, Bože moj, to smo mi na tebe sasvim zaboravili! — 
odgovori Melanka nestrpljivo pa se neodlučno ustavi nasred 
predstoblja. 

— Samo što ćemo sada? 

Uto izađe Melankina majka. 

— Mama — reče Melanka — evo došao dječačić, znaš o 
kojemu sam ti pred Božić jednom govorila, da mu kupimo ka¬ 
putić za zimu. A mi sasvim zaboravili na to. 

Gospođa pogleda brzo i rastrešeno u mališana. 

— Eto, i to ti je jedan od tvojih nepromišljenih poslova. 
Padne ti' što god na pamet pa obećaš prvoj fukari što je sret- 
neš na cesti ne znam šta. A baš danas, gdje nam je kuća puna 
gostiju. Zašto se mali nije prijavio kod »Gospojinskog društva«, 
bio bi sigurno dobio koji komad odijela, kad se ono u nedjelju 
dijelilo u gradskoj kući? 

— Fanika — vikne tada gospođa sobarici — dajte ovome 
dječaku komad kolača, pa neka odlazi. 

Nato gospođa opet uđe u kuću. Mali se, dok je ona govo¬ 
rila, još više skupio i stisnuo plašljivo uza zid, prestrašeno gle¬ 
dao, a oko pomodrelih usana lutao mu smeten i plašljiv smi¬ 
ješak. 

— Kako je to glupo — prihvati Melanka i nekako nestrp¬ 
ljivo uzvrati glavom unatrag — kako je to glupo što sam za¬ 
boravila! Bila sam ga pred dva tjedna srela, -bila je zima, a 
on sirotan šuljao se uza zid i tako mi ga bilo smiješno i žao 
gledati kako se zgurio u svojoj kratkoj i tijesnoj odjeći. Tako 
sam mu onda i rekla neka dođe. Ali šta me to opet zovu? Mo¬ 
lim te, pričekaj me, Aniće, dok vidim zašto me traže. 

Nato Melanka odleti u sobu. Fanika, sobarica, turne mali¬ 
šanu komad kolača u ruku i reče: 

—Evo ti na, pa sad odlazi da ovde ne smetaš! 

Mali se postiđeno nasmiješio, natisnuo kapu na kudravu 
kosu i uvlačeći glavu među ramena okrenuo se polako k vrati¬ 
ma pa se odvukao tiho i smeteno šapčući: , 

— Hvala vam i ljubim ruke. 

Anica osta jedan čas kao prikovana na svome mjestu. Za 
riječi Melankinih i njezine majke protmula joj duša i čisto 
joj bi kao da su se nje ticale. A kad je ugledala dječakovo 
lice, onako bolno nasmiješeno, uplašeno i postiđeno, pa kako se 
strpljivo i poslušno okrenuo da opet iziđe na zimu i buru u 
svojoj teškoj odjeći, bude Anici kao da ju je netko gurnuo 
da poleti za njim. Tako se ona ni pet ni šest nađe na stubama 
pa se požuri za dječačićem. U duši joj stalno slika bijednoga 
djeteta bez oca i matere, koje živi od milosti nemilosnih ljudi, 
bez ruha i kruha, bez radosti i milovanja, a ono kratko i šu¬ 
teći podnosi svu krutost nesmiljena života. A tamo samo par 
koraka dalje u sobi raskošnoj oko onoga razmaženoga sina bo¬ 
gatoga oca sve se natjecalo tko će mu više ugađati i maženjem 
ga kvariti. Cisto joj bilo pri srcu kao da je i ona nešto kriva 
tome sirotanu zato što ima svoje dobre roditelje, što ima sve 
za život potrebito i radosti i ljubavi, pa još i povrh toga često 
puta bude nezadovoljna i još nešto traži... 

U polutamnoj veži (»haustoru«) nađe maloga gdje se šulja 
k izlazu. Kolač je zamotao u maramicu, a da ga nije ni načeo. 

— Hajde, Mijo, sa mnom — reče uzevši ga za ruku. Po¬ 
vuče ga za sobom na drugi kraj veže. — Ja tebe poznajem. 

Anica se bila prisjetila da je Mijo bio đak njezina oca i 
da ga je prije viđala kad bi dolazio u školu. 

U kući je našla samo majku gdje sjedi kraj prozora i čita. 
Anica žurno pristupi majci: 

— Mama, mamice — reče kao izvan sebe. 

— No, no, šta je bilo? Sto si tako uzrujana? — upita je 
majka. 

— Zar je već završila zabava? A koga to imaš uza se? 

— To je mali Mijo, znaš majko, pokojne lude Vike sin. 
Znaš, išao je jednu godinu kod tate u školu. 

— No, pa šta ćemo s njim? — zapita majka kad je Anica 
zastala. 


— Ti si, majko, sama rekla da nitko ne smije biti žalostan 
na Božić, a mali je Mijo ... 

Tu se Anica smete, zagrca i odjednom udariše suze kao 
pljusak. Stid ju je bilo, pa se okrenula tako da je dječak ne 
vidi i ne čuje. 

— Mali je Mijo jako žalostan. Melanka mu je obećala ka- 
putić, pa zaboravila, a kad je dječak došao maloprije po kapu- 
tić, naljutila se, pa su mu samo po sobarici poslali kolač i po¬ 
slali ga van iz kuće. A onoga barunskog derana, što im je svu 
kuću prevrnuo, ne znaju kamo bi posadili od milosti i pošto¬ 
vanja. Mijo je tako tužno gledao kad je opet morao otići... 

Majka gleda u svoju kćerku i mora da ju je od gledanja 
zasvrbilo oko, jer ga je stala krišom otirati. 

— Je li, majko? — nastavi Anica iza kratke stanke. — Daj 
mu Dragošev stari kaput i onu šubaricu. Molim te, mamice, 
jel’ de da ćeš mu to dati? 

— Zar si zaboravila da smo te stvari namijenili Rezino.i 
djeci? 

Anica stoji smetena, ali se ubrzo dosjeti: 

— Pa njezin je mali, još premalen za kaputić, pa ne ide 
još ni u školu, njemu to ne treba tako nužno kao Miji. 

Mati uzdahne, ne zna ni sama da li od brige ili od dragosti. 
Uto se začuše u hodniku dječji glasovi. To se vratila Kristina 
s dječacima s večernice, a malo za njima eto i tate. Svi navale 
u sobu. 

— Eto, sad može Mijo odmah tu ostati da se igra s Čirom 
i Dragošem. I je li, majko, dat ćemo i njemu da popije šolju 
kave? 

Majka šuti, samo kima glavom. Nato odleti Anica u ku¬ 
hinju, pa se stane s Kristinom važno zdogovarati. Dragoš me¬ 
đutim pograbio Miju za ruku i odvukao ga k svojim igrač¬ 
kama. 

Anica brzo prostrla stol za užinu, i za kratak čas sva se 
obitelj našla pri toploj kavi popoldašnjici. Mijo se malo stidio 
svoga gospodina učitelja, prestrašeno ustremio pogled u njega, 
ne usuđujući se da se prihvati jela. 

— Samo ti jedi, sokole moj, ne boj se ti mene. Ta je ovdje 
nisam tvoj učitelj, tu sam ja samo tata — reče tata dobre 
volje. 

I pošto se nasitiše kave i slatkih kolača, ne prođe ni četvrt 
sata, a Mijo se u sav jek igrao s djecom, smijao se i veselio. 
Anica stoji usred čete, vesela i ona i čisto zaboravila Melanku 
i njeno društvo. 

Najednoč eto ti Malenke. 

— A kud je tebe nestalo? — povikne, pošto je pristojno 
pozdravila Aničine roditelje. — Tražila sam te po čitavoj kući, 
a tebe nema. Hajde, molim te, dođi; svi su te željni da im za- 
sviraš uz glasovir. 

I odvuče Anicu svojoj kući i ne opazivši maloga Miju. 


72 


73 



Anica se vratila u društvo, bez kićenja i pretvaranja sjela 
uz glasovir, slobodna i bez straha odsvirala svoje najljepše ko¬ 
made i ćutjela da dobro svira, kao rijetko kada. 

Svi je obasuli hvalom za lijepo sviranje, a Malenkin otac 
reče drugim gospođama: 

— Za čudo tako je mlada, a tako razumno i s osjećanjem 
umije svirati. Naša Mžlenka joj ni izdaleka nije dorasla, niti 
će je ikada stići. 

A Melanka burno zagrli Anicu: 

— Vidiš kako te svi hvale. A ja tebi i ne zavidim, jer i ja 
volim tvoje sviranje. 

Čitavu večer Anica je bila vesela i razgovorna, te su se svi 
čudili inače tako šutljivoj djevojčici. Možda je tkogod mislio da 
ju je hvala tako razveselila, ali uistinu bilo je nešto drugo. Bila 
je vesela što je utješila i za kratak čas obradovala tužno i 
samotno siroče. 

Kad se pod večer vraćala kući, pratila ju je Melanka i još 
neko vrijeme stajale su obje djevojčice pred Aničinim vratima. 
Uto, eto ti braće s Mijom. Mijo uprtio poveći svežanj i stidno se 
nasmiješivši Anici uputi se na ulicu. 

Tada rekne Melanka: 

— A gle, nije li to onaj mali dječak... ? 

— Jest, to je mali Mijo. Bio je malo kod nas da se igra s 
Dragošem i Čirom, i usput popio kavu ... 

— A što ti to nosiš? — radoznalo ga upita Melanka nekako 
u neprilici. 



— Dobio sam kaputić i Subaru — oslobodio se mali. — Dali 
mi, dali mi... 

Melanka zašuti i porumeni. Kad je dječaka nestalo, stajala 
je još jedan čas neodlučno, onda odjednom posegne rukom u 
džep i izvadi poveći komad novca, potrči za Mijom i zamalo se 
opet vrati. Anica ju je slijedila i vidjela kako je novac gurnula 
dječaku u šaku. 

— Sutra ću pretražiti sve naše stvari — reče Melanija u 
po glasa, zagrli Anicu i poleti na svoju stranu u kuću... 


Više vrijedi jedan dobar primjer nego tisuću lijepih 
riječi! 


SEBIČNOST DJETETA PREMA MAJCI 

Djeca su ljubomorna i sebična pre¬ 
ma roditeljskoj ljubavi. Pogotovo je 
to vidljivo kod jedinaca i jedinica. 
Vidjet ćemo to i iz pisma ovog 
gimnazijalca. 

Idem u gimnaziju. Učim odlično. Imam 15 godina. Oca nemam 
već 6 godina, poginuo je u prometnoj nesreći. Majka i ja smo 
lijepo živjeli i divno se slagali. Mislio sam da je ona najbolja 
majka na svijetu, jer mi je sve činila, žrtvovala se za mene, 
mnogo je radila samo da bolje živimo. Nisam se uopće razlikovao 
od ostale djece koja imaju oca. 

Prije dva mjeseca doživio sam pravi šok. Nismo imali sata 
fizičkog vježbanja, pa sam se ranije vratio iz škole i u kući 
naišao na nekog nepoznatog čovjeka. Majka ga je predstavila 
kao kolegu s radnog mjesta. 

Nekako bih to preživio, jer sam donekle povjerovao, mada 
mi je taj »kolega« bio sumnjiv: ponašao se nekako zbunjeno i 
izbjegavao da mi otvoreno pogleda u oči. 

Pokazalo se kasnije da je on veliki uljez i da je upropastio 
naš divan život. Dolazi vrlo često, izlazi s majkom u kino, po¬ 
kušava da me podmiti nekim poklonima, a ja ga iz dna duše 
mrzim. Majci sam rekao da ću otići iz kuće ako se on opet 
pojavi. Mama mi veli da je on dobar čovjek, da je izgubio ženu 
i dijete i da želi osnovati novu obitelj i da nekom dječaku ili 
djevojčici bude drugi otac. 

Moja majka ima sada 37 godina. Ja mislim da nije više tako 
mlada da pravi kojekakve gluposti i da se udaje. Ja to nikako ne 
bih mogao podnijeti. 

Pomozite mi i savjetujte me kako da povratim onaj naš 
složni i lijepi život u kući i recite mi da li pravilno postupam. 
Sve sam to ispričao svojoj najboljoj drugarici iz škole i ona mi 
veli da sam sebičan, da samo na sebe mislim, da moja majka 
nije stara za novu udaju i da bi mi taj čovjek mogao biti dobar 
prijatelj. Stjepan 

Odgovor Stjepanu 

Dragi moj Stjepane, tvoja je majka još uvijek mlada žena 
i za nju bi bil ovrlo teško da vječito ostane sama. Njoj je po¬ 
treban životni suputnik, potreban joj je drug i prijatelj. Ti ćeš 
za koju godinu odrasti i poći svojim putem. Kad se oženiš i 
osnujeŠ svoje gnijezdo, onda će ti ona biti suvišna, čak možda i 
na smetnju, što se veoma često u životu događa. 

Sada si ti još premlad da bi sve to shvatio. Još si okrenut 
prema svojoj majci, ljubomoran si na svakoga onoga tko bi je 
volio. Svu njezinu ljubav i pažnju želiš samo za sebe osigurati. 
A samo kroz koju godinu kasnije — kad se i sam zaljubiš — 
dolazit ćeš kući na jelo i spavanje, a neće te biti ni briga što 
majka radi, kako je njoj dok tebe nema i slično. 

A ona će, ne pobrine li se na vrijeme, tada ostati zauvijek 
potpuno sama. Pobrini se da bolje upoznaš tog čovjeka koji — 
bar tako izgleda — ima posve poštene i lijdpe namjere prema 
tebi i tvojoj majci. I on želi toplo obiteljsko ognjište, jer je 
svoje prvo izgubio. 

V svakom slučaju ne smiješ biti sebičan i misliti samo na 
svoje dobro i svoju budućnost. Pogotovo se potrudi da ne budeš 
takav prema svojoj majci. Budi uvjeren da te ona voli i da te 
neće voljdii ništa manje, ako se i ponovo uda. 


DA LI ODIJELO ClNI ČOVJEKA? 

Za neke kao da važi: »Nije važno 
kakav je čovjek, nego kakvo odijelo 
nosi!« A mi se pitamo: može li 
odijelo sakriti bijedu duše i kulture? 

Zvuči skoro nevjerojatno, ali još i danas odijelo rastavlja 
ljude. Postoje oni koji se odijevaju »pristojno« i drugi koji 
nemaju odijela koje bi ih učinilo »kulturnima«. Jedni idu otr¬ 
cani samo zbog mode, a drugi čine isto jer nemaju mogućnosti 
da nose nešto bolje od već izlizanog odijela, jer im je plaća 
malena, a potrebe velike. 

Postoje oni koji stalno okreću već iznošeno odijelo, ne bi li 
izgledalo bar malo novije i ljepše, a postoje i oni drugi kojima 
su ormari prepuni garderobe, te su u neprilici koje bi odijelo 
koji dan i u koji dio dana uzeli. 

Jedni su katkad odbijeni s posla zato što su loše obučeni, 
a drugi su, osobito mlađi primljeni na posao s rezervom jer 
su neuredno odjeveni. Cesto na ulici pomislimo da vidimo 
kakvog glumca ili čovjeka s televizije zato što nosi baš onakvo 
odijelo ili se vlada onako kao televizijski junak- 


Koliki su potrošili posljednji dinar samo da bi izgledali po 
najnovijoj modi? Koliki su opet sakrili bijedu svoje kulture i 
duše suvremenim odijelom? Kao da više nije važno kakav je 
čovjek, nego kakvo odijelo nosi. Svakako: 

Postoje siromasi u bogatom odijelu, kao što postoje i bogataši 
srca i duha u siromašnom odijelu. Postoje bogati siromasi i siro¬ 
mašni bogataši! 

Jednima treba kultura, a drugima treba novca i pristojno odi¬ 
jelo. 

, Dokumenti Crkve i dokumenti Ujedinjenih naroda govore o 
tome da svaki čovjek mora imati dovoljno sredstava da bi 
mogao živjeti dostojno čovjeka. Došlo je, izgleda, vrijeme kad 
ne možemo biti zadovoljni samo time da damo odijelo ili 
haljinu koja nam je suvišna, nego i onu koja kao da nam 
treba, dokle god drugi čovjek nema onog odijela koje mu je 
nužno. »Crkveni križ« i »Karitasi« i sve slične ustanove na svijetu 
postaju glas vapijućeg u pustinji. 


NAJBOLJA ŠTEDNJA 

Nalazimo se u nekoj banci. Približava se kraj radnog vre¬ 
mena. Pred službdp,icom koja je gotovo cijeli dan sređivala 
završnć obračune i unosila kamate za proteklu godinu, nalaze 
se još samo tri štedne knjižice. Upravo je pogledala na sat i 
računala kako će zasigurno i s njima završiti do kraja radnog 
vremena, kad joj rekoše da je zove direktor. 

Tri štedne knjižice ostadoše na njenom radnom stolu, te u 
dosadi — čekajući da i one dođu na red — započeše međusobno 
razgovor: 

— Kome ti pripadaš? — upita srednja knjižica onu gornju. 

— Moj vlasnik je neki zanatlija, vrlo vrijedan čovjek. Ima 
namjeru da sagradi obiteljsku kuću pa već par godina sabira i 
štedi i čim skupi stotinjak tisuća, trči u banku da to stavj na 
štednu knjižicu, kako ne bi ništa uludo potrošio. Mislim da je 
već polovicu svote skupio koliko će mu trebati za gradnju. 

— A ti, kome ti pripadaš? — sada je pitala gornja knjižica 
onu što se nalazila u sredini. 

— Ja pripadam jednoj služavki. Dobra je to djevojka. Znam 
radi čdga štedi i ne može joj se to zamjeriti. Kao i svaka dje¬ 
vojka sanja o udaji, a pošto nema nikakvih miraza, štedi za 
udaju. Cim uštedi 50-tak tisuća, eto je ravno ovamo u banku 
da i to stavi na knjižicu. Baš moram pogledati koliko već ima 
ušteđevine, jer mi se čini da je lijepu svotu uštedjela. 

— A ti dolje, šta si se ti ušutila, kome ti pripadaš? — 
sada su obje gornje pitale onu donju. 

— Ja pripadam maloj Leli. Vjerujem da ste već čule za 
njezinu majku, onu siromašnu udovicu Luču Matićku. Eto, 
upravo njezina kćerka moja je vlasnica. Blijeda je mala i pirgava 
po licu, nikakva ljepotica neće od nje nastati, ali je inače vrlo 
dobro dijete. 

— Zašto štedi ta tvoja mala »ljepotica«? — ironično je 
pitala ona srednja, najradoznalija knjižica, koja je i započela sav 
taj razgovor. 

— Ona štedi za crnce — tiho je odgovorila najdonja knji¬ 
žica. 

— Kako? Za crnce? Jesam li dobro čula? — sada je ra¬ 
doznalo upitala ona najgornja knjižica. 

— Da, dobro si čula. Štedi za crnce. Kad je mala još na 
vjeronauku saznala kako ima crnaca u Africi, koji se prodaju i 
žive kao robovi i kako postoji mogućnost da se mogu otkupili 
od svih gospodara i da im se pokloni sloboda, ako se nađe 
kakva dobra duša koja bi to htjela učiniti, ona se za to zagrijala 
i već tada, kao posve mala curica, odlučila da će bar jednog 
siromašnog crnca osloboditi. 

Mala je umolila majku i dobila dozvolu da može u to ime 
skupljati novac. Veflika joj je želja da skupi bar toliko koliko 
je potrebno da otkupi jednog crnca. Čim odakle dobije koju 
paricu, već uzima štednu knjižicu i trči u banku. Nikad je nisam 
vidjela da je pojela sladoled ili kupila kakvu drugu poslasticu. 
Svaku paru do koje dođe stavlja na štednju. Još koji mjesec, pa 
planira sve podići s knjižice i poslati u misije, ne bi li se bar 
netko na taj način usrećio, te od roba postao slobodan čovjek. 

Sve tri knjižice su neko vrijeme šutjele i razmišljale, a 
onda se javi ona koja je pripadala zanatliji: 

— Baš mi se mnogo ne sviđa to od te male Lele. Majka 
joj je siromašna udovica, a taj ušteđeni novac, čini mi se, 
mogao bi se mnogo pametnije upotrijebiti! 

Onda se opet javi ona srednja knjižica te reče: 

— Ako pravo razmislim, čini mi se da je ipak najljepša i 
najpametnija ona štednja kad štedimo za nekoga drugoga, a ne 
za sebe! 


PONOVNO OJAČATI OBITELJ 

Ako bi se htjelo spomenuti krivca za mnoge stvari koje 
su danas trule u društvu, tada bi se moralo spomenuti i 
obitelj. Raspad ove zajednice u kojoj se djeci ucjepljuju 
stalne vrednote kao što su poštivanje ljudi, poštivanje tuđega 
vlasništva (bilo privatnog bilo zajedničkog), poštivanje os¬ 
novnih prava drugih — korijen je mnogih zala. 


Jaka obiteljska veza oplemenjuje dušu. Mnogi problem 
na kojem boluje naše društvo dade se svesti na bolesti 
obitelji. To osobito vrijedi za probleme omladine: uzimanje 
droga, alkoholizam, prerano trošenje nikotina i uopće šire¬ 
nje pušenja, samoubojstva, koja nisu tako rijetka, pogotovo 
među mladima i si. Uzroci ovih zala leže u tome što je 
obitelj postala samo »prolazni stan« u kojem se članovi obi¬ 
telji tek tu i tamo sastanu, jedu odjelito, a kada su i skupa 
uglavnom i tada »bulje« u televiziju. 

Prema jednoj statistici iz SAD milion mladih ljudi bježi 
svake godine iz roditeljske kuće, a iza toga dosta puta sli¬ 
jedi samoubojstvo. Svaka deseta djevojka u SAD je s 18 
godina u drugom stanju. Svaki deveti mladić u SAD dolazi 
već s 18 godina, ili još ranije, u sukob sa zakonom. Četrde¬ 
set postotaka nasilja, krađa i vandalizma počinjaju mladi 
ljudi ispod 21 godine, a deset postotaka svih učenika imaju 
teške duševne poremećaje. 

Prije se smatrala obitelj sigurnim skloništem u koje se 
mogao vratiti svaki mladi čovjek, ako bi se u svijetu razo¬ 
čarao. Danas pojam »biti kod kuće« postao je dubiozan. 
Članovi obitelji idu svaki svojim putem, i rastave braka su 
na dnevnom redu. Muž radi, a i žena mora naći neko za¬ 
poslenje. Kada muž dođe kući, obično ne nalazi ženu kod 
kuće. Ona se sprijateljuje sa svojim šefom, a muž nalazi 
»razonode« na drugom mjestu. Tu više nema obitelji s to¬ 
plinom, prijateljstvom i razumijevanjem. 

Obitelj mora biti nešto više negoli neka gospodarska 
veza, više negoli jedna društvena veza; ona mora biti usta¬ 
nova koja na poseban način djeluje i biti intimna zajednica 
u ljudskom društvu. 

Svaki organski život počinje nekim začetkom, nekim 
sjemenom, nekom živom stanicom. To vidimo i kod bilina 
i kod životinja. Život teče ciklički: mladići i djevojke sazri¬ 
jevaju, žene se i udaju, dobivaju djecu koja opet sazrijevaju 
i međusobno se vežu ženidbom ili udajom. Praktički, svaki 
viši život ima vezu muš .oga i ženskoga, no među svim 
živim stvorovima samo čovjek poznaje brak. Zašto? Zato 
što čovjek posjeduje razum. Mladunčad kod životinja auto¬ 
matski, instinktivno zauzimaju svoje mjesto u životinjskom 

carstvu, a djeca se moraju odgajati. Zato postoji brak, po¬ 
stoji dom kao i obitelj. 

Obitelj se ne smije prepustiti raspadanju. Zato je po¬ 
trebno, u prvom redu, pojačati obiteljski život, izbjegavati 
ono što ruši, okupljati djecu i članove obitelji uz pjesmu i 
razgovor. Roditelji treba da poznaju prijatelje svoje djece, 
da se zanimaju za njihov školski život i da djeci govore po¬ 
nešto i o svojem radu i zanimanju. Treba što više razgovarati 
s djecom, jer djeca su blago koje je povjereno roditeljima i 
koje treba pomno odgajati i podizati. 

Nemojte se kod jela sakriti iza novina, nego razgovaraj¬ 
te što više s članovima svoje obitelji. Priredite svojoj djeci 
jedno zabavno veče i pozovite njihove prijatelje da budu što 
više s vama zajedno. 

Predsjednik SAD Čarter jednom zgodom rekao je: 

— Svjetska nas povijest uči da je obitelj najbolja usta¬ 
nova za zajednički život muža i žene i za odgoj djece. Ona 
je jedini čvrsti temelj na koji se može osloniti jaki narod. 

Obitelj predstavlja osnovu svake kulture. Ona je drago¬ 
cjena ustanova ljudskog društva. 

Dr. V. D. 


MAJKO, TI SI KRIVA! 

U davno vrijeme — tako pričaju stari — jednog velikog 
razbojnika radi grabežnog umorstva osudiše na smrt vješanjem. 
Prije nego će ga objesiti, po tadašnjem običaju, upitaše ga za 
posljednju želju. Izrazio je želju da se prije smrti vidi i poljup¬ 
cem oprosti od svoje majke. 

Dovedoše mu majku koja mu sva uplakana priđe i onako 
svezanog zagrli, a on, umjesto da poljubi majku, prihvati je 
zubima za nos i odgrize ga. Svi prisutni su se zgražali nad tim, 
a on sav očajan dovikne majci: 

— Ti si, majko, kriva što se ja danas nalazim pod vješali- 
ma! Da si me istukla onda kad sam ti donio prvo jaje, ukradeno 
iz susjedovog kokošinjca, ne bih drugi put donio kokoš. Iza 
kokoši slijedilo je janje, zatim sam krao drva iz tuđih šuma i 
tako je to išlo sve dalje i dalje, dok nisam dospio dovle, gdje 
se sada nalazim’ 


NEPRAVDA PREMA TUĐEM VLASNIŠTVU 

Najkraće rečeno: nepravedan zahvat u tuđe vlasništvo 
zovemo nepravdom. Mogli bismo razlikovati NEPRAVED¬ 
NOST od NEPRAVDE. NEPRAVEDNOST je trajno raspolo¬ 
ženje da vrijeđamo tuđe pravo. NEPRAVDA je pojedinačni 
čin kojim čovjek namjerno vrijeđa tuđe strogo pravo. 

Nepravda može biti: 

1. Djelatna ili propusna nepravda je prema tome da li 
netko oštećuje tuđe pravo činom ili propustom (propusti 
učiniti što bi bio dužan učiniti). 

2. Osobna ili predmetna nepravda — već prema tome 
da li je povrijeđeno osobno odn. unutrašnje pravo (život, 
zdravlje) ili izvanjsko dobro osobe (čast, imovina i si.) 

3. Usmena ili djelotvorna nepravda — već prema tome 
da li je nekome nanesena nepravda riječima (pismom) ili 
činom. 

4. Čista ili štetna nepravda — već prema tome, da li s 
povredom prava spojena šteta ili nije. 

5. Svijesna ili nesvijesna — već prema tome da li netko 
povređuje tuđe pravo znalice, tj. hotimice ili samo slučajno, 
tj. mimo svoje volje. 

Da sve ovo gornje skratimo, upitajmo se kratko: 

— Tko se ogrešuje o tuđe vlasništvo? 

Kratak odgovor na to glasi: 

O tuđe pravo ogrešuje se: 

1. Onaj koji želi, krade ili otima tuđe 

2. Onaj tko vara ili lihvari (bavi se lihvom) 

3. Onaj koji tuđe stvari svojom krivnjom ošte¬ 
ćuje 

4. I svaki onaj koji u svim gornjim stvarima 
svjesno pomaže. 

KRASTI znači potajno tuđe dobro odnijeti ili uzeti i prisvo¬ 
jiti, a protiv opravdane volje vlasnika. 

Otimačina — je tuđe vlasništvo na silu prisvojiti. 

Varati — može se bilo trgujući bilo na koji drugi način. Na 
primjer: trgovac koji se služi krivom vagom, kupac koji 
plaća krivim novcem, radnik koji hotimice »zabušava« na 
poslu, trgovac koji prodaje pokvarenu robu, poduzetnik koji 

žaračunava više radnih dana nego što se stvarno radilo, 
tvornica koja isporučuje račun na više robe nego što je 
stvarno isporučeno i tome slično. 

Lihvari — onaj koji tuđu nevolju iskorišćava u svoju dobit. 


KRAĐA 

— Što je krađa? 

— Krađa je nezakonito i potajno uzimanje tuđeg vlas¬ 
ništva, a protiv opravdane volje vlasnika. 

Potajno uzeti — to znači uzeti na način da vlasnik za 
to ne zna, 

Uzimanje tuđeg — misli se na uzimanje s namjerom da 
se to sebi zadrži i s tim se okoristi. 

Protiv opravdane volje vlasnika — to znači ne samo da 
je stvar uzeta protiv volje vlasnika, nego i da je vlasnik 
posve opravdano protivan uzimanju te stvari. 


NE KRAD1TE, MOLIM! 

— Poštovani turisti! Dragi izletnici! Počela je sezona berbe 
grožđa, jabuka i ostalog voća. Podsjećamo vas da su jabuke. 



grožđe i ostalo voće vlasništvo ovdašnjih zemljoradnika i da onaj 
koji nešto uzme postaje kradljivac i izlaže se opasnosti da dos¬ 
pije u zatvor ...« 

Ovakva i slična upozorenja, na njemačkom jeziku bila su 
istaknuta u svim selima italijanskog dijela južnog Tirola. Seljake 
je na to natjerala velika nevolja. Ne žale oni nekoliko jabuka 
ili kilogram-dva grožđa. Neka se putnik-namjernik slobodno 
okrijepi. Ali riječ je o nečem mnogo gorem. 

U posljednje vrijeme se sve češće događa da turisti zaustave 
kola, uđu u voćnjak i počnu pravu berbu, slažući voće u korpe 
i sanduke koje su u tu svrhu ponijeli od kuće. Neki naberu 
i po stotinjak i više kilograma. To, uglavnom, rade zapadno¬ 
njemački turisti. 

— Ako upozorenja ne pomognu, pucat ćemo! — rekao je 
jedan od tirolskih zemljoradnika. 


NEPOPRAVLJIVI KRADLJIVCI 

U toku 1979. godine u našoj štampi mnogo se pisalo o 
provalniku Slavku Miličeviću — zvanom »Šakal«. Još ranije bio 
je više puta osuđivan. A zadnji puta to mu se dogodilo u Splitu 
22. VI. 1979, kada je za 60 provala (u razne zlatarske radnje, 
komisione, prodavaonice luksuzne robe i stanove) osuđen na 
deset godina. 

Ranije je bio u zatvoru. Osuđen i ležao mjesecima. Pobjegao 
je iz zatvora kad mu je preostalo još 5 mjeseci do izlaska. 
Upitan zašto je bježao kad mu je izlazak bio tako blizu, rekao 
je: 

— Gubio sam vrijeme u zatvoru! A krasti pet mjeseci ranije 
ili kasnije, to nije svejedno ... 

Na sudu sam za sebe izjavljuje: 

— Ja sam profesionalac — provaljivač. Meni je posao da 
kradem!... Kada izađem iz zatvora opet ću krasti! 

On se ne kaje, niti pokušava glumiti da se ;kaje. Potpuno 
nepopravljiv! 

Hvaleći se s ponosom izjavljuje: 

— Nikada nisam pribjegavao nasilju. Ničiji život nisam 
ugrozio! Ja sam za nadmudrivanje... Cijenim ljudski život! 

To je istina. 

Ali je istina i nešto drugo: Sakal ne cijeni rad. Ne cijeni 
ljudski trud i muku, niti ono što ta muka donosi. Nikada ništa 
nije pošteno radio. 

Prvi put u životu sreo se s Berišom Frokom u palači pravde 
u Splitu na suđenju. A iz njegove zlatarske radnje odnio je 301 
zlatni predmet. Cijelu imovinu toga- čovjeka. Taj opljačkani čo¬ 
vjek na sudu izjavljuje doslovno ovo: 

— Moj otac i ja pečalbari smo po 20 godina... I sve nam 
je odnešeno za samo pola sata. 

I tako je za samo pola sata obitelj Froka dovedena na 
prosjački štap! A Sakal tako ponosno izjavljuje kako nikada nije 
ugrozio tuđi život! 

Zar to ne zvuči kao teška ironija? 

Sto reći o takvim tipovima kao što je Sakal? 
Kako s njima postupati? 

Zar ih opet pustiti među poštene ljude, premda 
već sada sami izjavljuju da će opet krasti i da je 
to njihovo jedino zanimanje i posao koji znaju 
raditi? 

Zar da opet ugrožavaju tuđu muku i tuđu imovinu? 


KRALE I U CRKVI 

U veljači (februaru) 1980. dvije su žene stajale pred Općin¬ 
skim sudom Donje Stubice. Obje su iz okolice Čakovca. Jednoj 
je ime Marija, a drugoj Veronika — dakle obje katolkinje. 
Osuđene su zbog krađe devet tuđih novčanika. Sve su to uči¬ 
nile u samo jednom prijepodnevu na dan Velike Gospe (15. VIII), 
za vrijeme svete mise u poznatom Gospinom svetištu u Mariji 
Bistrici. 

Krale su uglavnom u crkvi, kod oltara, i za štandovima 
ispred crkve, koristeći se velikom gužvom. Muškarcima su spret¬ 
no uzimale novčanike iz džepova, a ženama iz ručnih torbica. U 
osam krađa ukrale su 11.490 dinara, što u našoj što u stranoj 
valuti. Šteta za okradene je osjetno veća, jer su nestali i nov¬ 
čanici i različite isprave. 

Otkrivene su i uhapšene na trgu ispred crkve, kad je mili¬ 
cionar u civilu vidio kako je Marija otvorila ručnu torbicu 
jednoj građanki, a od krađe je odustala, jer ju je gurnula lak¬ 
tom Veronika, njezina pomoćnica, upozoravajući je tako da ih 
netko promatra. Milicionar ih je uhvatio i odveo u stanicu mi¬ 
licije. 

Kod njih je nađena veća svota novca i dva muška novča¬ 
nika. I u istrazi kao i na dvodnevnom suđenju, koje je održano 
pred vijećem Okružnog suda u Donjoj Stubici Marija je sve 
poricala, a Veronika je tvrdila da je »džeparila« samo Marija i 
njoj doda vala ukradene novčanike da ih sakrije. 

I doista, prilikom pretrage kod Veronike je pronađena ve¬ 
ćina ukradenog novca, od toga pet tisuća novih dinara skrivenih 
u grudnjaku. 

Marija je već i ranije zbog krađa bila osuđivana ravno 12 
puta na ukupno 8 godina i 8 mjeseci zatvora, a Veronika samo 
jednom i to na 4 mjeseca. 

¥ 

Iz gornjega se vidi da nije vjerovati ni svakom onom tko 
ide u crkvu i na prošteništa. To su pravi licemjeri. Tipovi na 


koje je Isus najviše udarao i nazivao ih »obijeljenim grobovima«. 
Izvana se prave dobre i pobožne, a gledaju kako će i što ce 
ukrasti. Na svoje sam oči vidio i doživio kako je jedna žena 
. široko raskriljenih ruku običavala moliti pred oltarom, a kad 
se crkva ispraznila i kad je više nitko nije mogao vidjeti, krala 
je oltarnjake, ručnike za brisanje ruku, novac, ako nije bio 
bačen u kašicu i slične stvari do kojih je lako mogla doći. Bilo 
je to u crkvi sv. Ante u Sarajevu odmah poslije poratnih godina. 
Jednom zgodom zatekli smo je na djelu i predali miliciji. Sta 
je dalje bilo s njom, nije mi poznato. 

J. 


OfiacL bifr bici milionec? 

Nalazimo se u šestom razredu. Toga jutra reče nam na¬ 
stavnik: 

— Djeco! Danas ćemo imati pismeni zadatak. Uzmite svoje 
teke i stavite naslov: »Sto bih učinio kad bih postao milioner?« 

Djeca su bila oduševljena. Tema im se očito svidjela. Mašta 
je za čas proradila. Bit će tu svega i svačega. Uskoro su se svi 
marljivo bacili na posao. Od vremena do vremena zastao bi koji 
dječak ili djevojčica stavivši kraj nalivpera ili kemijske olovke 
među zube, gledajući nekud u daljinu i smišljao kako da nastavi 
dalje. 

— Zar je to baš tako nemoguće: postati milioner? Igraš na 
lutriju ili imadneš sreću na sportskoj prognozi, i eto ga! Zar 
nisu to već mnogi postigli? 

Na kraju sata nastavnik je pokupio sve zadaće. Ponijet će 
ih kući da ih u miru svoje sobe pregleda i ocijeni. 

Pred njim se kao prva našla Perina teka. Pero je zdrav i 
veseo dječak, koji se gotovo uvijek smiješi; rekao bih da je 
potpuno bez problema i pun radosti gleda na život. 

— Kad bih imao milion novih dinara — pisao je Pero — 
kupio ■ bih divnu malu vikendicu na obali Jablaničkog jezera, 
auto s prikolicom i čamac s najbržim motorom (gliser). 

— Svakog vikenda dolazio bih na jezero s najboljim prija¬ 
teljima i tu bismo provodili po cijele dane, jureći gliserom po 
jezeru poput strijele. Tako bismo jurili da bi se svi kupači i 
pecaroši čudom čudili našoj smjelosti i brzini. A kada bi bilo 
ružno vrijeme, onda bi nam auto i prikolica zamijenili jezero i 
kupanje, pa bi nam opet bilo divno. Zaista bi bilo divno postati 
milioner! Vruće bih želio da mi se taj san jednog dana ostvari! 

— završio je Pero svoju zadaću. 

Nastavnik se smiješio dok je ostavljao na stranu Perinu 
zadaću i uzimao slijedeću. Bila je to teka debelog Ivice. 

— Kad bih nekom srećom postao milioner — pisao je Ivica 

— oženio bih se Ružicom, onom djevojkom iz našeg hotela. Ona 
zna divno kuhati i pravi najbolje kolače i slatkiše na svijetu. 

Sto bi ml s njom bilo divno! Ona bi mi ugađala svaki dan s 
najboljim jelima: bilo bi tu obilno telećeg pečenja, knedli sa 
sirom, kolača s jagodama i sa šlagom. Pa kad bi mi i svaki dan 
isto spremala, bio bih prezadovoljan. Od miliona ništa drugo ne 
bih želio, nego da svaki dan dobro jedem. 

— Tko bi rekao da je naš Ivica takav sladokusac! — mislio 
je u sebi nastavnik dok je odlagao njegovu zadaćnicu! I već mu 
je bila u ruci zadaća male Rože, koja je pomalo naginjala ta¬ 
štini. 

— Kad bih imala milion — pisala je Roza — kupila bih 
najljepše haljine što se uopće mogu nabaviti, upravo onakve 
kakve sam vidjela u kinu da ih nose glumice. Svaki bih se dan 
tri puta presvlačila. Nabavila bih si i ženu s mnogo ukusa, koja 
bi mi pomogla pri oblačenju. 

— Možda bih se jednog dana našla i u Holivudu, u tom 
gradu gdje se stvaraju najdivniji filmovi na svijetu. Kada čo¬ 
vjek ima dosta novaca ništa mu nije nedostižno! Sta se zna, 
možda bih i ja jednog dana postala glumica! Mnoge poznanice 
bi me zavidno gledale na filmu i govorile: 

— Vidi ti one milionašice! Tko bi rekao da će iz nje postati 
tako divna i dobra glumica! 

— Vidi, vidi kako se u maloj glavici naše Rože skrivaju 
veliki snovi! — klimajući glavom nastavnik je odlagao na 
stranu njezinu zadaću. 

Sada je na red došla zadaćnica Franje Kovića, čiji je otac 
bio čestiti šumar. 

— Kad bih ja, kojom srećom, postao milioner, kupio bih 
ogroman komad šume, mnogo više nego što je imao otac i moji 
stričevi zajedno. Ta bi ogromna šuma pripadala meni sa svim 
životinjama' koje se u njoj nalaze. Sve bih to ogradio i nitko 
osim mene ne bi smio u njoj loviti. Na to bih osobito pazio da 
lovci ne priređuju sebi zadovoljstvo na račun života tih jadnih 
životinja. 

— Vidi, vidi! — zadovoljno je šaptao sebi u bradu nastav¬ 
nik. — Tko bi rekao da je naš Franjo toliki ljubitelj i zaštitnik 
životinja! 

Još je dosta vremena potrošio marljivi nastavnik pregleda¬ 
vajući ostale zadaćnice svojih učenika. Bilo je tu mnogo zanim¬ 
ljivih »kula u zraku« o kojima su maštale male glavice. Konačno 
preostala je još samo jedna zadaća. To je bila zadaća siromašne 
Marije, kojoj je otac prije par godina nesretno poginuo, a sada 
joj bolesna majka leži kod kuće u bijedno opremljenom sobičku. 

— Kad bin kojom srećom imala milion — pisala je Marija 
u svojoj zadaći — kupila bih lijepu kućicu s crvenim krovom 
i zelenim prozorskim okvirima. Tu bi stanovala moja majka i 
ja. Uvijek bih se brinula da na prozorima bude dovoljno lijepoga 
cvijeća i zelenila. 

— Pronašla bih najboljega liječnika u državi i dovela ga k 
majci da je što prije izliječi. Ništa više ne bih željela za sebe. 
Jer kad bi mi majka ozdravila i kada ja podrastem i zaposlim 


se, imale bismo dovoljno novaca da se ne bi trebalo bojati ni 
gladi ni drugih nevolja. Stoga bih sav preostali dio novca od 
miliona upotrijebila za siromašne, da nitko ne mora trpjeti 
zbog gladi, bolesti i sličnih nevolja. Tako bih mogla dosta dobra 
učiniti, jer mislim, da onaj tko ima mnogo para, mora i mnogo 
dobra činiti, pogotovo siromašnima. A to i jest najveća sreća za 
bogate što su u mogućnosti mnogima pomoći. 

Već slijedeći dan donio je nastavnik u razred ispravljene 
zadaće. Djeca su dobro naćulila uši dok je nastavnik govorio: 

— Vi ste svoje milione upotrijebili za najrazličitije svrhe. 
Neki su napisali prave gluposti i za njih je prava sreća što 
nisu postali milioneri. Pero bi npr. sa svojim trkaćim kolima 
(autom) i gliserom postao pravi vjetropir i stalna opasnost za 
druge, dok ne bi konačno dospio ili u zatvor ili u bolnicu, une¬ 
srećivši i sebe i druge. Za njega će biti mnogo bolje da završi 
kakav čestit zanat i postane dobar majstor od koga će imati 
koristi i on i svi njegovi, nego da postane milioner. 

Pero je pri tom malo čudno i stidljivo gledao u svog učitelja, 
izgledalo mu je da i on malo pretjeruje i da ne bi, valjda, sve 
tako rđavo ispalo. 

— Mali Ivica mislio je opet samo na jelo — nastavio je 
učitelj svoju kritiku — i kad bi tako i toliko opterećivao svoj 
želudac, ubrzo bi obolio i ne bi dugo potrajalo, pa bi stigao u 
bolnicu, ako ne i na groblje. I za njega će biti bolje da nikada 
ne postane milioner. 

Kolege su se pomalo smijali na Ivičin račun, no ni on nije 
ozbiljno shvatio učiteljevu kritiku i njegova zlokobna proro¬ 
čanstva. 

— A naša Roza —- nemilosrdno je nastavio učitelj sa svojom 
kritikom — misli samo na lijepe haljine, na kićenje i dotje¬ 
rivanje i kako bi postala filmska glumica. Možda je ta njena 
želja još najgluplja od svih, kao da svaka nakićena lutka može 
postati glumica! Čini mi se da bi za nju bilo mnogo bolje i 
korisnije da se nauči dobro kuhati, siti, plesti, vesti... To će joj 
jednoga dana mnogo više trebati i koristiti. 

Roza- je, slušajući učitelja, dobro zacrvenila i oborila glavu, 
a on je nastavljao dalje: 

— To što je napisao Franjo, to mi se zaista dopalo. On bi i 
kao milioner želio ostati kao neki veliki čuvar šuma, prirode i 
šumskih životinja. Volio bih — nastavio je učitelj — da Franjo 
zaista postigne i ostvari svoju želju! 

— Ali od svih vaših želja i planova s dobivenim milionom 
najviše mi se dopala želja i kombinacija male Marije: ona bi 
se prvenstveno pobrinula da izliječi svoju bolesnu majku, osigu¬ 
rala bi i njoj i sebi pristojan krov nad glavom, a sav preostali 
novac upotrijebila bi za sirotinju. Mogu vam reći da je Marija 
najbolje planirala i zaista ona ima posve pravo kad misli da svi 
bogati ljudi moraju mnogo dobra činiti. A vi ostali u svojim 
zadaćama na to niste ni pomislili. 

— Djeco! Nemojte nikada zaboraviti da su bogataši i mi- 
lioneri samo privremeni upravitelji Božjih dobara. Stoga nikada 
ne smijemo misliti samo na sebe i na svoje užitke i provode, 
nego treba misliti i na druge i pomagati gdje god se to može. 
Ne zaboravite da ćemo jednom Bogu polagati račun i o upotrebi 
naših zemaljskih dobara. 



— Uzevši sve ovo u obzir — završio je učitelj — najviše bih 
volio da naša Marija zaista postane milionenka, jer bi ona to, 
siguran sam, znala najbolje iskoristiti. 

Dok su se djeca toga dana vraćala kućama, bila su nekako 
tiša i ozbiljnija nego obično. Učitelj je imao pravo, a jedino je 
Marija mislila na to da se s novcem i bogatstvom mora i na 
druge misliti i nastojati kako da ih usrećimo. 

H. W. 


Učite djecu da budu darežljiva! — 
Daj mrvicu, a primit ćeš veliki 
kruh!« — veli sv. Ivan Krizostom. 


ZAR JE SRETNIJI ONAJ TKO IMA VIŠE? 

Jednom zgodom su upitali glasovitog Amerikanca Franklina: 
zašto je bogatstvo uvijek popraćeno brigama. Nije im direktno 
odgovorio nego se poslužio primjerom: 

Uzeo Franklin veliku krasnu jabuku i pružio je djetetu, 
koje se tu našlo u blizini. Oči djeteta zasjaše od srdačne rado¬ 
sti, uze jabuku i pokuša s njom u usta da je zagrize i pojede. 
No u taj čas dok je dijete prinosilo jabuku ustima, pruži mu 
Franklin još jednu jabuku. Ova je bila čak ljepša i veća od one 
prve. Dijete pohlepno prihvati i ovu drugu jabuku. Sad je 
iskrsla još veća poteškoća, da jednu od tih jabuka prinese 
ustima. 

Franklin sada izabere još veću, treću jabuku i pruži je 
djetetu. Dijete je htjelo uzeti i tu jabuku, ali dok je uzimalo 
nju ispadne mu iz ruku ona druga, dok je podizalo drugu ispad¬ 
ne mu ona prva. Iza nekoliko uzaludnih pokušaja da pokupi 
sve tri jabuke u svoje male ručice, brižne dijete u plač. 

— Gledajte gospodo —■. reče Franklin onima oko sebe. Ovo 
dijete ima više jabuka nego što mu treba i zato je nesretno. 
Da je ostalo samo pri onoj prvoj, bilo bi posve sretno i zado¬ 
voljno. 

Tako vam je i kod odraslih ljudi. Sebe čine nesretnim svi 
oni, koji zgrću novac i imanje da imaju što više, da što više 
posjeduju, a ne da ga pametno upotrebljavaju. 

Imanje, posjed, zemaljska dobra, novac — nikad ne 
smiju postati cilj moga života! 

Ta zemaljska dobra su samo sredstvo da postegne- 
mo cilj. 

Veoma je ludo postati stvarima sluga, kad su sve te 
stvari tu da služe nama! 

S kim je jednom zavladala pomamnost i strast pohlepe za 
imanjem, taj za gospodara ima strogoga tiranina, takav više ne 
može biti dobar ni prema sebi ni prema bližnjemu. Taj sebi 
više neće priuštiti ni ono najpotrebnije iz straha da mu imanje 
neće dosta brzo rasti. Takav čovjek je — veli sv. Augustin — 
nalik na vola, koji vuče žito u žitnicu, a samo jede slamu. Za 
novac bi prodao sve, pa i svoju dušu. On se više ne boji ni 
Boga ni ljudi niti ikakvog grijeha, samo ako mu to što čini 
obećaje povećanje imovine. 

C J)a tižk'1 ptod jak 

U ranu zoru svako jutro u svom do kraja otrcanom haljetku 
napuštao je potkrovnu sobicu i polazio na svoje »radno mjesto«. 
Nije potrebno ni reći da je zgrada u kojoj se nalazila ta sobica 
bila u najbjednijoj periferiji jedne zabačene ulice francuske me¬ 
tropole — francuskog glavnog grada Pariza. Polaganim korakom 
išao bi taj pogrbljeni siromašak obalom Sene prema poznatoj 
Gospinoj crkvi »Notre Dame«. Tu bi se tek zaustavio i sjeo na 
svoju stepenicu pred katedralom. 

Nimalo lako ni prijatno nije bilo vidjeti tu bijednu sliku 
ovoga iscrpljenog i do kraja izmršavjelog prosjaka, koga je 
povrh sve njegove bijede pritiskivala ne mala grba na leđima. 

Nije nikakvo čudo što mnogi ljudi nisu ostajali bešćutni 
prolazeći pored njega, pogotovo kad bi začuli njegov žalosni 
vapaj kojim bi ih zamolio za malo milostinje. Malo ih je bilo 
koji bi ulazeći ili izlazeći iz crkve prošli mimo njega, a da mu 
ne bi ubacili koji novčić u šešir. Uza sve to očito je izgledalo 
da taj prosjak iz dana u dan biva sve slabiji i da mu se bez 
sumnje naglo približava konac. 

Živio je taj prosjak uvijek po istom, nikakve promjene kod 
njega. Bilo ljeto ili zima, padala kiša, snijeg, bilo sunčano ili 
vjetrovito, uvijek se, bez ikakvog obzira na vrijeme, stari pro¬ 
sjak nalazio na svojoj stepenici pred crkvenim vratima. Gotovo 
uvijek u istom odijelu, ili, bolje rečeno, u istim dronjicama. 



Jednog dana na iznenađenje svih stalnih polaznika Gospine 
crkve prosjaka nije bilo. Njegova stepenica prazna kao da ga 
je čekala i sama se čudila gdje ’je stari i što je to s njim. 

Kada je već prošla gotovo cijela sedmica a da se stari 
nije pojavljivao, počeli su se brinuti i pitati što li je to s njim. 
Jedna dobra žena posebno se raspitivala i slučajno saznala gdje 
stari stanuje. Odluči da ga pronađe, jer možda je starac teže 
obolio, pa bi mu trebalo pomoći. 

Dosta je lako pronašla tu siromašnu četvrt i namjerila se 
na ženu čuvara te kuće u čijem potkrovlju je stari stanovao. 
Kad se kod nje raspitivala za prosjaka, ova joj dosta grubo 
reče: 

— Aha, to se vi interesujete za onoga grbavca! To je pravi 
čudak. Stanuje već godinama u svojoj sobici, ali nikada nikoga 
ne pušta k sebi'. Čak nam je izričito zabranio da mu dolazimo 
i da se za njega brinemo. 

— Ali ako je obolio? — upita gospođa. 

— Kako hoćete — odgovori joj domarka kuće. Ako vam ga 
je žao i ako se ne bojite da vas ne najuri, a vi izvolite gore 
uza stepenice. Na najgornjem hodniku lako ćete naći njegova 
vrata, u samom su kutu hodnika. 

Dobra žena pođe prema uputi đomanke uza stepenište i 
veoma lako nađe prosjakovu sobicu. Kucnula je jednom, dva 
puta, više puta ali iznutra nikakva odgovora. Pokuša lagano 
otvoriti, kad srećom vrata su bila otključana. 

Uđe u tu bijednu sobicu i ugleda u kutu pravi dronjavi ležaj, 
bijedan kakav nikad u životu nije vidjela. U zraku se osjećao 
neugodan vonj. Prišla je postelji i kad se nagela nad starca, uža¬ 
snuta odskoči unazad, jer je starac očito bio već mrtav. 

Žurno sleti niz stepenište i zamoli domarku da na njezin 
trošak hitno pozove liječnika. Liječnik je brzo stigao, ali je mo¬ 
gao samo konstatirati smrt. 

— On je već nekoliko dana mrtav — rekao je liječnik — i 
zaista je krajnje vrijeme da se pokopa. 

Kad su ga stavljali u lijes, na najveće začuđenje ustanove da 
starac uopće nije grbav, nikakvoj grbi ni traga, a svatko tko 
ga je poznavao, znao je da je starac već bar tri godine grbav. 

— Staviše ta mu se grba stalno povećavala — potvrdila je 
domarka. 

Ubrzo se ta, na izgled, čudna zagonetka riješila. Našli su po¬ 
kraj glave pokojnoga nešto kao dobro ušiveni ranac, koji je on 
svako jutro pred izlazak iz kuće navlačio na leđa pod svoje dronj¬ 
ke. Kad su pregledali sadržaj toga ranca, našli su unutra dobro 
sakrivenu ogromnu količinu novca. 

Ustanovilo se komisijski i pred predstavnicima vlasti da je 
tu bilo nekoliko miliona franaka u većim i manjim novčanicama. 

Dakle, taj prosjak bio je obična varalica. No nitko nije mo¬ 
gao shvatiti zašto je taj »bogati prosjak« sam sebe mučio i stalno 
živio u tolikoj bijedi. 

Onda su, pregledavajući ostale njegove stvari naišli na neku 
prljavu i. otrcanu svesku, koja je starom očito služila kao n e ka 
vrsta dnevnika. Tu je bilo zanimljivih zabilježaka. Evo ih ne¬ 
koliko: 

12. XII. 1883. 

Danas sam imao sretan dan. Zaradio sam čak preko 200 
franaka. Bilo je veoma hladno, stoga su ljudi pokazivali veću 
sućut, pa su mi više i davali. 

14. XII. 1883. 

Neka žena mi poklonila dobar i topao zimski kaput. Odnio 
sam ga staretinaru i za njega dobio 12 franaka. 

15. XII. 1883. 

Zima je danas popustila ali je lila kiša »kao iz kabla«, stoga 
mi je i današnja zarada znatno manja. Ljudi se ne vole zadrža¬ 
vati na kiši, pa stoga brže prolaze i mnogi me i ne opaze. 
Nadam se da će već sutra opet zahladniti. 

16. XII. 1883. 

Moram ubuduće jesti još manje, jer slabiji i mršaviji izgled 
lica donosi mi više novaca. U to sam se već više puta uvjerio. 

20. XII. 1883. 

Danas sam si opet kupio kruha za pola franka, pošto nisam 
imao ništa za jelo. Žao mi je kad god se moram rastaviti s nov¬ 
cem, pa makar to bilo i samo pola franka. Morat ću uznastojati 
da mi iz obližnjeg hotela opet počnu davati ostatke jela kao i 
nekada ranije što su činili. Tako ću uštedjeti izdatke za jelo i 
kruh. 

22. XII. 1883. 

Pronašao sam u kanti za smeće nekoliko krompira, koji još 
nisu bili posve neupotrebljivi. To će mi poslužiti bar za dan-dva. 
Primjećujem da što se više bliži Božić, to se i moja primanja 
povećavaju. No malo me zabrinjava što u zadnje vrijeme sve 
češće osjećam neka probadanja u prsima. 

23. XII. 1883. 

Sve češće me mori kašalj, a osjećam i nekakve bolove u 
stomaku. Čini mi se da bih morao malo bolje jesti, ali zaista mi 
je žao za takve stvari izdavati novac. 

24. XII. 1883. 

Danas su mi »primanja« bila veoma dobra. Primijetio sam 
da su danas mnogi ljudi bili u crkvi na ispovijedi, pa su me 
osobito na izlasku iz crkve obilnije darivali. Moram priznati da 
mi je sve teže dolaziti do crkve. Bolovi u prsima jedva su podr 
nošljivi. Ali sutra je Božić, moram opet doći pa makar i četvo- 
ronoške, inače bi mi propala velika zarada. 

25. XII. 1883. 

Zaista izvanredan dan. Samo za jedan dan postao sam boga¬ 
tiji za 500 franaka. Sutra ću opet doći. Drugi dan Božića slavi 
se sv. Stjepan, pa se nadam op e t dobroj zaradi. Bila bi prava 
šteta to propustiti. Osjećam neku nesvjesticu, ali srećom ne 


traje dugo pa se može izdržati. Mislim da imam groznicu, pa su 
odatle i bolovi koje osjećam. 

26. XII. 1883. 

Više ne ide. Jutros polazeći iz kuće srušio sam se na kuć¬ 
nim stepenicama. Jedva sam se dovukao nazad u sobicu. Cijeli 
sam dan brojao svoju ušteđevinu i pri tome sam par puta od 
slabosti padao u nesvijest. Ali sada imam toliko novaca, što me 
čini zaista sretnim, toliko sretnim da sam na sve bolove zabo¬ 
ravio. 

27. XII. 1883. 

Danas sam opet sve brojao. Manjkaju mi još 473 franka 
do punih pet miliona. Da mi je još bar toliko zaraditi da na¬ 
mirim na pet miliona, onda bih digao ruke od daljeg rada. Zai¬ 
sta, ne mogu više. 

28. XII. 1883. 

Jutros sam se jedva digao iz postelje. Želio sam još jednom 
sve prebrojati, jer čovjek se brojeći lako zabuni. Ali sam bio 
toliko slab da sam svako bvojanje morao napustiti i ponovo leći. 
Zaista ne mogu više ništa. 

29. XII. 1883. 

Kako ću i biti zdrav kad mi studen prodire kroz svaku pu¬ 
kotinu na zidu. Da bude još gore, krov mi curi na više mjesta. 
Sve je oko mene vlažno i hladno. Da mi je bar još jednom do¬ 
gurati se do crkve radi onih 473 franka! 

30. XII. 1883. 

Više ne mogu ni ustati. Sto će biti sa mnom kada umrem? 
A toliki novac! Moj novac! Moji milioni — šjo će biti s njima? 

To je bila posljednja zabilješka u dnevniku. Dok je to pi¬ 
sao ruka mu je morala toliko drhtati, da se jedva moglo odgo¬ 
netnuti što je napisano. Iza tih redaka vjerojatno je starac legao 
da se više nikad ne podigne. 

* 

Potreseni su bili svi prisutni dok su čitali taj tako neobični 
dnevnik. Taj bogati prosjak ležao je pred njima mrtav, a bio je 
tako blizu svom cilju: da namiri pet miliona franaka! 

Iz prevelike škrtosti bio je izgladnio, isprozebao, obolio i 
konačno umro. Bez ikakve pratnje odnijeli su toga »milionera<- 
u grob. Novac, koji je pokojnik tako brižno sabirao, upotrebljen 
je u dobrotvorne svrhe. 

Neka Bog bude milostiv duši toga nesretnika, koga je đa- 
va škrtosti tako čvrsto uhvatio u svoje mreže! Neka mu dragi 
Bog ubroji u dobro što će se tim novcem, makar i poslije nje¬ 
gove smrti, učiniti kakvo dobro djelo i ublažiti tuđa nevolja! 


— Nijedan lakomac — to jest idolopoklonik — nema 
dijela u Kristovu i Božijem kraljevstvu! 

Ef 5,5. 

MAJČINA SE KLETVA ISPUNILA 

Lakomstvo dovodi dotle da budemo 
nepravedni i prema roditeljima. 
Pazite! Da zbog vremenitih dobara 
ne izgubite vječna! 


Dva se brata oženiše s dvije sestre. Isti sam ih dan vjenčao. 
Majka im je bila udovica. Braća su se izvrsno slagala. Poštivali 
su svoju majku. Još su prije vjenčanja zajedničkim radom sa¬ 
gradili novu kuću. Dogovorili su se da će se poslije vjenčanja 
podijeliti. 

I zaista, obavivši u veselju i zadovoljstvu svatove, oko mjesec 
dana poslije vjenčanja počeli se dijeliti. Odlučili su da će raz¬ 
dijeliti sve popola: i stvari i zemlju. I podijelili su sve nevjero¬ 
jatno brzo i lako. Svi su bili u svemu sporazumni. Sad je trebalo 
baciti kocku kome će pripasti koja polovica zemlje, kome stara 
a kome nova kuća. Majka je izjavila da želi ostati u staroj kući 
bez obzira koji će joj sin ostati u staroj kući. I s time su bili 
svi sporazumni. 

Kocka je pala tako da je stara kuća pripala starijem bratu. 
Zadovoljni su bili svi. Držali su se one lijepe Abrahamove što 
je predložio bratiću svome Lotu: 

— Neka ne bude svađe između mene i tebe, između pastira 

mojih i tvojih — ta mi smo braća. Kreneš li ti nalijevo, ja 

ću nadesno; ako ćfš ti nadesno, ja ću nalijevo« (Post. 13, 8—9.) 

I kada je izgledalo da je sve svršeno bez teškoća, javio se 
stariji brat. Rekao je: 

— Ja dakle, ostajem u staroj kući. Slažem se. Majku, narav¬ 
no, primam rado. Ipak, majka uskoro neće biti ni od kakve po¬ 
moći, a trebat će jesti i trebat će se oblačiti. Ne bi bilo pravo 
da je ja sam izdržavam. Majka će ostati sa mnom, ali za nju 
tražim deset jutara zemlje. Mislim da je to pravo i Bogu drago. 

Mlađi se brat usprotivio. To je mijenjanje dogovora. Stariji 
nije odustajao od svojega zahtjeva. Mlađi je na to predložio: neka 
stariji ode u novu kuću, a on prima staru kuću i majku, pa 
neka njemu pripadne deset jutara zemlje više. Stariji nije po¬ 
puštao: kockom je njemu pripala stara kuća i majka, njemu pri¬ 
pada i deset jutara više. Mlađi je predložio da majka pođe s 
njim u novu kuću i on ne traži ništa. No majka nije htjela iz 
stare kuće. Želi ostati i umrijeti u kući u koju se udala. 

Majka je dotada sjedila, slušala i šutjela, a kad je čula 
kako je sinovi kupuju i prodaju, navriješe joj tople suze. Smu- 
čilo joj se, ustala i izašla u dvorište. Pokrila je pregačom oči 
i briznula u plač: što je od svoje djece dočekala! Proklela je 
starijeg sina: 

— Da Bog da te zemlja ubila! 


Izgledalo je da će se braća, koja su se do sada uvijek tako 
lijepo slagala, posvađati. Natezanje je bilo sve žešće. Mlađa 
sestra je rekla svom mužu: 

— Uzmi staru kuću i majku bez tih 10 jutara zemlje. Ima¬ 
mo i bez toga dovoljno. Ne bih htjela doživjeti da naša djeca 
jednom tako trguju ni sa mnom ni s tobom. A majka će nam 
koristiti više nego tih 10 jutara. 

Stariji je brat pristao da ode u novu kuću. Mlađi je ostao 
u staroj. Dioba je konačno mirno izvršena. 

Nekoliko mjeseci kasnije stariji je brat orao. Bio je topao 
proljetni dan. Za plugom je išao bos i u košulji. Oko noža na 
plugu nakupilo se mnogo trave. Zaustavio je konje, izvrnuo plug 
i sageo se da očisti sječivo od trave. Konji su se igrali. Jedan je 
drugoga ugrizao za vrat. Taj je vrisnuo, skočio i za sobom po¬ 
vukao plug. Plug je zahvatio orača i povukao za sobom. Sječivo 
pluga je oraču duboko zarežalo nogu i trbuh. Tako zahvaćena 
konji su ga srušili i vukli. Doduše, kad je on viknuo, konji su 
odmah stali, ali nesreća je već bila gotova. 

Obadva su zareza bila i dugačka i duboka. 

Krv je silnom snagom navirala iz dubokih rana. 

Bio je toliko priseban da je rane odmah zavio i stegao, ali 
s onim što mu je bilo pri ruci: prljavom košuljom i još prlja¬ 
vijim konjskim pokrivačem. Upregao je konje i odmah krenuo 
kući. 

Žena je odletjela po liječnika. Liječnika nije bilo ni kod 
kuće ni u selu. Mlađi je brat upregao svoje konje i odjurio u 
susjedno selo. Ni tamošnji liječnik nije bio kod kuće. Odmah je 
produžio u tekuće mjesto. Našao je liječnika i dovezao ga. Ali 
bilo je kasno. Jadnik je iskrvario i umro. 

Njegova mlada žena, koja je tako već nakon pet mjeseci 
postala udovica, vratila se roditeljima. I kuću i svu zemlju pre¬ 
pustila je mlađoj sestri. Mlađi je brat tako dobio sve. 

P. 


‘J&pLati li 6 a smjeti paMeno? 

Dva trgovca putovali zajedno. Jedan od njih je pošten, 
uvijek je nastojao da nikoga ne prevari i ne ošteti. Zvali su ga 
Galantuomo. Drugi nije pazio ni na zakone ni na poštenje, samo 
da dođe do što v e ćeg dobitka. Njega su zvali Kanalja. 

Jednoga dana stadoše ovako razgovarati: 

— Gledaj Galantuomo — reče Kanalja — na ovom svijetu 
je bolje živjeti varajući. 

— Bolje, možda — veli mu Galantuomo — ali ne zadovolj¬ 
nije niti sigurnije. 

— O tome bi se moglo raspravljati — odgovori mu Kanalja. 

— O, to je sigurno — odvrati mu Galantuomo. 

— Slušaj — reče Kanalja — ti imaš tri lađe, a ja dvije. 
Ako prve tri osobe koje susretnemo kažu da je bolje biti po¬ 
šten, neka sve lađe budu tvoje. Ali ako reknu da je bolje biti 
manje pošten, a pomalo varati, lađe neka budu moje. 

— Dobro — pristane Galantuomo. 

* 

Plove, plove... i napokon susretnu trgovca koji se vraćao 
s Istoka. 

— Cuj, trgovče, reci nam da li je bolje živjeti na svijetu 
pošteno ili nepošteno, tj. varanjem? 

— Ja — odgovori trgovac — neko sam vrijeme živio pošte¬ 
no, ali su mi poslovi slabo polazili za rukom. A sada činim 
kako žive drugi i sve mi ide bolje. 

Zatim se, nakon nekog vremena plovidbe, iskrcaju na neki 
otok. Tu susretnu seljaka. 

— Čuj, seljače, idu li stvari na svijetu bolje poštenima ili 
nepoštenima? 

— O dragi moji! Ako hoćete biti vrlo savjesni, onda ćete 
umrijeti od gladi. Nećete imati dovoljno ni suha kruha da poži- 
vite. Treba biti lukav. 

Idu njih dvojica dalje i dođoše do jedne zemlje u kojoj 
naiđoše na pastire. 

-— Čuj, pastiru, što ti misliš: je li bolje biti na ovome svi¬ 
jetu pošten ili raditi onako kako svi drugi rade? 

Pastir im odgovori: 

— Tko izgleda kao ovca, vuk ga pojede. Lisica ne umire 
od gladi, a tako ni medvjed. 

Galantuomo priznade da je izgubio okladu i predade lađi 
Kanalji, ali je i dalje tvrdio: 

— Ja još ostajem pri tome, da onaj koji dobro čini, dobro 
će živjeti, a tko čini zlo, dobit će ono što je i zaslužio. 

Postade tako puki siromah, iskrca se na obali i uputi prema 
šumi. Dođe do neke špilje, uvuče glavu unutra da vidi da li 
ima koga unutra. Opazi stol i na njemu tanjuri s hranom koja 
se upravo pušila. Odvaži se i upita nekoliko puta: 

— Je li slobodno? Tko je unutra? 

Međutim nitko mu nije odgovarao. Onda Galantuomo uđe 
i, videći da nema ni žive duše, a jer je bio veoma gladan, sjede 
za stol i stade jesti i najede se do pune sitosti. Krasna hrana! 

Upravo je htio izaći i nastaviti put kad odjednom posve 
u blizini začuje silnu galamu i buku, kao da će oluja. Od straha 
se sakrije pod stol, zadržavajući dah. Ušlo je sto đavola. Njihov 
glavar sjede na glavnu stolicu, a ostali oko njega. 

— Dakle pričajte — reče Lucifer. — Što je bilo danas? 

— Ja sam — reče jedan — posijao kukolj između Galan- 
tuoma i Kanalje i sreća je poslužila ovoga drugoga. 

— Ja — reče drugi — srušio sam mlin jednom mlinaru, 
koji je siromasima badava mljeo i još ih darivao brašnom. 


— Učinio sam da crknu kokoši jednom popu. 

— Ja sam jednom mladiću stalno predočivao najnepristoj- 
nije slike i navodio ga na bludne želje. 

— Ja sam učinio da oboli kći careva. Moći će se izliječiti 
samo »vatrenim cvijetom«, koji se nalazi u perivoju Čingiskana. 

Vatreni cvijet je biljka, koja, kad se otvore cjevčice, čini da 
ključa more i polete strijele prema nebu. 

Poslije dugog izlaganja i dogovaranja đavoli se raziđu. Pod 
stolom jadni Galantuomo preporučivao se Bogu, jer je bio si¬ 
guran, ako ga đavoli otkriju, da mu nema spasa. Kad su đa¬ 
voli otišli, on, još uvijek u strahu, iziđe iz svog zaklona. Od 

đavola je čuo da je careva kćerka bolesna i da je nitko ne 

može ozdraviti. Ode k caru te ga obavijesti da on može učiniti 
ono, što nijedan liječnik ne može učiniti, naime da će je on 
ozdraviti. 

Car mu reče: 

— Dobro, ako je ozdraviš, bit će ti žena, ali ako me pre¬ 
variš te je ne ozdraviš, ode ti glava. 

Galantuomo se dade na daleki put, sve do palače Čingiska¬ 
na. Ubere »vatreni cvijet« i njime izliječi carevu kćerku, te 

se s njom vjenča. Bila je to velika svečanost u čitavom carstvu. 

Jednoga dana išao je u kočiji s princezom, kada ugleda 

nekog siromašnog čovjeka, svega u dronjcima, koji je teško vu¬ 
kao kolica. Pogleda ga malo bolje i prepozna u njemu svoga 
staroga druga Kanalju. 

— Ej, stari druže — reče mu — je li bolje živjeti pošteno 
ili nepošteno? Je li bolje onome tko čini dobro ili onome tko 
čini zlo? 

— Zaista, čineći zlo, provodi se ugodan život neko vrijeme, 
ali prije ili kasnije dođe propast. Ti si, kako vidim, pošteno 
živio i dočekao si sreću. Što si to posebno učinio? 

Galantuomo mu ispriča svoj događaj u đavoljoj špilji. U 
plemenitost svoga srca dade svom starom prijatelju jednu po¬ 
veću svotu novca, te svaki ode svojim putem. 

Još iste večeri Kanalja se našao u đavoljoj špilji, sakriven 
ispod stola. Te večeri vragovi su bili slabe volje. Lucifer opazi 
Kanalju ispod stola te zapovjedi da ga izvuku van. 

— Izvucite ga — zapovijedi Lucifer — i dajte mu lekciju 
kakvu zaslužuje. 

Izvukoše ga van te su ga vilama probadali. I tako je Ka¬ 
nalja te iste noći završio u paklu; jer onaj koji dobro čini, 
imat će dobro, a koji čini zlo i živi putem prevare, imat će ono 
što je i zaslužio — propast. 


— Tko je običavao krasti, neka više ne krade! Ne¬ 
ka se radije trudi i svojim rukama radi što je 
dobro, da mogne štogod dati i potrebnima! 

(Ef 4,28). 

OTETO — PROKLETO 


BEN SAID I ĆUK 


Koda je iz svoga gnijezda vidjela kako se na žeravici peče 
janjac. Čekala je čas, kad je neće nitko opaziti. Brzo sleti, zgrabi 
komad mesa i odnese ga svojim mladima u gnijezdo. 

Dok su ptići pohlepno kidali i žderali mdso, sleti roda još 
jedanput i ugrabi drugi komad. Ali kad se vratila, gnijezdo je 
bilo u plamenu, a ptići se ispekli i izgorjeli. 



Roda je, naime, s onim prvim komadom mesa ne znajući i 
ne htijući unijela u gnijezdo i jedan komadić žeravice, koja se 
bila prilijepila uz meso. To je bilo dovoljno da gnijezdo plane i 
ptići nastradaju. 

Roda je radila po svom nagonu, instinktivno, brinula se za 
hranu svojem podmlatku. Ali kad razuman čovjek tako radi i 
krade, onda je to posve druga stvar. Nije badava nastala ona 
narodna poslovica: »Oteto — prokleto!« 


»Činiti Sto je pravo i pravedno, to 
je milije Gospodinu nego žrtva«. 
Izreke, 21,3. 

Malo prije zalaza sunca kod sata molitve Ben Said je ušao 
u džamiju. Stane u jedan ugao i sjedne na pete. Pogleda prema 
gore i opazi starog ćuka, koji je povisoko na zidu stao. Ben 
Said ga je dugo promatrao. 

Slijedećeg dana u isti sat, Ben said opet dođe u džamiju, a 
ćuk je bio opet na istom mjestu. Trećeg, četvrtog dana opet je 
ugledao ćuka, kako nepomično tu stoji. Jednog dana primakne 
se da ga bolje promotri. Bio je slijep. 

— A evo -t— reče sam sobom — zašto ova siromašna živo¬ 
tinja ostaje uvijek ovdje. Kako živi, tko mu donosi hranu? 

Nije ni izrekao te misli, kad evo stiže jedan stari očupani 
sokol, stane blizu slijepog ćuka. U kljunu je nosio jednu zmiju, 
koju je trgao na komade i davao slijepom ćuku. Na ovaj prizor 
Ben Said je počeo da misli i zaključuje ovako: 

— Dakle, Alah se brine i za ovoga siromašnoga ćuka. A ja 
da zaradim koji novčić, da se prehranim, moram od jutra do 
mraka krpati obuću. Zar se nije dosta pouzdati u dobrotu Ala- 
hovu, koji se brine i za ovu slijepu pticu. Zar ja u očima Alah- 
ovim nisam veći i vredniji od ovoga slijepog ćuka? Stoga od¬ 
luči odmah ostaviti zanat i pouzdati se samo u Alaha. 

Odbaci čekić, zatvori dućan i sjede ispred džamije. Više se 
nije ni za što brinuo, potpuno zadovoljan govorio je sam sobom: 

— Sada sam sličan siromašnom ćuku. 

I čekao je da mu prolaznici pruže koju milostinju. Prošao 
je jedan njegov prijatelj, pogleda ga, prepozna i začuđen ga 
upita: 

— O Ben Saide, što ti se dogodilo? 

Umjesto odgovora Ben Said mu ispripovijedi povijest starog 
i slijepog ćuka. Ali mu prijatelj reče: 

— Čini mi se da ti nisi razumio što ti je Alah htio reći. Ako 
ti je Alah pustio da vidiš taj prizor sa ćukom, on te je htio 
potaknuti da ne budeš kao ćuk, nego da slijediš staroga sokola, 
koji je i sam star i nevoljan pomagao još nevoljnijem od sebe. 
Ovo ti je Alah htio reći! 

— Ti moraš biti prijatelj svojoj braći koja su u nevolji i 
pokazati im svoje plemenito srce. 

Ben Said, istina, bijaše lijen, ali pošten i razuman, vrati se 
svom poslu i nastojao je pomoći one, koji su bili bjedniji od 
njega. 


— Najveća nesreća koja vam se može dogoditi jest 
da ne budete nikome korisni! 

(Iz oporuke velikog apostola gubavaca 
Raoul-a Follerau-a) 

R6CHEFELLER I MILOSTINJA 

Milioner John Rochefeller priča: 

— Moja prva plaća bila je dolar i po. To sam predao svojoj 
majci, ali ona mi je to vratila rekavši: 

— Daj nešto od toga našem Gospodinu! 

Od tada sam uvijek običavao dati Bogu nešto od onoga što 
sam dobivao. Mogu vas uvjeriti: da nisam dao Bogu deset cen- 
tima od onog prvog dolara, ne bih mu nikada dao deseti dio od 
svoga prvog mili ona. , 

UDOVICIN PRILOG 

Jednoga dana, a bilo je upravo pred svetkovinu Paske (ži¬ 
dovska svetkovina), Isus izmoren od napora toga dana došao je 
sa svojim učenicima i apostolima u Hram. Tu je sjeo i gledo.o 
kako svijet u gustim redovima prolazi i prinosi milodare. Pošto 
je bilo vrijeme Pashe, svaki je davao s većim veseljem u po¬ 
božne svrhe. Zidovi koji nisu bili iz Jeruzalema ili okolice, do¬ 
nosili su obilnije milodare i za sebe i za svoje susjede, koji nisu 
mogli da te godine dođu u Jeruzalim, pa su ih za tu uslugu za¬ 
molili i po njima poslali svoj milodar. 

Među njima bilo je i bogataša, koji su sipali punom šakom 
jer se po množini novca sudilo koliko tko drži do židovske vjere 
i njihove domovine. Dok se njihov novac koturao po lijevku i 
bučno odjekivao padajući u blagajnu, sve je više rastao njihov 
ponos pred narodom. 

Usred te svjetine koja je prolazila ispred njih, evo i jedne 
siromašne udovice. I ona htjede da prinese svoj dar Gospodinu 
Bogu, premda bi ga za sebe nužno trebala, jer je bila veoma 
siromašna. Cijela njezina imovina nije iznosila više nego jedan 
mali bakreni novac. Evanđelist spominje da se radilo upravo o 
dvije lepte, a . to je sitni grčki novac, koji je vrijedio dva asa 
(16 asa = 1 din). Mnogi od bogataša samo se prezirno nasmiješio 
čuvši kako se njezin novčić tiho spustio u blagajnu, a ona je bila 
sretna što može bar nešto dati Bogu na dar. A Bog sudi druga¬ 
čije nego li ljudi. 

Kad je Isus sve to vidio, pozove apostole k sebi bliže da ih 
poduči. Pokazavši na udovicu reče im: 

Zaista vam kažem, da je ova siromašna udovica dala 
više nego svi drugi skupa. 

Isus im je to dobro rastumačio. Drugi su stavljali u blagajnu 
od svoga suviška. Sto su dali nisu ni osjetili. Nitko od njih nije 
zbog svoga dara postao siromašniji, jer mu je još uvijek dosta 
ostalo. A ta je udovica od svoje sirotinje metnula sve što je 
imala za život. 

Bog ne gleda koliko tko >_ daje, već koliko mu ostaje. Zato 
nije ni jedan bogataš dao više od ove udovice koja je dala sve 
sto je imala, a sebi nije ostavila ništa. Tim je pokazala svoju 
vjeru, svoju ljubav, svoje pouzdanje u Boga, jer je s novcem 
darovala Bogu ne zlato, već svoje srce, što je mnogo vrednije. 


Riječima, kojima je pohvalio udovicu, pokazao je Isus kako 
i siromašni mogu mnogo darovati Bogu. Ujedno je poučio apo¬ 
stole da ne preziru malene i siromašne, jer Bog, koji jedini vidi 
u srce, sudi pravo, pa se više puta događa da Bog visoko cijeni 
onoga do koga ljudi ništa ne drže. 


Sto je gore: Škrtost ili 

ZAVIDNOST? 


Nije baš lako na to pitanje odgovo¬ 
riti. Oboje su nabrojeni među sedam 
glavnih grijeha. Škrtost je stavljena 
na drugo mjesto, a zavist na četvr¬ 
to. Neka nam u tome pomogne ova 
priča: 

Jednoga dana išla su istim putem dva čovjeka. Jednoga 
ćemo nazvati Škrtac, a drugoga Zavidnik. Prvi je išao na 
prstima da ne uništava pete. A drugi je išao uz njega na¬ 
mjerno probirući blato, da upršće i zaprlja odijelo Škrtca, 
jer nije mogao podnijeti da onaj ima bolje odijelo od njega. 

Idući tako — pripovijeda nam priča — susretnu Gospo¬ 
dina koji je išao putem čineći dobro. 

— O, koje li sreće — reče Škrtac. 

— Uh, nadoda Zavidnik. 

— Dobro vas susreo, reče Gospodin. — Šta želite? Koje 
dobro da vam učinim. 

Škrtac skoči, a Zavidnik se uplaši. 

Svakoga ću nagraditi — doda Gospodin. Ali na ovaj 
način, prvome ću dati ono što zaželi, a drugome ću dati dvo¬ 
struko od onoga što dadem prvome. 

škrtac se povuče nazad. Zavidnik je već bio 10 metara 
dalje. Svaki je htio biti dalje, da bude onaj zadnji koji će 
dobiti duplo. 

— Naprijed! — reče Škrtac Zaviđniku — ti imaš pred¬ 
nost. 

— Lijepa ti hvala — dodade drugi. — Neću nikada da 
budem veći od osobe koja je dostojnija od mene. 

— Naprijed! — I samo bez udvornosti. 

— Molim, izvolite vi... 

I svađa je bila među njima. Ali pošto se nisu mogli 
složiti koji će prvi što god zatražiti od Gospodina, reče 
Gospodin. 

— Vidim da vam ne treba ništa. Stoga idem dalje. 

Škrtac, videći da će mu izbjeći takva divna prigoda 
sreće, pristupi Gospodinu koji se već udaljavao. U taj čas 
i Zavidnik skoči i njega preteče, te zamoli Gospodina da mu 
izvadi jedno oke. Tako će škrtac ostati bez oba oka. 

* 

Ovo je jedna — ako hoćete, prilično naivna — židovska 
priča. Ali nam više nego jasno govori kako ne valja biti ni 
škrt ni zavidan. Zavidnik ne žali što će ostati bez jednog 
oka, samo da Škrtac izgubi oba. 

Ne budi ni škrt ni zavidan, 

jer ni jedno nije od Boga 

i ne vodi k Bogu! 

ŠTA VELE SVETI OCI O ŠKRTOSTI 

Navest ćemo tek nekoliko misli: 

■ — Škrtac je nezasitljiv. Uvijek grabi sebi, a ni¬ 
kada nije sit. 

— Škrtac se ne boji Boga, niti poštiva bližnjega. 
Ne štedi oca niti se plaši majke! Ne osvrće se 
na brata, niti će prijatelju održati vjernost. 

— Škrtac tlači udovice, napada sirote, djecu čini 
robovima i kad god mu odgovara lažno će 
svjedočiti. 

Gornje su misli uzete iz spisa svetog Augustina, a iz¬ 
rekao ih je pred više od 1500 godina. Sigurno je primjere 
za ove tvrdnje uzeo iz svoje okoline. 

Zar je danas drugačije? Zar i danas ne vidimo kako se 
obistinjuju riječi crkvenog oca na škrtcima, koje susrećemo 
u životu? 

* 

— Požuda za novcem napunja šumu razboj¬ 
nicima, kuće lopovima, godišnje sajmove prijeva¬ 


rom, sudbene dvorane lažnim zakletvama, oči si¬ 
romaha suzama, utamničenike zločinima, a pakao 
osuđenicima. 

Ovo su riječi sv. Bazilija, i opet jednog od crkvenih 
otaca. Vidimo da se ljudi i njihove strasti ne mijenjaju. 
Ostaju uvijek iste. Stoga se svaki od nas u svom životu 
mora žestoko boriti protiv grijeha i zlih sklonosti. Bez te 
borbe mogle bi nas naše strasti i sklonosti lako odvesti u 
propast. 

— Nitko ne može služiti dvojici gospodara, jer 
ili će jednoga mrziti, a drugoga ljubiti, ili će uz 
jednoga pristajati, a drugoga prezirati. Ne možete 
služiti BOGU i BOGATSTVU! 

To su Isusove riječi, zabilježene: Mt 6,24. 


TRAGAČI DIJAMANATA 

Glad i lakomost za zlatom i dija¬ 
mantima dovode do otimačina, 
pljačka i ubojstava. 

Priča o Matteu — tom glasovitom tragaču za zlatom i di¬ 
jamantima povelika je. Mi ćemo se zadržati samo na važnijim 
momentima iz njegova života. 

Neokrunjeni kralj Santa Rose je Matteo. Santa Rosa je 
manje naselje na obali žuto-zelene rijeke u području Amazone 
u Frazilu. 

Matteo je 40-gođišnjak, visok, jak, istetoviranih mišica i s 
pojasom punim municije, među kojom se njiše veliki »kolt«. 
Matteo je jedan od najstrašnijih »garimpeirosa«. Njegov glas je 
zakon za sve kopače. Čim prođe vrijeme kiša, Matteo nestaje da 
bi se opet na početku kišnog razdoblja vratio s dijamantima. 
Ponekad donese sobom kože zmija i krokodila i mijenja ih u 
krčmi. Jedna koža, jedan metak. U Santa Rosi metak je jedina 
valuta koja ima vrijednost. Njime se može sve kupiti, sve platiti 
i sve nabaviti. Papirnatim novčanicama ništa ili skoro ništa. 

Matteova nalazišta 

Kad Matteo dolazi u krčmu među. jednako naoružane i bra¬ 
dom obrasle »tragače«, svi mu se miču s puta. Matteo je opasan 
čovjek. Dok vadi iz pojasa mutni kamenčić ili mijenja ga kod 
krčmara za piće ili municiju, ljudima blistaju oči ■od pohlepe. 

Matteo zna najbolja nalazišta dijamanata u ovom dijelu Mato 
Grossa. Ali, nitko ne želi saznati gdje su njegova nalazišta. 
Jednom ga je slijedila grupa tragača, ali se nitko od njih nije 
više vratio. U Santa Rosu stigao samo Matteo, ljut i namršten, 
ranjen metkom u ruku. Ali živ. 

Prije tko zna koliko godina, dvojica pridošlica provalila su 
u Matteovoj otsutnosti u njegovu kolibu i iz poda iskopala veliku 
konzervu do vrha ispunjenu dijamantima. Potom su pobjegli ri¬ 
jekom. Kad se Matteo vratio, ništa nije rekao. Samo je čvršće 
pripasao redenik oko pojasa, uzeo pušku, ukrcao se u svoj ča¬ 
mac i otišao. Nije ga bilo tri mjeseca. Potom se vratio u Santa 
Rosu, kao da ništa nije bilo. Donio je ukradenu konzervu s 
dijamantima i svima je pokazao u krčmi. Nitko ništa nije pitao. 
Ali, svi su vidjeli da iz Matteovog redenika nedostaju dva metka. 

Matteo nikoga ne dira, a ni stanovnici Santa Rose ne diraju 
njega. Povremeno, Matteo se opusti. Svrati u krčmu, proda 
trgovcu nekoliko posebno lijepih i krupnih dijamanata, kupi 
pića za sve, zakolje i po koje divlje svinjče i počinje gozba. 
Pleše se, pjeva, puca u zrak. Karta se. Izbijaju tučnjave. Sutra¬ 
dan cijela Santa Rosa spava u mamurluku, a Matteo se smije. 

... Kažu za njega da u prašumi krije neku krasnu Indi¬ 
janku s kojom živi. Ljudi svašta pričaju i nagađaju, a Matteo 
šuti. Uznemiruju ga jedino stranci koji pokatkad svrate u Santa 
Rosu. Tada je na oprezu. Medu tragačima dijamanata kruži 
priča da netko traži Mattea. Tu uvijek netko nekoga traži. 
Prije nekoliko mjeseci stigla su u Santa Rosu dva stranca. 
Ušli su u krčmu, koja je istovremeno i jedina trgovina toga 
naselja i, ugledavši za grubim šankom od otesanog drveta jednog 
kopača zlata, izvadili revolvere i izrešetali ga. Nitko ništa nije 
pitao. Nije 'uputno u Santa Rosi biti previše znatiželjan. Znati¬ 
želja se može platiti i životom. 

U Santa Rosi nema zakona. Ipak, točnije, postoji zakon, No, 
on je sasvim različit od službenih zakona Brazila. Ovdje vlada 
zakon »điamanterosa« (tragača dijamanata). A sudac i porota 
su metci. 


Kobni ametist 

U večernjim satima ljudi sjede na verandi krčme i pričaju. 
Navije se stati gramofon i sluša muzika, isprekidana škripom 
stare igle i istrošene ploče. Tu sve trune, pa i ploče. A ljudi 
sjede, puše, piju i pričaju. 

— Dijamanti traže svoje žrtve. Oni nemaju srca. Teško se 
nalaze, a lako gube — priča jedan »điamantero« ispod nisko 
nabijenog šešira od isprepletene palmovine. 

— Bio je tu u Santa Rosi, prije nekoliko godina jedan go- 
lobradi mladac. Došao je tražiti dijamante. Pomogao je jednom 
prilikom Matteu, kad ga je napala anakonda (opasna zmija), i 
otada se Matteo osjećao njegovim dužnikom. 


Mladić se udružio s Jungleom i Pepeom, pa su sva trojica 
krenula u zajedničku potragu za dijamantima. Uložili su u 
pothvat jednake dijelove novca i odlučili da svu dobit dijele na 
tri dijela. Putovali su danima, sve dok nisu stigli do voda Caroa 
na čijim obalama ima dijamanaca. Satima su stajali u vodi i 
rešetkastim koritima ispirali pijesak, no dnevni su nalazi bili 
mali. Jedva su pokrivali dio troškova pothvata. 

Ali jednoga dana golobradi mladić nađe ametist. Velik po¬ 
put ljudske šake i krasne ljubičaste boje. To nije bio dijamant, 
već poludragi kamen, ali se mogao odlično prodati. Navečer, u 
logoru »diamanterosi« su se radovali. Početak je slutio na dobro. 
Drugi dan je mladac našao još jedan ametist, nešto manji i ne 
toliko čist, a druga dvojica nisu pronašla ništa. Treći dan je 
mladić iz pijeska isprao grumenje zlata i nekoliko dijamanata. 
Ona dvojica opet ništa. Ljutili su se i žestili Jungle i Pepe, no 
mladić se samo smijao i čudio njihovom bijesu. Zašto da se 
ljute, kad će i onako sve podijeliti na tri jednaka dijela. 

Tako je mladić neprestano nalazio dijamante, zlato i ukras¬ 
no drago kamenje, a oni tek po koji mutni dijamant nečiste 
boje. U njima je rasla srdžba. Nalaze je lakše podijeliti na dva 
dijela nego na tri. I tako se Junge i Pepe prišuljaše iza leđa 
golobradom mladiću i umoriše ga. A Matteo? 

Matteo šuti i ispija svoju tikvicu pića. Ne govori ništa. Iz 
prašume se javljaju majmuni i pokoji krik papige. Noćni lovci 
poput anakonde i boe love lov. 


Ostao je samo jedan 

Jungle i Pepe su nastavili ispirati pijesak na tom mjestu, 
ali nalazi su bili sve mršaviji. Tek pokatkad našao bi se na 
žičanoj rešetki kakav blistavi kamenčić. No, jednoga dana, nađe 
Jungle grumenčić zlata. Pa još jedan. Sjedeći navečer uz logor¬ 
sku vatru, pričali su opet o nalazima i procjenjivali za koliko 
će ih prodati. A kad bi se uvukli u svoje ležaljke i prekrili 
mrežama protiv komaraca i vampira, Pepe nije mogao spavati. 
Dragulji mu nisu davali mira. Mamili su ga. Jer, pripadne li 
sav nalaz jednom, to je dvostruko više od podjele na dva dijela. 
I Pepe ubije Junglea na spavanju. 

Sad je bio sam i svi dijamanti, ametisti i zlato pripadali su 
njemu. Digao je logor, ukrcao se s opremom u čamac i počeo 
spuštati niz rijeku. Municija mu je bila na izmaku. A zdravlje 
mu je potkopala opasna močvarna groznica. Putovao je dani¬ 
ma. Svake večeri zarezao bi u komad drveta jedan zarez. Po 
tome je znao koliko dana putuje. Ali, bivao je sve umornijim. 
Cim bi se sunce zaklonilo, zausavljao bi se na obali, čistio 
teren za logorište, nešto pojeo i potom se uvukao u ležaljku, 
iako mu san nije dolazio na oči. Bojao se da ga netko u snu 
ne okrade i ne ubije. Smršavio je. 

,Zatim je došlo vrijeme kad više nije imao municije i kad je 
bio preslab da ulovi životinju. Gladovao je. Ležao je danima u 

logoru, stišćući u ruci konzervu s dijamantima i zlatom. Često 
je vadio onaj krupni ljubičasti ametist i milovao ga. Divio se 
njegovom sjaju. Prao ga je u rijeci i uživao u njegovom blijesku 
na suncu. 

Jednoga dana ukrcao se u čamac bez opreme. Nije imao 
snage da digne logorište i prenese svu opremu u čamac. Pustio 
je da ga struja nosi. Putovao je danima, s konzervom u zgrče¬ 
nim rukama, gladan i žedan. Takvog su ga našli Indijanci. Pre¬ 
nijeli su ga u šVoje selo, nahranili i izliječili od groznice. 
Njegove dijamante nije niko dirao. Kad je odlazio, ništa nisu 
htjeli primiti za uzvrat. To je bio njihov nepisani zakon. Pepe 
je dobio čamac, hranu i veliku »machetu«. 


Priča se širila 

No, dok je još bio bolestan i dok je iscrpljen ležao u kolibi 
Indijanaca, netko od njih je pričao drugim tragačima o bolesnom 
»dijamanterosu«. Priča je pošla niz Amazonu. Stigla je i u Santa 
Rosu. Kad je Matteo čuo priču, pokupio je svoju pušku i opremu 
i zaveslao uzvodno. 

Matteo je opet šutio. Iz mraka se žarila samo njegova lula. 
»Garimpeiros« je nastavio: 

— Ali priču o Pepeu i njegovom velikom atemistu nije čuo 
samo Matteo. Čuli su i drugi tragači. Oni nisu gledali u Pepeu 
ubojicu Junglea i golobradog mladića, koji je nekoć spasio život 
Matteu ubivši anakondu kad mu se bila ovila oko nogu. Oni su 
u Pepeu gledali čovjeka s velikim ametistom i punom konzervom 
dijamanata i zlata. I dvojica od njih su mu također pošla u 
susret. 

Stigli su prije Mattea do Pepea, iznenadili ga na spavanju 
i ubili. Opljačkali. Kad je Matteo naišao na Pepeov logor, Pepe 
je već bio mrtav. Tako Matteo nije mogao osvetiti golobradog 
mladića. 

Ipak, nastavio je potragu za onom dvojicom tragača. Dani¬ 
ma je slijedio njihove tragove, ali, kad ih je našao, njima više 
nije bilo pomoći. 

Priča se da ih je Matteo našao mrtve u istom logorištu, gdje 
su u istom trenutku pucali jedan na drugog. Među njima je 
ležala zarđala konzerva s dijamantima i zlatom, a pored konzer¬ 
ve sjajio se ljubičasti ametist velik poput ljudske šake. Matteo 
ih je, kažu, pokopao i vratio se natrag u Santa Rosu. 

A Matteo šuti. On uvijek šuti kad se pričaju dogodovštine. 
Sad se diže i odlazi put svoje kolibe. Majmuni cvile, zuje 
mušice, povremeno se čuje pljusak ili klokot vode. 

— I što je bilo kasnije s ametistom? — pita netko iz mraka. 

— Kažu da se Matteo spustio do velikog sela Indijanaca 
na Kaskadama smrti i poslao ametist i konzervu po jednom 
Indijancu u Belem, gdje je živjela sestra golobradog mladića. 
Adresu mu je jednom prilikom rekao sam mladac. Sto je bilo 


s ametistom koji nije nikom donio sreću, ne znam. Možda su ga 
već razrezali. 

Tragači se razilaze. Vrijeme je za spavanje. Lule se gase. 
Ljudi tako godinama pričaju o Matteu, on šuti. Ništa ne govori. 
On je pravi »dijamantero«. Kažu, najbolji i najsretniji u Santa 
Rosi. 

Iz svega gornjega možemo lako naučiti 
da lakomost i želja za velikim bogaćenjem 
donosi samo nesreću onima koji se tome odaju. 


LJESINARI BEZ KRILA 

Dogodi se, na žalost, ne tako rijetko, da čovjek doživi kvar 
ili kakav još teži udes na putu sa svojim kolima. Nije čovjek 
uvijek u prilici da takvo oštećeno vozilo ukloni, odn. odveze 
na sigurno mjesto, nego je prisiljen da ga bar za kraće vrijeme 
ostavi onako nezaštićeno na cesti. 



A ima takvih ljudi koji su uvijek spremni da iskoriste 
tuđu nevolju. I sada dolaze oni na scenu. Kradu, odnose, režu 
i uklanjaju sve što se može iskoristiti na tom oštećenom vozilu. 
To su pravi » Iješinari «, koji jedva dočekaju da živinče skapa, 
pa da ga raskomadaju. 

Tako je nedavno općinski javni tužilac iz Vukovara uputio 
Istražnom centru u Osijeku zahtjev da provede krivičnu istragu 
protiv trojice takvih »Iješinara« s područja Vukovara i Vinko¬ 
vaca. Oni su, koristeći se tuđom nevoljom, a zbog vlastite ma¬ 
terijalne koristi, opljačkali oštećeni auto pokraj ceste* i odnijeli 
iz njega sve što su u njemu našli. 

Istraga je obavljena i počinitelji su krivnju priznali. Zatekli 
su na cesti 22. srpnja prošle godine unesrećeni auto marke 
»Zastava 750«, pa su se dali na pljačku. Nekoliko puta su se 
vraćali i odnijeli iz auta: dva kotača, nožnu pumpu, trokut, 
presvlaku, rezćrvoar za gorivo, akumulator, zadnje sjedalo, ku¬ 
tiju prve pomoći,^ komplet rezervnih žarulja, radio-aparat, kutiju 
s alatom, te dječije sjedalo. Tako su oštetili vlasnika auta za 
preko 10 tisuća novih dinara. 

Sve smo to nabrojali da pokažemo kako auto-lješinari nisu 
sentimentalni ni u trenutku tuđe nesreće. Dok su dvojica od 
ove trojke »operirala« zajddno, dotle je treći na svoju ruku i 
za svoj račun, a otprilike u isto vrijeme, iz istog automobila 
odnio prednje svjetlo, zimsku gumu, dva žmigavca, prednja 
svjetla, dizalicu, te razne dijelove automobilskog motora, ošte¬ 
tivši vlasnika za još oko tisuću i nešto više dinara. 

Pri svemu tome sudac istražitelj, koji je protiv ove trojice 
odredio pritvor, izjavio je! da se taj teški oblik krađe u posljed¬ 
nje vrijeme brzo širi na slavonskom području i da se s magi¬ 
stralnih preselio i na regionalne ceste. 

Kamo sreće kad bi se ta vrsta krađe i bezdušnosti odnosila 
samo na slavonsko područje. 


I TEŽAK JE I RUPU IMA 

Kako se mi često nesavjesno od¬ 
nosimo prema državnom dobru i 
spremni smo na »zakidanje« zajed¬ 
nice — vrlo će nam lijepo pokazati 
tri crtice Juga Grizelja, objavljene 
još podavno u VUS-u. 

Slučaj je bio takav da je ovoga ljeta (to se dogodilo 1973), 
u malom primorskom mjestu, gdje sam ljetovao kod rođaka, 
tako reći iz vedra neba okrenuo ljetni neverin, pa kako ga nitko 
nije očekivao, počinio je mnogo štete, osobito u lučici sportskih 
i ribarskih čamaca, među kojima je bio i plastični kaić moga 
rođaka. Jedan reful vjetra prvo je otkinuo zarđali lanac kojim 
je plovak (bova) kaima mog rođaka bio vezan za dno a onda 
kaić bacio na kraj, srećom na dobar pješčani kraj. 

Drugi je slučaj htio da je moj rođak ispričao u kancelariji 
što mu se dogodilo, treći je slučaj htio da je njegov kolega u 
kancelariji oženjen i da mu žena radi u jednoj tvornici konopa, 


a četvrti i posljednji slučaj htio je da je taj kolega moga rođaka 
upravo tih dana mislio ići na jedno namjensko bolovanje, pa je 
htio da odobrovolji svog kolegu, a mog rođaka, nudeći mu pomoć. 

On okrene, naravno sa svoga služenog telefona, službeni te¬ 
lefon svoje žene koja radi u tvornici konopa za more, a kad 
ona reče da imaju, sjednemo mi svi skupa u automobil podu¬ 
zeća, u radno vrijeme — i odemo u tvornicu konopa. Tamo, već 
nas čeka žena s pozamašnim paketom najkvalitetnijeg specijal¬ 
nog konopa za sidrišta. Stavimo mi društveni konop u društveni 
automobil, u društveno radno vrijeme i krenemo da popravimo 
sidrišta i privežemo brod. 

Kad je sve bilo gotovo, sjednemo u kavanicu, na marendu, 
da proslavimo sretan završetak brodoloma. 


-v 

će£icii9iL£e&a pcica 

Sjedimo mi tako, zalivamo marendu dobrim crnim vinom i 
“ tko zna kako, ja se sjetih Cehova. Kao da sam ga jučer čitao, 
izađu mi pred oči slike jedne priče ruskoga pisca, koja se čita 
još u gimnaziji. A priča je ovakva: 

— Da mi nije bio potreban, ne bih ga ni skidao, vaše bla- 
gorođe. 

— A zašto ti je bio potreban zavrtanj? — upita istražitelj. 

— Je 1’ zavrtanj? Mi od zavrtnja pravimo plovke. 

— Tko su to — mi? 

— Mi, narod... klimovski seljaci, da rečem. 

— Kakvi plovci? 

— Ako ti ribicu ili glistu staviš na udicu, zar će ići na dno 
bez zavrtnja? 

Objašnjava onda seljak istražitelju kako se love koje ribice, 
i kako bez plovka to ne može, osim ako se love lipani, a lipana 
i nema u njihovoj rijeci. A istražitelj ga pita dalje: 

— Dobro, a za plovak, zar nisi mogao uzeti olovo, kuršum, 
čavao neki... 

— Olovo ne možeš naći na putu — veli seljak. Treba ga 
kupiti. A čavao nije za to. Od zavrtnja ništa bolje: i težak je i 
rupu ima ... 

Na kraju veli istražitelj Denisu da je to što je on uradio 
zločin i to zločin s predumišljajem, jer je dovoljno da se skinu 
dva-tri zavrtnja i eto nesreće — isklizne vlak. 

— Ih, isklizne... toliko godina već cijelo selo skida zavrt- 
nje, pa ništa, nije bilo, a vi, gospodine, odmah — isklizne vlak. 

Uvjeravaj, dokazuj čovjeku, ništa ne vrijedi: ode Denis na 
robiju uvjeren da ga progone na pravdi Boga. 


DA LI JE TO ZLOČIN? 

Eto priče, a ja se mislim, dok ispijamo drugi dvolitrenjak, 
što bi bilo da sada dođe neki istražitelj ovamo, među nas, i da 
nas počne uvjeravati da smo izvršili neki zločin s predumišlja¬ 
jem? Da li bismo se mi osjećali krivima ili bismo smatrali da 
je istražitelj lud, kao što je i Denis vjerovao, jer toliko godina 
cijelo selo skida zavrtnje pa ništa nije bilo, država ide naprijed, 
standard nam raste, bogatiji smo svaki dan sve više — i kako 
može iskliznuti vlak samo zato što smo mi iskoristili malo 
državnog auta, malo državnog konopa, malo radnog vremena, 
malo telefona, koji i inače nije nikome bio potreban, a uostalom, 
što bi rekao Denis: ne bismo mi to ni radili da nam nije bilo 
potrebno, ta nismo djeca: ne misliš, valjda, da bismo mi uzimali 
taj najlonski konop i sve to drugo činili da nije bilo oluje i da 
nam se plovak nije otkinuo. 

Ali, ostavi nas na miru, eto pitaj svakoga od 22 milijuna 
Jugoslavena, ne misle li oni isto tako: vrlo važno, jedan ili dva 
telefonska razgovora državnim telefonom, pa ništa nije bilo... 
Ih, vrlo važno, ako sam odnio kući kutiju spajalica, ili malo 
papira, ili malo lijepka, lanac s klozetskog kotlića ili žarulju, ili 
komadić konopa, ili djelić žice, kakve to veze ima, cijelo selo 
skida, pa ništa nije bilo ... 


— Ih, vrlo važno da li smo obračunali pola dnevnice više, 
ili upisali u nalog neki vlak kojim se nismo vozili, toliko godina 
već cijelo selo tako radi, pa ništa nije bilo... 

— Ih, kakve veze ima ako si kondukteru u vlaku sakrio 
godinu-dvije starosti svoga djeteta, neće, valjda, vlak zbog toga 
iskliznuti, toliko godina cijelo selo skriva godine, pa ništa nije 
bilo... 

Zapravo, čini se da država teško i može propasti, možda ne 
može nikako. Jer, da ikako može propasti, mi svi, koliko je 
kraduckamo, toliko godina, da može propasti, ona bi već odavno 
propala. 


Molio bih sve čitaoce našeg kalendara 
da pomno razmisle o gornjim retcima, 
1 ako se pronađu u nečemu krivi, 
da o tom ubuduće vode računa! 


NAŠE NARAVI 

Kada je već govor o našem, odnosu prema državnom dobru, 
onda neka odmah slijdde i ovi retci uzeti također iz naše štampe; 
radi se opet o štetočinama na društvenoj imovini. 

— Kada se govori o »našim naravima«, o kulturi stanovanja 
i uopće o tome kako opći standard trči brzim korakom ispred 
malaksale opće kulture, nekako se uvijek i ponovo vraćamo 
izlizanom primjeru o držanju stoke u kupaonicama novogradnji 
ili onom o samoinicijativnom povećavanju stambenog prostora 
zagrađivanjem »loda«, balkona i si... 

— Pravo osvježenje onima koji se vole smijuckati takvim 
primjerima iz naše svakodnevnice jest vijest koju nedavno pri- 
mismo iz Skoplja, a govori o poteškoćama tamošnjeg komunal¬ 
nog »Komunalac«. Tamo su, naime, formirane specijalne ekipi 
koje neprekidno kruže gradom i čuvaju — prometne znakove, ili, 
bolje rečeno, prometne ploče. O čemu se zapravo radi?. Evo o 
čemu: 

— Umjesto znakova »Zabranjen smjer« ili »Obavezno skre¬ 
tanja«, osvane ogoljeli plavo-bijeli stup! Ni te posebne patrole, 
a ni stalno apeliranje da se takvim oštećivanjem signalizacije 
ozbiljno ugrožava sigurnost vozača, čini se, neće uskoro uroditi 
plodom. Razlog velike potražnje za pločama je — sezona pripre¬ 
manja zimnice. Domaćice, navodno, na njima najlakše peku 
paprike! 

— Ta skopska specifičnost zacijelo ćd u nekih izazvati os- 
mijdh, ali isti takav »osmijeh« zaslužuje naša svakodnevnica koja 
obiluje bacanjem oka na društvenu imovinu. Nije li jednako 
nekulturno i društveno štetno, da ne kažemo — primitivno. 

korištenje telefona na radnom mjestu u privatne svrhe, službe¬ 
nih kola, organiziranja reprezentativnih banketa bez obzira na 
povod, korištenje! alata i materijala u društvenom vlasništvu za 
»fuš«, usluge, sezonska bolovanja i si... 

— Konačno, ta skopska sličica je samo dio našeg ukupnog 
razvoja koji i ne stoji mnogo više od naših uništenih košara za 
smeće, klupa, zelenila. Ponašanje koje smo izjednačili s ponaša¬ 
njem ljubitelja zimnice, a proskribirano je mjerama stabiliza¬ 
cije, zapravo je mnogo štetnije i, dakako, ozbiljnije! 

— A moralno pravo na podsmijeh možd imati samo naivac 
koji nema pojma o putovima »putokaza« koji na »kulturniji« 
način završavaju u ne tako naivnim smočnicama! 

M. A. K. 


NOVI SVJETSKI REKORD 

Jedan Italijan je doživio da su mu 
kroz dvije godine 21 puta napali 
benzinsku pumpu radi pljačke. Sva¬ 
kako žalostan rekord! 

Don Rafaele, dođite, tu su novinari koji žele da govore s 
vama — viče dječak koji nas prati. 

Rafaele Rušano, najopljačkaniji čovjek u Italiji, pojavljuje 
se na vratima svoje kuće. To je starinska kućica, na krajnjoj 
periferiji Napulja. Rušano je čovjek od 47 godina, prosijed, 
crnih brčića. Iznenađen je što smo došli izdaleka da bismo raz¬ 
govarali s njim. Sto je on to učinio? 

On, miran čovjek, želio bi da živi na miru. Za to ima sve 
uslove: veoma privrženu ženu, sina koji studira medicinu, oko 
dva hektara plodne zemlje s trešnjama, breskvama i jabukama, 
rođake s kojima se slaže, ljubav prema povijesnim knjigama i 
lovu. Ukratko, sve što je potrebno da bi uživao u životu. Ali 
Rafaele Rušano već 20 godina ima jednu benzinsku pumpu, a 
to mu donosi velike glavobolje: za posljednje dvije godine op¬ 
ljačkan je ni manje ni više nego 21 puta. 

Žena strahuje 

— Ne treba da mislite da sam ja kao ovca koja svaki put 
spusti glavu i trpi — upozorava nas on odmah na početku 
razgovora. 

— Kad god je to bilo moguće, vadio sam pištolj i natjerao 
bandite u bjekstvo... Važno je da to kažem, da ljudi ne bi 
stekli pogrešnu sliku o meni. 

Jednom mi je neki prijatelj javio da se na njegovoj pumpi 
događa nešto sumnjivo. Otrčao je s puškom, dok je njegova žena 
zvala policiju. Banditi su još bili tamo. Rušano im se približio 


s uperenom puškom, oni su poskakali u kola i pobjegli, ali on 
je stigao da zapiše registarski broj. Tako su pohvatani. 

— Većina tih ljudi je iz ovog kraja — kaže Rušano — i 
nijesu svi okorjeli pljačkaši. Uglavnom su početnici, koji su sa 
sitnih krađa prešli na oružanu pljačku. Dolaze ovamo drhteći od 
straha, ali baš zato treba paziti, jer takvi najlakše povuku oroz. 

— Gospodine Rušano, dvadeset i jedna pljačka je popriličan 
rekord... 

— To je zato što radim noću, a moja pumpa se nalazi na 
usamljenom mjestu. Jasno je da me uhode, i kad vide da sam 
otišao, kreću u napad na moje službenike, 

Rafaele Rušano obično ostaje na pumpi do devet uveče, a 
zatim odlazi na večeru (kuća mu je udaljena oko 100 metara). 
U ponoć se vraća da uzme pazar, provjerava da li je sve u redu 
i konačno kreće kući. Njegova žena Bjanka uvijek ga dočekuje 
sa strahom. Poslije prve pljačke ona više ne može da legne dok 
joj se muž ne vrati. Ako čuje pucanj ili sumnjive šumove, odmah 
poziva karabinjere. 

— Odlazim da uzmem pazar oko ponoći — objašnjava Ruša¬ 
no — jer uz današnje cijene benzina začas se nakupi poprilična 
suma. Uvijek nosim mašinku: ona je upadljiva i trebalo bi da 
ih obeshrabri. Znaju da im je lakše kad ja nisam tamo. Jedan¬ 
put su pokušali da me opljačkaju na puteljku koji vodi do moje 
kuće. Prišli su kolima i čuo sam: 

— Dobro veće, don Rafaele, dobro veče! 

Ali ja sam nepovjerljiv. Mrko sam ih pogledao, dograbio pušku - 
i natjerao ih u bjekstvo. 

— Drugim riječima, vi ste već navikli i živite od pljačke do 
pljačke? 

— Pa, uglavnom. Za godinu dana 19 pljački, prava bujica. 
Dvije sam onemogućio, njih ne računam, kao ni onu koju su 
simulirali neki dječaci. Poslije toga sam deset mjeseci bio na 
mrtvoj straži, i nisu se usuđivali đa pokušaju. Zatim, u roku od 
mjesec dana, još dvije pljačke: jedna 10. rujna, a druga 12. 
listopada. Ovaj puta sam se uplašio, jer su mi ranili jednog 
čovjeka.. Kad sam ga vidio oblivenog krvlju, pomislio sam da 
su pucali u njega. Međutim, to je bio samo udarac po glavi. 
Poslije toga istraga, saslušanja, fotografiranje... Ja sam po 
naravi miran čovjek, ali ovo je da se poludi. 


Malo meni... 

— Vi kao da ste riješili da ne dozvolite da vas zaplaše. 

— Neki prijatelji mi predbacuju kao da sam tvrdoglav i da 
time prosto izazivam gangstere. To nije točno. Zar je tvrdogla¬ 
vost ako čovjek radi svoj posao? Sta oni hoće: zar da u 48. go¬ 
dini mijenjam zanimanje? Žena i sin me razumiju i pružaju mi 
podršku. Bojim se jedino za živote svojih pomoćnika. Zato im 
uvijek velim: 

— Ako dođu, dajte im novac! 

Jer novac se može nadoknaditi, a život... 

Uprkos 21 pljački, saslušavanjima, dostavama, izjavama, 
uvredama, prevarama i svim mogućim teškoćama, Rafaele Ru- 
sano kao da je odlučio da i dalje živi u opasnosti. Možda je to 
zaista tvrdoglavost, ali on smatra da bi svaki drugi postupak bio 
nedopustiv. Možda će samo ukinuti noćnu smjenu, ali ni to još 
nije sigurne. 

— Kada su udarili mog čovjeka drškom pištolja po glavi, 
bio sam užasno ljut i riješio sam da ih čekam u zasjedi deset, 
dvadeset, četrdeset dana — dok ne uhvatim bar jednog nitkova. 
Zatim sam razmišljao i zaključio da kako god da se to završi, 
završit će se loše. Onda sam rekao sam sebi': 

. ,, ~ Nastavimo ovako! Malo meni, malo njima; vremena su 
teška. Ako vec ne možeš popraviti ljude, moraš ih podnositi. 


OTKIDANJE OD ZASLUŽENE PLAĆE 

Jedan od najtežih grijeha (u nebo vapijući grijeh!) čini 
onaj poslodavac koji otkida radniku od zaslužene plaće. Ili 
ga zavlači i ne isplaćuje ga na vrijeme. 

— Tko je radnik? 

Pod radnikom razumijeva se svaki čovjek koji živi od 
dnevnice, od nadnice. Mnogo je takvih ljudi koji nigdje 
ništa nemaju, nego žive od onoga što dnevno ili mjesečno 
privrijede. Kad rade, dobiju plaću, a kad ne rade, ne dobiju 
ništa. To su radnici na polju, u šumi, službenici po kance¬ 
larijama i mnogi drugi. Pod radnikom se, konačno, razumi¬ 
jeva i svaki onaj tko ne radi sebi u svom poduzeću, nego 
drugome, za plaću. 

Život pokazuje da svaki radnik bio to dnevničar ili 
onaj sa stalnom mjesečnom plaćom, lako potroši što privri- 
jedi. Malo se koji radnik može pohvaliti da živi u obilju, 
pogotovo ako ima obitelj s više članova. Tako je bilo na 
svijetu prije nas, tako je danas, a poznavajući prirodne 
zakone, koji postoje na svijetu, možemo sa sigurnošću reći 
da će tako biti i ubuduće. Svaki svoju plaću nužno treba, 
svaki s pravom očekuje da mu se plaća čitava i na vrijeme 
isplati. Svaki poslodavac koji otkine dio plaće ili oteže s 
isplatom, pa zbog toga radnik i njegova obitelj stradava i 
pati se, čini u nebo vapijući grijeh. 


NEKI PRIMJERI IZ BIBLIJE 

Sveto pismo opisuje kako je Jakov služio kod svoga 
tasta Labana. Po danu je Jakov trpio od žege, po noći od 
studeni. Kad je zvijer odnijela koju ovcu, Jakov mu je 
morao platiti. Ako je koja ovca bila ukradena, Jakov je 
morao štetu nadoknaditi. Konačno se Jakov, gorko potužio 
na Labana pred njegovim kćerima: 

— Znate i same, da sam vašem ocu služio koliko god 
sam mogao. Ali otac me je vaš varao. (Post. 31,6—7) 

Sveto pismo nas opominje: 

— Ne zakidaj ubogog i siromašnog nadničara, bilo da 
je on jedan od tvojih zemljaka ili jedan od stranaca, koji 
su u zemlji tvojoj. Još isti dan podaj mu plaću njegovu! 
Sunce neka ne zađe nad njom, jer je siromašan i uzdiše 
za njom. Inače zavapit će protiv tebe Gospodinu, i ti si na 
sebe navalio krivnju. (5 Mojs 24, 14—15). A na posjednike 
koji su otkidali od plaće žeteocima, tuži se Sveto pismo 
ovako: 

— Gle plaća radnika koji su želi njive vaše, viče, i vika 
žetelaca dođe do ušiju Gospodina (Jak. 5,4). 

USLOV! RAOA MORAJU BITI POŠTENI 

Onaj poslodavac griješi koji traži od svojih radnika i 
namještenika da rade u nečistim i nezdravim prostorijama, 
da rade pod uslovima gdje bi lako mogli navući kakvu težu 
bolest od koje će trpjeti i oni i članovi njihovih obitelji. 
Teška je krivnja pred Bogom kad poslodavac traži od rad¬ 
nika da rade više nego što dopuštaju njihove sile, ili kad 
nalaže teži posao nego što ga mogu podnijeti; ili uzima na 
rad još nedovoljno razvijenu djecu, koja će usljed toga osta¬ 
ti zauvijek nerazvijena i kržljava. Grijeh je također tra¬ 
žiti od radnika da se radi bez prestanka i nužnog odmora, 
nedjeljama i blagdanima, kad im se bez velike nužde one¬ 
mogućava vršenje njihovih religioznih dužnosti. 

Grijeh je također iskorištavati veliku ponudu radne sna¬ 
ge, pa radnicima isplaćivati tako malu plaću da se od nje 
ne može ljudski i pristojno živjeti. Isto je tako grijeh kad 
poslodavac ne dozvoljava radniku ni najmanji predah, ne 

dozvoljava mu ni da nešto pojede ili popije i tako se bar 
malo okrijepi. 

Na kraju svega ovoga mogli bismo upitati: 

— Zašto je Bog tako strog protiv izrabljivača radnika 
i sirotinje? 

Razlog je jasan. Kad bi poslodavci smjeli raditi s rad¬ 
nicima i namještenicima što ih je volja (a ima svakakvih 
ljudi!), radnici bi postali robovi i postupalo bi se s njima 
kao sa životinjama. 

U tom slučaju bi radna snaga postala roba koja se ku¬ 
puje i prodaje kao svaka druga roba, bez obzira na ljudsku 
čast i ljudsko dostojanstvo. Bezbrojni bi radnici oboljeli i 
prerano pošli u grob. Djeca bi njihova ostala siročad i žene 
udovice bile bi velike sirote. A kako je najveći dio ljudi 
po naravnom zakonu odreden za tjelesni rad, to bi nesre¬ 
ćom radnika bilo nesretno i očajno i čitavo ljudsko društvo. 
Da može ljudsko društvo opstojati i napredovati, potrebno 
je posvetiti veliku brigu radnicima i svima onima koji su 
o drugima ovisni. 

J. P. 


— Ako neko neće da radi, neka i ne jede! 

čujemo da neki među vama neuredno žive, 
da ništa ne rade, već se bave ispraznim 
stvarima. 

Takvima naređujemo i opominjemo ih u 
Gospodinu Isusu Kristu, da jedu 
svoj kruh radeći u miru. 

A vi, braćo, nemojte malaksati pošteno radeći! 

(2 Sol 3,10—14). 


OTMICE I UCJENE 

Jedna posebna vrsta pljačke, oti¬ 
mačine i nepravde jesu otmice. 
Taj strahoviti grijeh spada tako¬ 
đer na VII. zapovijed, pa ga ne¬ 
ćemo mimoići, premda ga — na 
našu veliku radost, zahvaljujući 
revnosti čuvara reda — kod nas 
nema. 

Osvrćemo se na prilike naše susjedne zemlje Italije. Ta 
vrsta zla je kod njih, na žalost, veoma razvijena. Izgleda da 
su tu »modu« uvezli iz SAD. No možda je istina upravo 
obrnuta: da su mafijaši iz Italije tu žalosnu »modu« prenijeli 
u SAD. Tko bi to točno znao? 

Kako bilo da bilo samo u 1977. godini u Italiji je izvrše¬ 
no 77 otmicfa. To su, uglavnom, članovi bogatih obitelji za 
čije oslobođenje je plaćeno više od 30 milijardi lira. To je 
i toliko zvanično objavljeno, a nezvanično je bilo toga si¬ 
gurno i znatno više. U svim tim otmicama policija je identi¬ 
ficirala izvršioce kod 45 otmica i uhapsila 226 lica. 

Slijedeće, tj. 1978. godine bilo je skoro upola manje otmi¬ 
ca. Netko se s pravom mogao ponadati da se to veliko nacio¬ 
nalno zlo Italije pomalo gasi i smanjuje. Međutim, takve 
nade pokazale su se grdno neispravnim. U 1979. godini po¬ 
rast otmica je za 30 posto. A to znači da još nije nađen 
djelotvoran način kako da se presiječe ta — kako ovdje iro¬ 
nično kažu — »najunosnija italijanska privredna grana«. 

Povod za pesimizam dali su nedavni događaji pretežno 
na Sardiniji: u četiri dana tri otmice s osam nestalih. Među 
njima tri dječaka, tri djevojčice i dvije žene. Tragova nikak¬ 
vih. Novost o načinu izvođenja »operacije«: dolazak s mora 
u čamcu i odlazak istim putem. 

Događaji su izazvali reakciju: na Sardiniju je doletio 
sam ministar unutrašnjih poslova sa šefom policije, organi¬ 
zirao sastanak lokalnih organa javnog reda da bi čuo za¬ 
htjeve: više modernih sredstava, više ljudi, više novaca, 
inače tapkat će se u mraku. 

Sardinija je svojedobno i dala ideju za taj oblik kri¬ 
minala: uz najmanji rizik i gotovo bez ulaganja sredstava 
mogu se postići najveće zarade. 

Osim toga, otmice ljudi su jednostavnije od napada na 
banke. Kasnije je ta vrsta kriminala prešla na poluotok, 
ali je Sardinija i dalje zadržala primat: od 1960. godine do 
danas ona vodi na toj đavolskoj ljestvici sa 91 otetim čov¬ 
jekom. Za njom tek dolaze ostale pokrajine Italije: Lom¬ 
bardija, Lazio i Toskana, koja je imala uglavnom uvozne 
bandite. Tamo je djelovala banda iz Sardinije, poznata kao 
najsurovija: njezino je geslo bilo »jedini dobar talac jest 
— mrtav talac«. Jasno je da je za sve ubijene prethodno 
naplaćena ucjena. Nedavno je, na primjer, na suđenju je¬ 
dan bandit progovorio i otkrm mjesta gdje su bili zakopani 
davno oteti ljudi, za koje je plaćena masna otkupnina. 

I OTMIČARI RAČUNAJU S INFLACIJOM 

Inače otkupnine su porasle: sad se ispod milijarde lira 
rijetko ide. Računa se da je godišnja »faktura«, računajući 
i vrijeme prije inflacije, petnaestak milijardi lira. To će sada 
biti zamašno prekoračeno, možda i 50 do 60 milijardi! Otmi¬ 
čari očito vode računa o prilikama na tržištu, o stopi po¬ 
rasta životnih troškova i o kretanjima vrijednosti valuta. 

Policija je u nekim slučajevima uspjela presjeći gang¬ 
sterske niti; ni najčešći kritičari ne mogu, na primjer, ne¬ 
girati da su policija i karabinjeri imali uspjeha u Rimu 
(gdje je pohvatana tzv. marsejska banda), u Toskani (gdje 
su mnogi sardinski banditi dospjeli u zatvor), u slučaju 
Mazzotti Cristine (gdje je nedavno drugostepeni sud pot¬ 
vrdio 8 doživotnih robija — najviše što je zabilježeno u 
bilo kojem sudskom procesu), u nekim slučajevima u koje 
je izravno bila upletena sicilijanska mafija itd. Ipak ostaje 
i mnogo neriješenih slučajeva. Ponajprije ima tu spor u 
samom tužilaštvu (a i šire u javnosti): treba li prilikom 
otmice primijeniti tvrdu ili meku liniju? 


TVRDA ILI MEKA LINIJA? 

Tvrda linija znači da policija blokira sva novčana sred¬ 
stva obitelji otetoga i tako onemogućiti otkupninu, što bi 
rezultiralo — kaže se — destimulacijom takve vrste kri¬ 
minala. 

Meka linija znači prepustiti sve dogovoru bande i obi¬ 
telji otetoga. U Sardiniji posljednji se slučaj odnosi na bri¬ 
tansku obitelj Schild: nestali su muž, žena i kći. Kakp/ se 
Britanac bavio i raketnom tehnikom, pojavila se sumnja da 
je njegova otmica političkog karaktera, ili je ipak motiv 
otmice činjenica je da je u pitanju bogati turist? Tek će bu¬ 
dućnost pokazati što je na stvari. 

(fita&jak & dijamantima 

Prosio je, ali je živio na »visokoj 
nozi«, jer je ukrao tri i po kilogra¬ 
ma dijamanata. 

I ta se krađa dogodila u Italiji. 

Roberto Oronzo uspijeva prosjačenjem sedmično »zaraditi« 
50 dolara, ali je neuporedivo više trošio. Jednom je, na primjer, 

kupio skupi italijanski sportski auto, zatim gliser, nakite i bundu 
od minka za svoju ženu, a iznajmio je stan za 46 tisuća dolara. 

Naravno, time je skrenuo na sebe pažnju policije kojoj nije 
bilo teško ustanoviti da se Oronzo bavi i drugim poslom — kra¬ 
đom dijamanata. Riječ je o cijeloj vreći s dijamantima u vrijed¬ 
nosti od skoro dva miliona dolara, koji su iz Johanesburga bili 
upućeni u Hong-Kong preko rimskog aerodroma Fjumićino. 
Pošto je Oronzo prosjačio na aerodromu, našao se u blizini rob¬ 
nog odjelenja i uspio domoći se tih dijamanata. Prodajom tih 
dijamanata dobio je veliku sumu novca i od tada, tj. od kra¬ 
đe pa do zatvora, uspio je taj »prosjak« potrošiti ni manje ni 
više nego 100.000 dolara. Ali s prosjačenjem nije prestajao. 


( J)ca&}aci od zanata 

Moglo bi se slobodno govoriti kako jedan novi zanat sve 
više uzima maha u mnogim evropskim gradovima — prosjačenje 
na višem nivou od onog klasičnoga, kada prosjak sjedi uza zid 
neke kuće i zaklinje ljude da mu nešto ubace u šešir i nak¬ 
nadu za njegovu zahvalnu molitvu »koja će doprijeti do Bo¬ 
žjih ušiju«. Slučaj koji se dogodio u Diisseldarfu, s nekim Hein- 
zom Simonom neobičan je koliko i paradoksalan. 

Simon nije simulirao nikakva tjelesna oštećenja, niti je ne¬ 
pomično sjedio. Odjeven u pristojnu kožnu jaknu i izlizane tra¬ 
perice, smatrajući prosjačenje poslom kao i svaki drugi, Simon 
je, kako to piše hamburški tjednik »DER SPIEGEL« — uspo¬ 
stavio aktivan kontakt sa svojim žrtvama. 

Sa samo četiri izmišljene priče, Heinz je ostvarivao dnevnu 
zaradu od 130—240 maraka i to bez ikakve muke. Jednom je 
bio tek pušten iz zatvora i potreban mu je bio novac za voznu 
kartu kući; drugi put je bio nezaposleni, gladni radnik; treći 
put ga je zla žena izbacila iz kuće lako odjevenog i bez novčića 
u džepu, a četvrti put je — u Hamburgu — bio mornar koji je 
zakasnio na svoj brod i sad se našao u nebranom grožđu. 

Simpatična lica i s prostudiranim zbunjenim osmijehom, 
Simon je izazivao povjerenje i sućut, pa su mu svi davali no¬ 
vaca: netko marku, netko dvije, a ponajčešće kovani novac od 
5 maraka. A prema potrebi on se obraća ljudima na njemačkom, 
engleskom, francuskom ili nizozemskom jeziku. Tko ga sve nije 
darivao: poslovni ljudi i penzioneri, domaći i stranci, ulični 
trgovčići i svećenici. A Simon je bio sve drskiji, pa se čak po 
nekoliko puta u toku istoga dana obraćao ljudima, ali s raznim 
pričama! Konačno ga je neka žena, uvrijeđena što ju je »na¬ 
sanjkao«, prijavila policiji. Kad je uhapšen, na policijskoj sta¬ 
nici su mu u džepu pronašli 800 maraka. 

Policija nije zastala na tome, nego mu je pretresla lijepo 
namještenu sobu u kojoj je stanovao, te otkrila četiri štedne 


knjižice s okruglo 76.000 maraka — a to je oko 15 miliona 
starih dinara! To je bio samo dio sume koju je Heinz isprosja- 
čio za posljednje dvije godine dana, otkako se počeo baviti tim 
poslom. Toga mjeseca on je uložio na štednu knjižicu 1.700 
maraka, a prethodnog mjeseca 5.500 maraka. Uz to, on nije 
živio nimalo skromno, jer bi se nakon »rada« presvlačio u 
elegantno odijelo i išao po restoranima da se odmori. 

Četiri tjedna Simon je bio u istražnom zatvoru, pušten je 
da se brani sa slobode, ali mu je novac ostao zaplijenjen. Po¬ 
javilo se još 11 prijava protiv njega i 40 svjedoka, koji su pot¬ 
vrdili navode da ih je Heinz svojim obmanama navodio na mi¬ 
losrđe. Uzalud je Simon tvrdio da sve te novce nije isprosjačio, 
nego da ih je i zaradio u hamburškoj luci. 

Na kraju je bio osuđen na godinu dana zbog prijevara, te 
na 50 tisuća maraka globe u korist dobrotvorne akcije »Kruh 
za svijet«. Simon se nije predavao, angažirao je advokata i ulo¬ 
žio priziv na viši sud, tvrdeći da nijednim zakonom nije zab¬ 
ranjeno prosjačenje. Sud je uvažio razloge njegove obrane, ali 
ga je ipak kaznio sa 5.400 maraka globe, zato što je nastavio 
»pumpanjem« ljudi i nakon svoga puštanja iz zatvora, kad je 
već doznao da je to kažnjivo djelo. 

Taj veleprosjak, koji od 1975. godine prima redovito i mje¬ 
sečnu novčanu potporu od 540 maraka kao nezaposleni radnik, 
izjavio je kako želi da se slobodno »malo provede«. Naravno, 
ako mu porezni ured ne »sjedne« na bankovni konto, koji mu 
je presudom višega suda vraćen i uz koji je dobio još 1200 
maraka naknade zbog zadržanog novca. Rekao je kako će po 
svoj prilici kupiti auto i jedan veći stan . .. 

Iako se preorijentirao na pranje tanjura u nekom lokalu; 
Simon Heinz opet očekuje pozamašan prihod: mladi njemački 
filmski režiser Michael Geimer, odlučio je snimiti »istinitu ba¬ 
ladu o prosjačenju«. U glavnoj ulozi trebao bi nastupiti sam 
Simon Heinz. 

* 

Iz gornjih redaka moglo bi se zaključiti da je onda naj¬ 
pametnije nikome ne davati milostinje. No ipak nije tako. Isti- 
na je da ovakvi lopovi mnogo odvraćaju od milosrdnosti prema 
tuđoj bijedi, pa se koji puta dogodi da i pravi bijednik bude 
odbijen jer smatramo da nas kuša prevariti. Radije se držimo 
ovaga pravila: 

— Bolje je da katkada budemo i prevareni, tj. da 
pomognemo onome koji nije u nevolji, nego da se 
dogodi da pravoga bijednika otjeramo ispred na¬ 
ših vrata! 

Prevarenima neka je na utjehu: Bog će im i to u 
dobro upisati, jer on gleda na našu nakanu! 

STARI IZNOSENI KAPUT 


BOG NAM NALAŽE DA BUDEMO MILOSRDNI 


Bog je svoju volju u tom pogledu jasno očitovao u Sve¬ 
tom pismu (Ponov. zak. 15,10—11): 

— Siromahu daji rado, a ne da ti srce bude 
zlovoljno kad mu daješ, jer će te zbog toga blago- 
sivljati Jahve, Bog tvoj, u svakom poslu tvome i 
u svakom pothvatu ruku tvojih. Kako siromaha 
nikad neće nestati sa zemlje, zapovijedam ti: ši¬ 
rom otvaraj svoju ruku svome bratu, svome siro¬ 
mahu i potrebitu u zemlji svojoj! 

— Podaj gladnu kruha sa svoga stola, a bi¬ 
jedne i neskućene uvedi u svoj dom. Kad vidiš gola 
zaodjeni ga, a nemoj prezreti svoje krvi! (Iz 28,7). 

— Tko ima blaga ovoga svijeta, pa vidi brata 
svoga u nuždi i zatvori mu srce svoje, kako da 
ostane ljubav Božja u njemu? Djeco, ne ljubimo 
riječju i jezikom, nego djelom i istinom! 

(1 Iv 3, 17—18). 

Sam Isus nam opisuje kako će glasiti riječi osude za 
prokletnike na sudnjemu danu: 

— Odlazite od mene prokletnici u oganj vječ¬ 
ni... Jer bijah gladan i ne dadoste mi jesti, 
bijah žedan i ne dadoste mi piti... (Mt 25,21). 

Iz ovih redaka vidi se kako je teška i ozbiljna naša 
dužnost pomoći bližnjega u nevolji, jer ne bi bilo ovako 
teške osude, da nema teške dužnosti. 

— Crkva uvijek jasno i glasno ističe našu du¬ 
žnost, da pomažemo siromašne i nevoljne. Posve 
je naravno da tu dužnost moraju u prvom redu 
shvatiti kršćani, jer oni imaju i poseban uzvišen 
nadnaravni razlog, jer su, naime, članovi otajstve- 
nog tijela Kristova. 

(Papa Ivan XXIII: Mater et magistra). 

— Čovjek ima dušu. Ali prije nego mu počneš 
govoriti o duši, moraš mu dati košulju i krov nad 
glavom. Istom onda mu počni govoriti, šta se kri¬ 
je pod jednim i drugim! 

Abbe Pierre 


Učimo djecu još izmalena na skrom¬ 
nost! Ne mora se sve imati što se 
poželi iii vidi kod drugih! Djeco! Ne 
prisiljavajte svoje roditelje na veće 
troškove nego što je nužno! 

Druže Budo! 

Ja sam učenica sedmog razreda i redovno čitam vaše raz¬ 
govore s djecom. Molim vas da i meni pomognete, ako možete. 

Moj problem je u ovome: roditelji neće da mi kupe kaput. 
Ja već dvije godine nosim kaput koji je moja sestra nosila priju 
toga, također dvije godine. On je lijep, ali je star i iznošen. 

Molim vas, čika Budo, da mojim roditeljima posvetite jedno 
vaše pismo, jer oni redovno čitaju »Praktičnu ženu«, pa će ga 
sigurno pročitati. 

Unaprijed vam zahvaljujem! 

T — iz Novog Sada 

Čika Budo ju je poslušao. Napisao je pismo, ali ne njezinim 
roditeljima, nego njoj. Evo toga pisma- 

Draga moja. djevojčice, 

Želim prije svega da ti ispričam jedan istinit događaj. Mi¬ 
slim da će ti mnogo pomoći. 

Prošle zime na jednoj autobuskoj stanici u Beogradu, veća 
grupa ljudi nestrpljivo je čekala da se pojavi autobus. Ispred 
mene je stajala jedna žena, a ispred nje — dječak od 14-tak 
godina, sa đačkom torbom u ruci. Pocupkivao je od studeni. 

— Prestani već jednom — reče mu žena — kakav je to 
način? Ponašaš se kao da si na stadionu. Sta tu poskakuješ ci¬ 
jelo vrijeme — vidi, koliki si.. . 

Dječak prestade da pocupkuje. Autobus nikako da dođe. 

I tada se desi ono najinteresantnije. 

Žena stavi dječaku ruku na rame i nježno ga upita: 

— Dobro, sine, a zašto nisi obukao zimski kaput, vidi da je 
hladno? 

— Nemam kaputa — reče dječak. 

Žena se zbuni. A onda ga zagrli kao da želi tim zagrljajem 
da ga zaštiti od hladnoće. To je, u stvari, bilo njeno izvinjenje. 

I to je cijela priča. 

Sigurno te interesira zašto sam se toga sjetio kad sam pro¬ 
čitao tvoje pismo. Eto zašto: 

Ti sigurno misliš kako SVI primjećuju da' imaš stari kaput, 
da svi znaju da nije tvoj, nego tvoje sestre, da ti se iza leđa 
zbog toga smiju. A vidiš: nije tako. Ona žena s autobuske sta¬ 
nice nije primijetila čak ni to da dječak uopće nema kaputa. 
Da li si me razumjela? 

Ne znam da li će ti to nešto značiti, mada te potpuno ra¬ 
zumijem. 

Ako te netko slučajno pogleda, ti misliš gleda tvoj kaput. 

Ako ti se netko nasmiješi, ti misliš — smije se tvom starom 
kaputu. 

Ako te ne pogleda, ti' misliš,— ne gleda me zbog starog 
kaputa. 

I onda, naravno, zaključuješ: prokleti stari iznošeni zimski 
kaput... 

I, tako — sve najgore. 



Zato ti i opet kažem: nije sve tako i nikako ne može biti 
tako, iz prostog razloga: ne zapažaju ljudi onoliko koliko smo 
mi, u našoj mašti, spremni da zamislimo. Jednostavno: nisu u 
stanju. To je jedno. 

A drugo? 

Ništa mi nisi napisala o tome kako su obučeni tvoji drugovi 
i tvoje drugarice. Ja ih ne poznajem, ali mogu da pretpostav¬ 
ljam: vjerojatno mnogi imaju nove kapute, ali mnogi imaju i 
stare — samo ti to nisi primijetila. Pa i ako si primijetila — 
to je samo zato što si trenutno »okupirana« svojim starim ka¬ 
putom. 

Uostalom, mila moja djevojčice, nikom na ovom svijetu nije 

sve »baš potaman«. Nitko svakog dana ne nosi nove stvari _ 

svi imamo više starih nego novih stvari, i to mnogo više, svi 
smo nekad nosili ponešto već iznošeno i sanjali, baš kao i ti, 
novi kaput ili nove cipele. Sve je to tako normalno, i dobro, 
i — ljudski, ako hoćeš. 


A zašto sam ovo pismo posvetio tebi a ne tvojim rodite¬ 
ljima, kako si tražila? 

Zato što sam iskreno uvjeren u to da bi ti roditelji, kad 
bi se to samo moglo, sigurno kupili novi kaput. I kupice ga, 
ja ti to tvrdim, čim budu u stanju da to učine. Priznaj, da bi' 
bilo u najmanju ruku nepošteno, kad bismo ti i ja sada počeli 
tvrditi da je tvojim roditeljima drago što ti još uvijek nosiš 
stari kaput. Pa znaš i sama da je svakom roditelju na ovom 
svijetu veoma stalo da mu dijete lijepo izgleda. 

Dakle — glavu gore! Uostalom, narod nije tek tako, i bez 
razloga, izmislio onu divnu mudrost: »ODIJELO NE ClNI ČOV¬ 
JEKA«. 

Tvoj Budo 


DAN POŠTENIH NALAZNIKA 

Dušan i Janko učenici su osnovne škole iz Kammka. Ne¬ 
razdvojni su prijatelji. Svaki dan odlaze zajedno starom cestom 
u školu. Igraju se zajedno u voćnjaku Jankovih roditelja, za¬ 
jedno rješavaju domaće zadaće... Mještani ih cijene i govore 
za njih da su to rijetko vrijedni i pristojni dječaci, uvijek sprem¬ 
ni svakom pomoći u nevolji. 

Od nedavno uz njihova imena sve se češće čuje i riječ — 
poštenje! O čemu se zapravo radi? 

Jednog sivog i tmurnog dana dječaci su krenuli u školu i 
po običaju živo raspravljali o najnovijim sportskim događajima. 
Zadirkivali su se i osmjehivali sve dok nisu došli do stare ko¬ 
vačeve kuće. A zatim Dušan se iznenada uozbilji: 

— Pogledaj tamo u jarku! — počeo je čudnim glasom. 

— Gledaj! Netko je bacio svoju školsku torbu! 

— E baš me zanima tko je tako zaboravan da odlazi u školu 
bez torbe — zadovoljno je dodao Janko. 

— Da je otvorimo? — upita Dušan. 

— A kako ćemo drukčije vidjeti čija je? 

Kad su pritisnuli metalnu kopču i otvorili veliku smeđu 
torbu, gotovo su zanijemili. Umjesto školskih knjiga u njoj su 
našli nekoliko svežnjeva crvenih novčanica sve po 100 dinara. 
Dječaci su začuđeno gledali jedan drugog, a zatim uglas rekli: 

— Idemo u stanicu milicije! 

* 

Komandir Jože, iskusni milicionar, sa zanimanjem je pogle¬ 
dao dva vesela dječaka koji su ušli u njegovu sobu. Vidio je 
da mu pružaju neku čudnu smeđu torbu i preko volje ju je 
uzeo u ruke. Kad je napokon povirio u nju nije mogao vjero¬ 
vati očima. Na njegovu licu dječaci su pročitali stotinu pita¬ 
nja . 

— Našli smo taj novac u jarku — počeli su objašnjavati. 
— Znate, nama se žuri. Moramo u školu. 

Pred očima Jože, komandira, u istom se trenutku pojavilo 
usplahireno lice starijeg obrtnika iz Smorce koji je pred nepu¬ 
nih pola sata bio u njegovom uredu i izbezumljeno objašnjavao 
da je izgubio veliku sumu novca. Više od dva milijuna starih 
dinara! »Sada će obrtnik moći odahnuti« — pomislio jt koman¬ 
dir. — Sreća njegova da su novac pronašli pošteni mladići! 

Malo zatim u ured je utrčao vlasnik izgubljene torbe sav 
crven u licu. Već je na cesti saznao da je njegov novac pro¬ 
nađen i zadovoljno se osmjehivao. 

— Sretan sam, sretan sam... neprestano je ponavljao i pri 
tome tapšao dječake po leđima. 

Još uvijek drhtavom *rukom prebrojio je sav novac i pru¬ 
žio dječacima 500 dinara. Dječaci su ustuknuli. Nisu htjeli uzeti 
ponuđeni novac. No, popustili' su pred navaljivanjem sretnog 
obrtnika koji je odmah zatim otišao u svoje selo. Dječaci su 
jedva dočekali da im komandir kaže da su slobodni i da mogu 
poći u školu. I tako, reklo bi se da se sve lijepo i dobro za¬ 
vršilo. 

A da li je baš tako? 

Prije svega, valja reći da je postupak vlasnika novca pre¬ 
ma dječacima nekorektan, jer njima, prema zakonu: pripada 15 
posto nađenog novca, a ne tamo neki »bakšiš« od 500 dinara 
koji im je na silu ugurao u ruke. Jer, nije na odmet zapitati se 
u kakvom bi' se položaju našao spomenuti obrtnik da su dje¬ 
čaci bili nepošteni i da nisu savjesno izvršili svoju dužnost? 
Zanimljivo je također da nitko u stanici milicije u Kamniku 
nije prilikom preuzimanja novca zapisnički uredio da dječa¬ 
cima pripada nagrada. Tako sada na roditeljima dječaka stoji 
odluka hoće li nagradu, koja pripada njihovim sinovima, za¬ 
tražiti sudskim putem. A ne zaboravimo da se radi o nagradi 
za poštenje i to za poštenje koje su pokazali dječaci na početku 
svog životnog puta. 

Neće li ovakav kraj u njima izazvati sumnju i negativan 
odgovor na pitanje: da li se uopće isplati biti pošten? A da li se 
isplati? 


U VRTU »UBRALA«ZLATO 

Čitatelji naše redovite štampe i cijela jugoslavenska javnost 
pamte još događaj kad je Stanka Nikolić, domaćica iz nikšićkog 
naselja Mostine, pronašla u svom vrtu 8 kilograma i 396 grama 
najčistijeg zlata i Stanka je sa skupocjenim tovarom požurila 
u stanicu milicije i bez kolebanja predala blještavo bogatstvo. 
Međutim, nije ni slutila kakve će joj to sve neprilike donijeti. 
Najprije su je počeli salijetati i ispitivati razni ljudi iz svih 


mogućih ustanova i službi. Uveliko se raspravljalo o nagradi 
koja joj pripada za izuzetno poštenje, ali je na tome sve i 
ostalo... 

Zatim je počelo natezanje oko toga tko joj je dužan ispla¬ 
titi nagradu, iako Stanka nije mnogo razmišljala kome mora 
prddati pronađeno zlato. Spominjalo se nekoliko ustanova koje 
su započele međusobni »rat« i poštena domaćica imala je sve 
rnanje nade da će dobiti novac. Morala je pozvati u pomoć advo¬ 
kata i tada je započela nova epizoda natezanja. 

Stručnjaci se nisu dugo mogli složiti oko toga koliko vri¬ 
jedi pronađeno zlato, a po svemu sudeći to je ostalo nejasno 
sve do danas. Naime, nakon mnogih mučnih scena Narodna 
banka Jugoslavije isplatila j4 Općini Nikšić kao protuvrijednost 
ukupne količine zlata 196.506 dinara. 

Nakon toga je Stanka sudskim putem izborila svojih 15 
posto, ali njen advokat poveo ju je u novi »rat«. 

On tvrdi da je Stanka prevarena i da joj pripada znatno 
veća nagrada. Prema njegovim riječima u Stankinom slučaju 
ne može biti riječi o izgubljenoj stvari i naknadi od 15 posto, 
već se radi o tzv. skrivenoj dragocijenosti čijem se vlasniku 
izgubio svaki trag. U ovom drugom slučaju, naknada, bolje 1 re¬ 
čeno nagrada, znatno je veća. Osim toga, Stankin advokat tvrdi 
da zlato koje je ona pronašla vrijedi mnogo više nego što je 
rečeno u banci. Gdje je sada kraj parriičenja? Postavlja se iz¬ 
nova pitanje: da li se Stanki isplatilo njezino poštenje? Ne traje 
li isuviše dugo potraga za pravičnom nagradom? 

Ne ulazeći u to da li je Stanka na kraju pošteno nagra¬ 
đena ili ne, nameće se zaključak da premalo cijenimo poštenje 
naših ljudi kojima bi često za učinjena djela trebalo odati i jav¬ 
na priznanja. Jer, ne treba zaboraviti da poštenim nalaznicima 
često i nije najvažniji novac. Kako inače protumačiti da ga oni 
gotovo redovno vraćaju onima koji su ga izgubili? Ti isti ljudi, 
vrlo trezveno reagiraju u situacijama kad se nađu prdd bogat¬ 
stvom koje nije njihovo. 

Odlaze u milicijske stanice, vraćaju izgubljene stvari, a kad 
treba za učinjeno djelo primiti nagradu, odjednom se nađu pred 
zidom koji vrlo teško mogu preskočiti. A da li je to pošteno? 
I opet se može postaviti pitanje: , 

— Zašto možemo munjevito reagirati kad se radi o nepošte- 
nju, a ne nagraditi poštenje? 

— Isplati li se uopće biti pošten? 

MILIJUNI NASRED ULICE 

Bit će za koji dan godina dana (izvješćuju nas reporteri 
naše »ARENE«) kako nas je jedno poštenje dovelo u Gospić. 
Nije dugo potrajalo kada je na pošteni gest dva čovjeka bačena 
sjena. Ne njihovom krivicom. Oni su samo utoliko krivi što su 
dva milijuna novih dinara pronašli i pošteno vratili vlasniku, 
gospićkoj PTT. Istina, pravi vlasnik bila je SDK toga grada, 
ali pošta je bila ta kojoj je povjeren transport vrijedne vreće. 
Nije im izrečena ni kisela zahvala, a kamoli da bi bilo riječi 
o 15 posto naknade od izgubljene vrijednosti. Da se prisjetimo 
događaja čije se posljedice još povlače po sudovima. 

Brzi vlak koji je iz Zagreba vozio u Split stigao je u že¬ 
ljezničku stanicu Gospić oko tri sata ujutro. Samo su dvojica 
putnika napustila kompoziciju. Očito su se poznavali jer su za¬ 
leđenom ulicom krenuli zajedno prema centru mjesta. Inženjer 
u zagrebačkoj »Hidroelektri« i konobar u beogradskom jugo¬ 
slavenskom turističkom i autobuskom poduzeću »Putnik«, dva 
stara prijatelja iz Gospića slučajno su se našli u vlaku. Poslije 
ove slučajnosti došla je još jedrih, dramatičnija, od koje su im 
noge počele klecati. Idući cestom tog ranog jutra u ulici Viličke 
divizije mimo njih projuri poštanski kombi. Hladan vjetar još 
hladnijeg jutra šibne ih nemilosrdno po obrazima. Bili su od¬ 
makli jedan -kilometar od željezničke stanice kad na ulici ugle¬ 
daše oveći svežanj papira. 

— Evo ti naših poštara — mrmljao je inženjer — ispade im 
iz vozila paket novina! 

Podigao je omot »Arene«, koja je toga jutra trebala biti u 
kioscima, te stavio na rub pločnika, uvjeren da će se poštari, 
kada ustanove da je svežanj izgubljen, vratiti putem kojim su 
malo prije prošli. Krenuli su dalje i gotovo zaboravili na paket 
novina kada im pažnju privuku dvije poštanske vreće nasred 
ulice. Mali kartončić na vrhu jedne od njih privukao je njihovu 
pažnju. Pri uličnoj rasvjeti mogli su dobro razabrati slova na 
kartonu: »Novci: dva milijuna dinara«. 

Kao da su im se toga trenutka noge odrezale. Golemo bo¬ 
gatstvo za koje bi morali raditi gotovo cijeli život. Dvojica do 
sada još promrzlih prijatelja nisu više osjećali hladnoću. No, 
slatkom okusu novca nisu nasjeli. 

— Obavijestimo miliciju, rekli su gotovo istovremeno. 

Trenutak kasnije njih dvojica su grozničavo lupali po vratima 
obližnjeg »Doma zdravlja« tražeći telefon da obavijeste stanicu 
milicije... 

Tako se, zahvaljujući poštenju dvojice prijatelja, novac na¬ 
šao u rukama poštara, a dan kasnije u rukama vlasnika SDK 
Gospić. No, sada tek počinju nevolje ove dvojice poštenjaka. 
Tada smo, ne htijući bili zloguki proroci, napisali u »Areni«: 

»Svakog čuda za tri dana dosta. Ovo gospićko potrajat će, 
čini nam se, malo duže ... « 


I nismo se prevarili. U gospićkoj pošti poštenim nalaznicima 
nisu rekli niti hvala, a kamo li da bi razmotrili mogućnost nak¬ 
nade koju im daje zakon. 

Njihov advokat, inače poštenjačina, predložio je pošti u 
Karlovcu, u čijem je sllstavu pošta u Gospiću, da se dvojici 
nalazitelja, bez sudskog spora, isplati 15 posto od nađene svote. 
A to je 300.000 dinara. U pošti ni da čuju i rješenje se moralo 
potražiti" na sudu. 

Iako je od tada prošlo godinu dana, priča nije još dobila 
završnicu. Poštari su se branili na sudu da nalaznicima ne pri¬ 
pada nagrada jer su u vreći bile novčanice u apoenima od 1000 
dinara koje još nisu puštene u opticaj. Ali, takvu je obranu 
opovrgla Služba društvenog knjigovodstva tvrdeći da se u iz¬ 
gubljenoj vreći nalazilo dva miliona dinara u apoenima od 100 
i od 10 novih dinara i da nije bila ni jedna novčanica od 1000 
dinara. Okružni sud u Gospiću presudio je da se dvojici pošte¬ 
nih nalaznika isplati 15 posto vrijednosti pronađenih novaca i 
još pet posto kamata od dana podnošenja tužbe. Ali, presuda 
nije pravomoćna, jer se pošta žalila ... 

POŠTENJE NA VAGI LOGIKE 

— Isplati li se biti pošten? 

Kada bi na ovo pitanje odgovarala petorica gore opi¬ 
sanih izuzetno poštenih osoba iz gornje tri istinite priče, 
usuđujemo se pretpostavljati, da bi nam dali negativan od¬ 
govor. Iskustvo puno gorčine, nose u sebi zbog nimalo po¬ 
štenog odnosa prema njima i ne može se drukčije postaviti. 
Ništa nepošteno od njih. 

Srećom, ovakvi primjeri rjeđe se događaju, ali ipak u 
dovoljnoj mjeri da ostave ružno svjetlo koje nikako ne sti¬ 
mulira poštenje. 

Zaista ne može se poželjeti bolja prilika pa se prisjetiti 
razmišljanja jednog Gospićanina s kojim smo nekoliko dana 
nakon što je u njihovom gradu nađeno dva milijuna dinara, 
razgovarali o poštenju. Očito obradovan postupkom svojih 
sugrađana kazao je da bi bilo društveno korisno i etično, kada 
i gradski oci ne bi tako hladnokrvno primali takav gest. Nje¬ 
govo razmišljanje ide čak do toga da bi u općinama, koje već 
imaju slična iskustva, trebalo proglasiti jedan dan u godini 
kao »Dan poštenih nalaznika!«. 

* 

Ako na kraju ponovimo pitanje: 

— Isplati li se biti pošten? 

*— Svakako! — glasit će naš jednoglasni odgovor. 
Ali isto tako mora se priznati da se tu i tamo 
poštenje dovoljno ne stimulira. Takve zakonske 
nepravde prema poštenjacima treba što prije i 
što temeljitije ispravljati. Ne isplatiti ono što Za¬ 
kon predviđa za poštene nalaznike — to je uvre¬ 
da i Zakonu i društvu u kojem je taj zakon do¬ 
nesen! 

No, na kraju moramo istaći i to: da za nas vjer¬ 
nike, a i za sve poštene ljude nije glavni razlog 
poštenja zakonska nagrada, nego glas naše savjes¬ 
ti i poštivanje zakona Božjega: TUĐE NE PRISVO¬ 
JITI — a NAĐENO POVRATITI! 

KAD BI SVI BILI TAKVI! 

Sve mi se čini da se to dogodilo za vrijeme Mediteranskih 
igara u Splitu. Naš poznati TV-komentator za Zagreb Boris Mutić 
našao na ulici novčanik, u njemu 40.000 dinara (četiri stara mi¬ 
lijuna), što u dinarima što u devizama i čitavu hrpu dokumenata, 
legitimacija, isprava. 

Nađene stvari odnio je na recepciju hotela »Lav« (tu je bila 
odsjela i čitava naša JRT ekipa). Ubrzo zatim saznalo se da je 
novčanik izgubio vozač riječkog »Autotransa«, koji vozi na re¬ 
laciji Trst — Rijeka — Split. 

U znak zahvalnosti poštenom nalazniku vozač je naručio ci¬ 
jeli »paket« dobrih riba i nešto još boljeg vina. Mutić je uljudno 
zahvalio, ali je odbio primiti poklon, uz ove riječi: 

— Dva puta sam i ja gubio i dokumente i novac, oba puta 
imao sam sreću da je pošteni nalaznik vraćao izgubljene stvari. 
Znam kako je to i sretan sam da sam pomogao čovjeku! 

ZAKIDANJE POTROŠAČA 

Nalazimo se u jednoj mesarskoj radnji u rane jutarnje sate. 
Dva prodavača za podužom tezgom: lijevo stariji koji radi s 
mesom, a desno mlađi koji je zadužen za suhomesnate proizvode. 
Pripremaju, izlažu, raspoređuju. Eto uskoro i prvog kupca ili bar 
jedan od prvih. Uslužili su ga, ali on se još zbog nečeg zadržava, 
vrti, pokazuje rukom. Zapeli pri plaćanju... I evo na ulicu već 
dopiru naelektrisane riječi, čuju se povici. Prolaznici se zaustave 
ljaju, raspituju i promatraju. 

Kako baš okruglo dvije tisuće? — sumnjičavo ponavlja 
mladi čovjek, a prodavač, jedva nešto stariji, šutke ga s visoka 
promatra. 

A koliko bi ti htio da bude? — tobože prostodušno ga priu- 
pitkuje mladi mesar, doveden unekoliko u nepriliku, ali ne toliku 
i takvu da bi mu iz glasa iščezao onaj ironični prizvuk. 


— Koliko vaga kaže? 

Premjeravaju kobasicu, obojica naoštreni i nepovjerljivi. 

— A sada to izračunajte. Pomnožite, ponavlja uvrijeđeni 
kupac. 

— Izračunaj sam — opet se smijulji prodavač. 

— Ja da računam? Pa mogu i ja, u redu... Evo: uzeli ste 
mi 26 dinara više. 

— Ma nemoj! Pa dobro, ako kažeš... Neka bude po tvom. 
Pa i pop na oltaru pogriješi. 

— Nije to greška, nego krađa! 

Stariji prodavač u mesari sve dotle — valjda je bio poslovođa 
— držao se po strani s izrazom nekakve zlovolje i dosade na 
licu. Eto, to je ono što se zove nezgodna mušterija. Kad bi 
čovjek samo mogao da ih prepozna, pa da im besplatno da sve 
ono što traže, vrag neka ih nosi! Samo da ne zakeraju i ne 
uzbuđuje druge mušterije! A i ovaj njegov se udrvenio, zija. 
Svaki put pogriješi. Rekao mu je stotinu puta: 

— Pazi, brate, kako mjeriš! Ne možeš sa svakim isto. Imaš 
ih koji kako pogledaju u vagu, sve vide, sve znaju... Ne bra¬ 
nim: pojedi koliko možeš, ali, onda otvori oči! Nemoj poslije 

reći: manjak! Za manjak neću da znam... Ono jest, dječak 

je vrijedan, trudi se, ali malo-malo, pa naleti na baksuza... 

Nije morao baš od prve, jutros. Dobro je što na ulici nema 

mnogo svijeta ... 

Čekao je da se spor sam od sebe stiša. Samo su mu ruke 
nešto brže prebacivale šuplje kosti u plastičnu posudu. Ali kad 
začu onu riječ »krađa«, on se trže i sav ustrepta. To već prelazi 
svaku mjeru! To je kleveta, uvreda časti, to se otrpjeti ne 
smije. 

U stvarima časti riječi su odavno zamijenile i potisnule bit. 
Riječi su sačuvale prvobitnu, idealnu čistoću, ostale kao apstrak¬ 
tna mjera ponašanja i djelovanja. I, što se djelovanje više izo- 
pačava i srozava, to je djevičanska čistoća apstraktniih pojmova 
na višoj cijeni. Lopovi ne zaziru od nečasnih djela i postupaka, 
već od riječi, od kvalificiranja onoga što čine. Prema tome 
osjećanje i shvaćanje, sitno zakidanje pri mjerenju i računa¬ 
nju nije ni časna ni nečasna radnja — o KRAĐI se tu ne može 
nikako ni govoriti. Sitno zakidanje ide u red mutnih bezimenih 
postupaka o kojima ne treba ni misliti ni pričati. 

— A on odmah: KRAĐA! Ja, drska li stvorenja! 

— Pazi ti što govoriš! Za to se ide na sud! 

— Vi kradete, a ja na sud! 

— Tko krade majku ti? 

— Pa vaš pomoćnik, ili šta vam već dođe! 

* 

Tajac. Zamijenjen u prepirci, mlađi prodavač glasno odahnu. 
Stariji, skoro odsutan, odmjerava ispod oka svog protivnika, 

neukrotivog drznika. A on, zli anđeo točnog imenovanja, stoji 
tu nasred prodavaonice, sitničav, neodmjeren, nezreo glup. 

— Ne zna taj ni gdje je šupalj, a zapeo: krađa, pa krađa! 
Ružna riječ: strašno ju je reći, a još strašni je čuti! 

U mutnu, samozadovoljnu, zamumuljenu svijest ta riječ pro¬ 
dire nasilnički oštro. Pitanje je delikatno i načelno: da li se 
takav diletantski lopovluk, koji se sam od sebe skriva, smije 
nazivati krađom? Zakidanje na vagi duševna je radnja: obav¬ 
lja se, tako reći, u domaćoj atmosferi, uz smješkanje i strogo 
uvažavanje visokih moralnih normi, s dječjim oklijevanjem. 
Poslovođa je uvjeren da bi za takve i slične nepodopštine tre¬ 
balo naći neku blažu, ljubazniju riječ — neodređeniju. Kako 
divnu riječ iznađoše za krađu automobila: POZAJMLJIVANJE! 
Bože sačuvaj, da se rekne riječ KRAĐA! Kakva krađa? 

Duboko, u dnu duše on to zaista i ne osjeća kao krađu, 
već kao neku vrstu neminovnosti, kao realističku korekciju 
nadživotnih i vanživotnih dogmi. A sad se tu ispriječio ovaj 
čupavac iz kutije, pa blebeće i vrijeđa. Digao dreku zbog po- 
pišanih 26 dinara! (Novim dinarima uvijek se služimo kad ne¬ 
čemu hoćemo oboriti vrijednost!) 

— Krađa, a? Krađa, veliš? 

Bijesnom od ljutine prodavaču kao da nešto prepuče u glavi, 
a na usta mu konačno prokuljaše riječi koje; nikada do tada 
nije glasno izrekao: 



— Krade, nego šta već krade! Hoće on, samo ako može! 
Njegovo je da krade, a tvoje je da otvoriš oči, da paziš! 


— Pazio sam ... i opazio. 

— Pripazi ti malo na samog sebe... Bolje bi bilo da se 
podšišaš. 

Udarac dokusuri mladića. S ulice doprije smijeh. Prolaznici 
se razidoše. Između duge kose, tog individualističkog nasrtaja 
na opći red i poredak, i ljupkog, duševnog i prirodnog potkra¬ 
danja, dvoumljenja u izboru nema, niti ga može biti Duga kosa 
se smatra za veći moralni prestup. Život, lukav i nepobjediv, 
ima tu neku tajnu rečenicu: on ne voli čistoću koja ništa ne 
košta. Zakidaj i ti: u svijetu gdje svatko zakida, nitko nije 
posebno oštećen... ^ 

Incident je, inače pogodan za svakakva tumačenja. Druš¬ 
tveno, može se smatrati kao balkanska varijanta trgovanja i 
trgovačkog poslovanja: sitno podvaljivanje na vagi, miješanje 
mljevene cigle s alevom paprikom, miješanje brašna u kajmak 
— to je dostignuće naše čaršije s kraja 19. vijeka; danas u 
svakom slučaju to nimalo ne jenjava. Zar da moderna trgovina 
još podvaljuje na taj neuki i posve ljudski način? 

Najljepše I najzanimljivije je ono: 

— Krade nego šta! 

Ta je izjava iznuđena, data protiv kontrole svijesti: svojom 
iskrenošću i bolnom jasnoćom ona uznemiruje, plaši. 

— Krade, nego šta! — Tu je, čini se, pukla posljednja opru¬ 
ga stida i obzira. Krasti, a gnušati se krađe, starinska je i pa¬ 
trijarhalna petljancija. KRADE, NEGO STA — kao da je postalo 
moderno i samosvjesno geslo. 

Riječ je o otupljivan ju izvjesnih moralnih osjećaja. Atro¬ 
fija se opaža kako u ponašanju pojedinaca, tako i većih grupa. 
Kolektiv koji oprašta dvojici kelnera zaračunavanie polumilion- 
skog iznosa (o čemu je u svoje vrijeme pisala »Politika«), ni 
formalno se više ne pridržava nekih elementarnih normi. Kad 
se i kako se dogodio taj preobražaj? 

Još je Cvijić — u čiju blagonaklonost prema dinarskoj ra¬ 
si ne treba sumnjati — uočio jednu neprijatnu osobinu kod 
svojih miljenika i, u raspravi »Jedinstvo dinarskih Južnih 
Slavena«, o tome ovako progovorio: 

— Ali nesumnjivo nastupaju periode u kojima izgleda kao 
da je naš svijet izgubio sposobnost da razlikuje moralno od ne¬ 
moralnoga, ne pokazuje odvratnosti prema korupciji i nepoštenoj 
tekovini, bar je ne pokazuje velika masa. Ta mi pojava još nije 
dovoljno jasna. 

Ove retke je Cvijić napisao još prije punih 70 pa i više 
godina, dakle u vrijeme kada svijet još nije bio »ovoliko pokva¬ 
ren«, kako se to obično, i obično pogrešno govori. Jer, eto, i 
onda je bilo nekih perioda. 

O tim »periodima koje nastupaju« moralo bi se govoriti više, 
češće, jasnije i otvorenije. Zato srcem i dušom podržavam zlob¬ 
nu upornost mladića iz prodavaonice mesa, usmjerenu na to da 
se izvjesni postupci barem imenuju pravim imenom. I to je 
dovoljno za početak! M. D. 

MITO 

Svi mi znamo što je to mito, a 
znamo i to da se čak ni danas 
ne mogu neke stvari — bar 
brzo i čestito — obaviti i završi¬ 
ti bez mita. Kao dokaz tome nek 
nam posluži članak iz sarajev¬ 
skog » Svijeta « od M. Tripkovi- 
ća. 

Naš čovjek je darežljiv! 

Frizer ga podšiša, konobar ga posluži, na benzinskoj 
pumpi lije mu benzin u rezervoar kola, ljekar ga primi i 
pregleda, majstor u radionici društvenog sektora popravi 
mu kola, sekretar radne organizacije kojoj je podnio mol¬ 
bu za konkurs na upražnjeno radno mjesto primi tu molbu 
i nasmiješi mu se, a on, taj naš darežljivi čovjek, pruža bak- 
šiš tek toliko, »za kavicu«, »za pivo«, »za cigarete«, »za čo¬ 
koladu sinčiću ili kćerci«. 

A ljudi su podmitljivi! 

Taj isti ljekar neće ga više primiti preko reda i biti 
onako ljubazan, ako mu prethodnog puta nije donio bar 
paketić s lješnićima. Majstor u radionici društvenog sek¬ 
tora neće se prihvatiti opravke njegova automobila, ako on 
ne podstakne njegovu radnu želju bar s dvije-tri crvene 
novčanice, koliko za početak, i to isto ne učini svakog dana 
kada navrati. Referent u radnoj organizaciji učinit će i 
nemoguće, ako mu on uz molbu stavi između listova i ko- 
verat sa sumom koja ga neće uvrijediti. Frizer će ga prili¬ 
kom podšišivanja unakaziti, ako mu prošli put nije dao bar 
pet dinara bakšiša, a konobar, ukoliko mu ne ostavi kusur 
od novčanice kojom je platio piće, pogledat će ga krvnički 
i opsovati — razumije se samo u sebi, a može čak i polu¬ 
glasno. 

Ne želim da uopštavam kad govorim o našim darežlji¬ 
vim i podmitljivim građanima. Ruku na srce ima i onih koji 
ne daju nikome ni dinara preko onoga što moraju dati, kao 
i onih koji bi se uvrijedili kad bi im netko pružio poklon 


ili novac zato što su obavili nešto što im profesija nalaže i 
za što su već plaćeni. 

U stvari, na ova razmišljanja, koja su plod doživljenih 
situacija mojih i mojih prijatelja i poznanika, neposredno 
me je podstakao slučaj jednog našeg povratnika s privre¬ 
menog rada u Zapadnoj Njemačkoj, koji je, koristeći zakon¬ 
ska prava i određene povlastice uvezao bez ikakvih carin¬ 
skih dažbina nov kamion da bi njime obavljao u našoj zem¬ 
lji prevozničke poslove. 

Dotle je išlo sve kako treba. Bilo je potrebno još po¬ 
vaditi razne dozvole i potvrde, da bi se na kraju dobila 
dozvola za rad od nadležnog organa. 

Neupućeni bi pomislili da to ide brzo, da je to puka 
formalnost, utoliko prije što se čovjek poslije toliko godina 
provedenih u tuđoj zemlji vraća u svoju, te mu treba po¬ 
moći da stane na noge. Tako je mislio i jedan pekar iz Ulice 
Lole Ribara u Beogradu koji se prije dvije godine vratio 
s privremenog rada i više od godinu dana čekao na rješenja 
i dozvole da bi otvorio pekaru. Tako je mislio i jedan 
građanin našega grada, koji je prije nekoliko mjeseci, a 
poslije 13 godina argatovanja u tuđini, vratio sa privreme¬ 
nog rada u Zap. Njemačkoj dovozeći nov kamion višetonac. 

Njegov slučaj ne povezujem sa slučajem beogradskog 
pekara, jer mi nisu poznati razlozi zašto je taj pekar toliko 
čekao, kao što, vjerujem, oni ni samom tom pekaru nisu 
bili razumljivi. 

Ispričat ću slučaj tog našeg građanina kog je Crkve- 
njak nekad dobro poznavao, imao s njim dosta muke i 
gotovo odahnuo kad je čuo da je on otišao na rad u ino- 
stranstvo. Kasnije ga je viđao uvijek kad bi došao na go¬ 
dišnji odmor i radovao se što je postao pošten čovjek, vri¬ 
jedan radnik i uzoran muž i otac. 

Crkvenjak ga je ponovo sreo polovicom juna, jednog 
dana kad je sunce bilo pripeklo kao nikad do tada. Kosa 
mu razbarušena, košulja se zalijepila za znojavo tijelo, a 
on natušten i neraspoložen, kakvog ga odavno nije vidio. 

— Zdravo! — pozdravi ga Crkvenjak. — Kad si došao? 

— Ima četiri mjeseca — odvrati sumorno. 

— Zar može toliko da traje godišnji odmor? 

— Sasvim sam se vratio. Uzeo sam kamion i želim da 
se bavim prevozništvom. Dosta mi je tuđe zemlje. 

— Pametno — potapša ga Crkvenjak. — Kako ide 
posao? 

— Išao bi dobro da mogu da radim. Ovako, i ja i žena 
i djeca grickamo preostalu ušteđevinu i čekamo. 

— Šta čekaš? — iznenadi se Crkvenjak. 

— Dozvolu za rad, pa da registriram kamion. 

— Imaš li sve uslove koji se traže? 

— Imam, ali kakva vajda, druže inspektore — gotovo 
zaplaka taj naš građanin. — Iz dana u dan »vozaju« me 
od jednog šaltera do drugoga, od jedne ustanove do druge, a 
vrijeme prolazi i novac nestaje. 

— Dobro majkoviću, reci mi gdje je zapelo — nako- 
striješi se i Crkvenjak. — Znam da za to treba dosta raznih 
dokumenata i potvrda, ali ne može to da traje cijelu vječ¬ 
nost. 

— E, ovdje, izgleda, može. Dođe mi da u kamion strpam 
ženu i djecu i da se vratim tamo gdje sam do sada bio. 

— Čekaj! — smiruje ga Crkvenjak. — Reci gdje je 
zapelo. Možda bih ja mogao da pomognem. Radije želim 
da ti pomognem pa da radiš kao i sav ostali pošteni svijet, 
nego da te poslije opet imam na vratu. 

— Na vratu me, druže inspektore, nikada više nećete 
imati — reče naš građanin odlučno. — A, ako možete po¬ 
moći, pomozite . . . Zapelo je na samoj dozvoli za rad. Jed¬ 
nog dana mi kažu da dođem za dva-tri dana. Poslije toga 
me tješe da će biti sve kako treba, ali da dođem slijedeće 
nedelje. Onda me obavijeste da sam dobio dozvolu, ali da 
nije prekucana, nego da navratim opet za dva-tri dana. Da¬ 
nas mi referent veli da ne može uhvatiti svog referenta da 
bi prekucanu dozvolu potpisao i opet mi kaže da dođem 
naredne sedmice. Veli: »Potrudit ću se samo radi tebe da 
uhvatim šefa prije nego što ode na desetodnevni službeni 
put«. U stvari, znam o čemu se radi. 

— O čemu? — zasvjetlucaše Crkvenjakove oči. 

— Nemojte biti naivni, druže inspektore! — nasmiješi 
se naš građanin. 

— Tobože ne znate, a koliko takvih i njima sličnih izvo¬ 
dite pred „sudske organe u toku jedne godine? Zapravo, i 


kad bih htio da dam neki poklon, nemam. Za kamion i jalov 
život u iščekivanju dozvole, ovdje sve potrošismo. 

— Ne griješi dušu! Uvrijedio bi čovjeka kad bi mu 
nešto ponudio — smijuljio se Crkvenjak. 

— Ovako ću čekati još ovoliko koliko sam do sada če¬ 
kao. 

/ — Znaš šta — reče mu Crkvenjak — hajde da nešto 

popijemo i da se o nečemu dogovorimo. A što se dozvole 
tiče, ako je tako ■ da je ona gotova, imat ćeš je sutra ili 
prekosutra. 

Slijedeće večeri u polupraznu bašču jednog našeg poz¬ 
natog hotela ušli su naš građanin i referent ustanove koji 
je iz dana u dan odugovlačio izdavanje dozvole. Udno baš- 
če, u blizini šanka nalazio se jedan slobodan sto i oni sje¬ 
doše. 

Samo je naš građanin u čovjeku što je sjedio s mla¬ 
dom i lijepom ženom za najbližim stolom, udaljenim od 
njih dva koraka, prepoznao Crkvenjaka i shvatio da on, 
iako njima dvojici okrenut leđima, u ogledalu, kojim je bio 
zatvoren jedan dio šanka, može da vidi sve ono što se za 
stolom iza njegovih leđa događa. 

— Zahvaljujem što ste me izveli na večeru — čuo je 
Crkvenjak malo kasnije glas referenta. 

— Malenkost! — odgovorio je naš građanin i pružio mu 
nekakav koverat. — To je šumica kojom želim samo da vam 
zahvalim za to što ste se potrudili da mi donesete dozvolu 
za rad. 

Referent je bez riječi otvorio koverat. Lice mu se raz¬ 
vuklo u zadovoljan osmijeh dok je prebirao novčanice, a 
zatim je koverat stavio u unutrašnji džep sakoa. 

— Pa hvala vam — rekao je. — Iskreno rečeno, da se 
nisam zauzeo kad načelnika, dozvola još ne bi bila potpi¬ 
sana. Čovjek je prezauzet, znate. 

Ostali dio razgovora Crkvenjaka nije interesirao. 

Dva sata kasnije, kad su naš građanin i referent na¬ 
pustili bašču restorana, ustao je Crkvenjak, a ustao je još 
jedan naš saradnik koji je sjedio u blizini. 

U polumračnoj ulici zaustavili su dvojicu podnapitih 
ljudi i pokazali im svoje službene legitimacije. 

— Ne znam šta ovo znači — uzdrhtao je glas referenta. 

— To je u vezi s onom kovertom koju ste maločas do¬ 
bili i stavili je u unutrašnji džep sakoa. 

Referent je oklijevao nekoliko trenutaka, zatim ga je 
izvadio iz džepa i pružio Crkvenjaku. 

Ja ovaj novac nisam tražio — reče smušeno. — Sam 
mi ga je on dao. 

A da vam ga nije dao i da vas nije izveo na večeru, 
dozvolu još ne bi dobio ... Vaša dozvola — obrati se Crkve- 
njak našem građaninu — još prije 15 dana bila je potpi¬ 
sana ... Vi ćete — obrati se ponovo referentu — objasniti 
istražnom sucu zašto ste ga obmanjivali i što ste čekali da 
mu predate — reče Crkvenjak i naredi svom suradniku da 
ga odvede u našu ustanovu. 


SAMOPOSLUŽIVANJE 

Dvojica prodavača na benzinskoj pumpi u Chicagu nemaju 
baš osobito dobro mišljenje o svojim kupcima. A kako bi ga i 
imali? Evo što im se dogodilo: 


Njih su dvojicu jedne nedelje napala tri razbojnika i op¬ 
ljačkali im blagajnu u kojoj su našli oko 5 tisuća dolara. Kako 



nisu bili zadovoljni plijenom, razbojnici su prodavače svezali, 
a jedan od gangstera stao je na pumpu i cijeli sat prodavao 
benzin, dakako za vlastiti račun. 

Tada su napadači otišli. Po odlasku r rzbojnika i po do¬ 
lasku prvoga kupca prodavači su povjerovtli da će biti oslo¬ 
bođeni. Međutim, grdno su se prevarili. Automobilist koji je 
došao da kupi benzin, za tren ok;i shvatio je položaj i umjesto 
da odveže i oslobodi svezane prodavače, sam se besplatno po¬ 
služio benzinom. Tako je postupilo još nekoliko tuceta vozača. 

Tek nakon nekoliko sati naišao ie prvi pošteni Kupac, koji 
je konačno oslobodio prodavače, kupio benzin i platio! 

Sudeći po ovoj novinskoj optici, čovjek bi mogao pomisliti 
da na ovom svijetu ima mnogo više lupeža nego poštenih ljudi. 
Mislimo da ipak nije tako! 


KRUH U LOgORU 

— Dijeli kruh svoj s gladnima i 
potrebnima! (Tob 4,17). 

Dijeljenje kruha u logoru. 

Bio je to najželjenije očekivani čas čitavog dana. Za taj 
čas logoraši su živjeli. -Misleći na njega mogli su izdržati one 
strašne muke. 

Ako bi se koji puta dogodilo da kuhari zakasne, ili ako bi 
nastala smetnja, da li će se kruh taj dan ikako dijeliti, !sve 
bi logoraše obuzeo neki očaj ... A onda kad bi došao čas da 
se kruh počne dijeliti! Mjerilo se kao u apoteci. Na milimetre i 
grame. 

I kad bi već svaki imao svoj komad krflha u ruci, najprije 
su ga očima punim ljubavi i čežnje promatrali. .. Onda bi ga 
rukama milovali, kao nekoć majku . . . Napokon bi ga kao neku 
svetinju iskomadali... Istom tada bi došlo na red blagovanje 
kruha! 

Znate 11 da je u toj krajnjoj bijedi, kada je svat¬ 
ko od njih bio podjednako gladan i željan onoga ko¬ 
madića kruha, bilo ljudi koji su svoj komadić dijelili 
s drugima! Jer su ih smatrali još potrebnijim od 
sebe, još slabijim, iscrpljenijim i bolesnijim! 

Pade mi na pamet usporedba: Tko je dao više? 
Čija je žrtva bila veća: onoga bogatoga Rokefelera, 
kada je od svoga prvog milijuna dao sirotinji deseti 
dio, ili onoga jadnog i gladnog logoraša, koji je od 
svog malog komada kruha dao 100 grama bjednije¬ 
mu od sebe? 

Sjetite se one divne Isusove usporedbe o udovi- 
činom novčiću! 

ZAR JE I LOPOV MOJ BLIŽNJI? 

Upoznao sam ga kao seoskog liječnika još prije drugog 
svjetskog rata. Ni onda već nije bio više mlad. A kad sam ga 
ponovo sreo poslije mnogo godina u Zagrebu, bio je zaista star. 
Obično mlađi lakše prepozna starije. On je, međutim, prvi uočio 
mene. 

Veselo je pričao svoje brojne interesantne doživljaje. Čak me 
je nagovorio da pođemo na Sljeme — to poznato zagrebačno 
izletište. U sjećanju mi je ostao kao čovjek vesele naravi. A 
takav je ostao i u starosti. A nije mu u životu baš uvijek 
tekao med i mlijeko. Sangvinik, kakav je bio, pričao mi sad 
zgode pri čemu se kupao u vlastitim suzama od smijeha, a za¬ 
tim bi se opet sasvim stužio, ili prelazio u vatru srdžbe zbog 
neke doživljene nepravde. 

Žena mu je davno umrla. Ja je nisam ni poznavao. S njom 
djece nije imao, a kasnije se više nije ni ženio. Kad sam ga 
prije rata upoznao, držao je služavku, koja mu je bila i kuha¬ 
rica i kućanica. Ona mu je i vrt uređivala. Bila je još djevojka. 
On je u nju imao neograničeno povjerenje. Nekako se prema 
njoj ponašao kao prema svojoj kćeri. A bila je uredna i vri¬ 
jedna. Pred njom niti je što zaključavao, niti je što tajio. U 
selu su je zvali Cuca. 

Djevojka je imala sirotu majku kojoj se sušila kičma. Sva 
se savila. Više se nije iz sobe ni kretala. Jedva je i po sobi 
mogla sa štakama. Ta je njezina majka ostala vrlo mlada kao 
udovica. Muž joj je poginuo već nakon dvije godine braka. I 
ostala je tako udovica s curicom, jedinim svojim djetetom. 

Kao seoska nadničarka živjela je cijele godine od onoga 
što bi preko ljeta zaradila. Jedino što je imala bila je kućica 
koju je po mužu naslijedila. To je bila velika sreća: nije se 
morala povlačiti po tuđim kućama. 

A nije joj bilo lako. Pogotovo dok joj je curica bila mala. 

Nije imala gdje ostaviti je kada je išla na posao, pa ju je 

ostavila u kolijevci zaključanu u kući samu. A bila je lijepa 

i jedra žena. Lako bi se udala. I nagovarali su je. Imala je 

prilika, ali ih je ona sve odbijala. Nije htjela dijete voditi dru¬ 
gom muškarcu. 

Kad je curica odrasla i njoj je bilo lakše. Kako je obra¬ 
đivala liječnikov vrt, liječnik je malu upoznao i zavolio. Jed¬ 
nom, dok je još bila posve mala, htjela je njegovu velikom psu 
reći onako po dječju »Kuca«, no ispglo je da je rekla: 

— Vaša »Cuca« ima veliki rep! 1 ‘ 

Njemu se to toliko dopalo, da joj je otada-Festo »prkosio i ljutio 
je« govoreći joj: — Cuca, puca! A konačno ju je i prozvao Cuca, 
pa su je uskoro tako i u selu svi zvali. To joj je ime i ostalo. X 
ja sam je upoznao pod tim imenom. U vrijeme, dakle, kad sam 
još prije rata liječnika upoznao u jednom selu, Cuca je bila kod 
njega — već kao djevojka — i kućna pomoćnica i kućanica. Pa 


kako smo pričajući dugo na Zagrebačkoj gori o svemu i svačemu 
oživljavali stare uspomene, upitao sam i za Cucu: 

— A šta je s Cucom kasnije bilo? 

— Doktor se smrkao, pa će najednom: 

— Zar ona beštija? 

Čudno sam ga gledao. 

— Eh, to vam je ono: odgoji sirotu na svoju sramotu! 

A tko bi znao gdje je danas? Ja ne znam. 

A tada slijedi tumačenje: 

U vrijeme kad sam ja u onom mjestu bio, Cuca je imala 
oko 20 godina. Bila je vrlo zgodna. Kod doktora se dobro i 
hranila. Poslom nije bila odviše opterećena. A on ju je tako 
odijevao i toliku joj slobodu u kući dao, da su je mnogi, koji 
nisu znali, smatrali njegovom kćerkom. Za ono selo bila je 
obučena gotovo kao princeza. Doktor se ponosio njome. Posebno 
se ponosio njezinim pjevanjem. A zaista je lijepo pjevala. 

Cuca je, kuhajući, uvijek nešto nosila mami. Doktor je mamu 
besplatno liječio. Čak joj je i lijekove nabavljao, propisivao i 
plaćao. Čak je njezinu kuću svojim novcem popravljao. 

Cuca je imala dečka, zidarskog pomoćnika. Bio je ozbiljan 
mladić, naočit, marljiv, zdrav, iz ne baš imućne, ali poštene 
kuće. Cucina se majka toj vezi veselila. Mladić je imao više 
braće i računalo se da će se priženiti u kuću Cucine majke. 

-A onda je u selo došao vrag! — nastavio je doktor že¬ 
stoko. Ne vrag, nego prava Sotona! U selo je došao neki mađio¬ 
ničar. Došao je s autom. Došao nekom svom poznaniku, lopuži 
kakav je i sam bio. I jednoga dana došao k meni. Iščašio nogu. 
I tu kod mene upoznao Cucu. Upoznao, zaludio, zaveo i odveo. 
Kakav film! Odvijalo se sve to nadzvučnom brzinom. 

Djevojka se očito u tog mladića zaljubila. 

— Molim vas, možete li vi to shvatiti? — pitao me doktor. 
Ja ni danas ne shvaćam. Ta ništarija nije znala ni pet hrvat¬ 
skih riječi. Kako su se sporazumjevali? 

Cuca je svojoj majci rekla da se taj mađioničar želi njom 
oženiti. Da je želi odvesti u Italiju. Majka se zaprepastila. Prvo 
i zbog same sebe. Sto će biti s njom, bogaljem, ako Cuca ode u 
daleki svijet? A osim toga tko je taj Talijan, o kome su Ćuci 
puna usta? Ima auto! Ali imati auto ne znači ništa. Toliko 
bitangi ima danas auto! Ima li on kuću, ima li kakav zanat? I 
na koncu konca tko je zapravo on? Takva su pitanja mučila 
majku... 

Videći da će biti bolje da majci više ništa ne govori, Cuca 
je ušutjela. Majka ju je plačući zaklinjala da ne ostavlja onog 
vrijednog i poštenog mladića, zidarskog pomoćnika. Kad ništa 
nije koristilo, majka je izbacila i posljednji adut koji je imala: 

— Ja sam se za tebe žrtvovala. Nisam se udavala samo zato 
da ti kao pastorče ne bi imala neugodnosti. Sad je red da se ti 
žrtvuješ za mene. Udaj se za zidara, neću zadugo! 

Cuca je šutjela. 

A onda — nastavio je doktor — jedno jutro nije doiila. 
Čekao sam je, ali je nije bilo. Mislio sam: valjda je prespavala. 
Ali kad je ni do podne nije bilo, pošao sam do kuće njezine 
majke. Kuća je bila zaključana. Vratio sam se. Cuce nije bilo 
ni do večeri. Pa ni sutradan ujutro. Ponovo sam pošao do kuće 
njezine matere. Kuća je bila i ovaj puta zaključana. Pitam su¬ 
sjede, a oni mi rekoše da Cucu nisu ni vidjeli. I, vjerovali vi 
meni ili ne, ja sam odmah pomislio na onu bitangu, onog Tali¬ 
jana. Još sam stajao pred kućom, kad čujem da netko iznutra 
lupa. To stara lupala štakom iznutra. Prozore ne može otvoriti 
kljakavim rukama, a vrata zaključana i nema ključa. Ne može 
van. Nema ni ključeva ni Cuce. Zamislite vi te strahote! 

Cuca zaista nestala s Talijanom. U brzini odlazeći, valjda 
ipak uzbuđena, ponijela sa sobom i ključeve. 

— I da stvar dobije svoju krunu, čujte još ovo. Vratio se 
ja kući, pa odmah da pogledam novac. Kad tamo Cuca postala, 
i lopov. Odnijela mi gotovo 200.000 dinara. A vi znate što je 
značio toliki novac u staroj Jugoslaviji? 

— E pa da sam ih onda mogao uhvatiti, ne znam što bih s 
njima uradio. Nije mi bilo toliko žao ni novca, koliko činjenice 
da sam u takvu beštiju imao onoliko povjerenje. 

Majka joj je uskoro umrla. Doktor je platio sve troškove 
oko pogreba. Naredio je da se na grobnom spomeniku napiše i 
uklešu ove riječi: 

— Ovu je ženu u grob spremila nezahvalna kći! 

Cuca se u selo vratila. Naravno i bez automobila i bez Tali¬ 
jana. Odveo ju je u Austriju. Ondje su austrijske vlasti njega 
jedne noći odvele. Neopazice je uspio odnijeti i sav novac. Više 
se nije vratio. U hotelu su joj rekli da je uhapšen. Imala je 
samo toliko 1 da je mogla doći do kuće. Više ga nikad nije vidjela. 

— A što ste vi onda uradili? — pitao sam doktora. 

— Sto sam uradio? Ja nisam uradio ništa. Što je trebalo 
uraditi? Valjda ne mislite da je trebalo zaklati ugojeno tele i 
pozvati svirače i susjede i potrčati joj u susret da je zagrlim i 
izljubim što se, eto vratio rasipni sin! 

Doktor je žestoko mahao svojim štapom u blizini moje 
glave. Kao da sam ja svemu kriv. Uzbuđeno je vikao: 

— Vi svećenici govorite kako čovjeka treba ljubiti. Govorite 
da je svaki čovjek naš bližnji. A, molim vas, je li čovjek za¬ 
služio da bude ljubljen? Možda ćete i Cucu proglasiti mojim 
bližnjim?! 

Da ga smirim, smiješeći se rekao sam: 

— Znam, gospodine doktore, da ne mislite tako. 

— Sto vi znate? Što ja mislim i što ne mislim? Baš tako 
mislim. Nema bližnjih! Njezina je majka svoj život žrtvovala 
za nju. A kako joj je ona tu ljubav uzvratila? 

— Ja sam joj bio više nego otac. A kako se meni odužila? 
Njoj je jedini »bližnji« bio onaj nitkov, evropski kriminalac, 
koji se nama predstavio kao Talijan. U Austriji se možda pred¬ 
stavio kao Francuz. Tko zna tko je i što je. A kako joj je on 

vratio što je ostavila majku, a opljačkala mene? ... Bližnji!... — 
velite. Idite, molim vas, sa svojim bližnjim! Čovjek nije zaslužio 
da se smatra bližnjim. Ili, ako vi znate, recite mi jednoga koji 
je zaslužio da se smatra čovjekom! 

— Znam jednog! — odgovorih mu smiješeći se. 

— Baš me interesira tko je taj gosa? 

— Ako nitko drugi, vi ste taj! Vi ste zaista zaslužili da vas 
čovjek poštuje! 

Odmahnuo je rukom. 

Pošli smo u kapelicu Majke Božje Kraljice Hrvata. Kad 
smo izašli, nismo više spominjali Cucu. Doktor je već opet bio 
dobre volje. 

J. P. 


PENZIJA IZ »FRIŽIDERA« 

Stajao je pomalo zbunjen, gužvajući u rukama čohanu šaj- 
kaču. Za to vrijeme sudac je diktirao njegove generalije. 

— Imovno stanje? 

— Pa, ta kuća, na periferiji grada, koja i nije moja, već 
moje pokojne majke i počivšeg oca, Bog im dao duši slavu 
nebesku! Nju sad koriste moja djeca. Zemlju sam prodao. Od 
nje nema ama baš nikakve koristi. Od one penzijice kupio sam 
traktor i s njim prevozim šoder. 

— Jesi li razumio optužnicu? 

— Jesam. 

— Osjećaš li se krivim? 

— Jok, brate! 

— Kako? Optužnica te tereti za falsifikat i zloupotrebu 
službenog dokumenta. Upotrijebio si kažiprst svoje umrle majke 
i više od tri godine primao očevu penziju na njezino ime. 

— Pa šta? 

— Kako šta? Otkud ti ta ideja da tako nešto uradiš? 

— Ovaj, mi ratovali protiv Njemaca, on tamo radio sve 
dok nije umro, a sad ja da im oprostim te pare... 

— More, ne zanovjetaj, nego nam sve potanko ispričaj kako 
se sve to dogodilo. 

Milorad se malo otkravi. Odveza jezik i poče pričati: 

— Četrdeset i prve oca su mi zarobili Njemci. Ja sam s 
majkom ostao u selu. Kad se rat završio, otac se nije vratio. 
Ostao je na radu u Njemačkoj. Kad je umro, njegova žena — 
Miloradova majka — počela je primati penziju. Pošto je bila 
nepismena, umjesto na potpis, pare je primala na otisak kaži¬ 
prsta. 

— Sta bi kad ona umrije? — pitao je sudac. 

— Bi mi žao da izgubim onolike pare. Pa rekoh: »Oprosti 
majko! Tebe ću lijepo da sahranim, ali ću tvoj kažiprst ostaviti 
sebi. Kakvi su Njemci, još stotinu godina ću primati penziju ...« 

Milorad je odsjekao majci kažiprst i stavio ga u frižider 
koji je kupio baš za tu priliku. Od tada je uvijek oko prvog u 
mjesecu sačekivao poštara koji je dolazio iz obližnje varošice. 
Poštara je ostavljao u dvorištu pod izgovorom da mu je majka 
boležljiva, a on je ulazio u kuću, vadio majčin kažiprst iz 
frižidera i otiskivao ga na ček iz Njemačke. 

— Osjeti to moj komšija, pa mi jednog dana veli: »Milo- 
rade, kakvo ti ono meso držiš u onom sanduku«? 

— A ja, vrdni tamo, vrdni vamo. Vidim, sve zna. 

Onda ti on meni ovako: 

— Daj pola penzije meni, da te ne prijavim. 

Otjerah ga do đavola. I, eto, nađoh se pred sudom. 

— Zbog falsifikata. 

— Ja tu ništa nisam svojom rukom pisao, ništa falsificirao. 
Samo sam pritiskao majčin prst... 

Sud nije imao' razumijevanja za Miloradovo objašnjenje. 
Osudio ga je da vrati trogodišnju penziju. Odredilo mu je i 
uslovnu kaznu. 

Milorad se nije pomirio sa ovom presudom. Najavio je žalbu. 
Reče, tjerat će se, ako treba i do njemačkog suda, samo da ne 
bi vratio one marke koji je za tri godine primio otiskajući 
majčin kažiprst. 


PASJI ŽIVOT I NIJE UVIJEK TAKO LOS 


Ima ljudi koji će za svoga psa uči¬ 
niti mnogo više nego za svoga bliž¬ 
njega. A da li je to ispravno, pro¬ 
sudite sami! 


Mister Harry, vlasnik dvije godine starog kokera — špani- 
jela, bio je mišljenja da bi njegov četvoronožni ljubimac mogao 
biti i ljepši. Stoga je uputio psa na plastičnu operaciju lica, 
odnosno njuške! Kirurzi su uljepšavali španijelov izgled — što 
je vlasnika stajalo 500 dolara. 

Gore spomenuti slučaj dogodio se u Los Angelesu. To je 
tek jedan takav slučaj u nizu sličnih koji govore da se ponegdje 
poklanja veća pažnja psima nego li ljudima, te da uobičajena 
uzrečica »pasji život« ne mora uvijek imati tužan prizvuk. 

Uostalom, pogledajmo činjenicama u oči: »Ellin Prince Speyer 
Hospital« jedna je od naj luksuzni j ih bolnica u New-Yorku. Na¬ 
mijenjena je isključivo liječenju pasa imućnih ljudi, te je jedan 
bolnički dan u njoj skuplji nego u mnogim bolnicama namije¬ 
njenim ljudima. U mnogim američkim gradovima s uspjehom 
rade saloni za uljepšavanje pasa. Tako, na primjer, u jednom 
pasjem salonu u Filadelfiji (»Tommy’s Canine Beaty Salon« — 
to je točan naziv toga salona) »paket« usluga za uljepšavanje 
psa stoji samo 18 dolara. Za tu će svoticu psa ne samo okupati, 
već i izmasirati, ošišati, »ondulirati«, te mu obrezati i obojiti 
nokte na šapama! 

Postoje i dijetne kuhinje za pse, koje svojim pretplatnicima 
dvaput dnevno dostavljaju u kuću naručeni dijetalni obrok. U 
trgovinama koje prodaju opremu za pse može se nabaviti što¬ 
šta: od dvadesetak vrsta pasjih konzervi, do najboljih pasjih 
parfema i gumenih cipelica za blato i kišu — koje se skidaju 
kod ulaska u stan. 

U Hollywoodu — to sigurno niste znali — djeluje nekoliko 
psihijatara koji se isključivo bave psihičkim tegobama četvero- 
nožnih miljenika. A treba spomenuti i zubare koji su isključivo 
specijalizirani za pseća zubala! 

Eto tako ljudi prema životinjama. 

— A prema ljudima? 

Upravo u jučerašnjim novinama pročitao sam da će se 

samo u 1980. godini potrošiti 

500 milijardi dolara (u svijetu) 

samo za naoružanje! 

— A čemu služi naoružanje? To znamo: 

Za ubijanje i uništavanje ljudi! 

LAKOMSTVO VODI U PROPAST 

Protiv nje se moramo žilavo i 
ustrajno boriti — i to kroz čitav 
život! 

Sebičnost i lakomost nije kod svakoga čovjeka jednaka. 
Čim otkrijemo sami na sebi da smo u toj točki slabi, da 
smo naklonjeni škrtosti i požudi za posjedovanjem, posebno 
novcem, onda moramo započeti veliku borbu protiv te svoje 
sklonosti, protiv požude za novcem. I to snažno i žilavo. 

SNAŽNO — jer ako je otporna snaga manja od jurišne 
snage strasti, duša biva nadvladana i zarobljena. Svaku po¬ 
grešku najbolje svladavamo njezinom oprekom: dakle po¬ 
žudu za imanjem najbolje svladavamo darežljivošću. 

Tko je jedanput osjetio radost, koja se krije u tome da 
se osjeća slobodnim od okova koje novac kani oviti oko duše, 
tko je uz. to zamijetio u svojoj duši radost, koju donosi 
svijest da je nekoga žalosnog i nesretnog razveselio nekim 
darom, taj više neće moći pojmiti zašto je njegovo srce 
tako grčevito prijanjalo uz stvari, koje ga ipak ne mogu 
učiniti sretnim i koje će mu smrt za kratko vrijeme oteti. 

Tu borbu protiv škrtosti treba voditi — rekli smo — 
snažno i žilavo. 

ŽILAVO —• Zašto »žilavo«? Jer, dok druge strasti i po¬ 
greške s godinama oslabe, škrtost s godinama u nama upravo 
raste. Pogotovo ako se čovjek protiv nje ne bori. Što se više 
čovjek približava grobu, to mu ona više zasljepljuje misli, 
to više otvrdne njegovo srce, dok ne postane tvrdo poput 
kamena. 

Ima dosta slučajeva da se požuda za imanjem protezala 
i preko groba. U Parizu je ležala na samrti jedna gospođa, 
koja se godinama hranila od prošnje. Bila je vrlo bijedna 
i izmršavljena. Prije svoje smrti zamolila je da joj u grob 
stave štap, koji joj je kroz dugi niz godina bio vjeran 
pratilac i potporanj u životu. 

Žena je umrla. Kad su trebali položiti štap do njenog 
leša u lijes, opaziše da je vrlo težak. Prelomiše ga i nađoše 
kako je iznutra bio posve ispunjen zlatnim novcem — duka¬ 
tima. Ta prosjakinja je kroz dugi niz godina svoju uproševi- 

nu pretvarala u dukate i sve to sakrivala u štap. Svojim je 
srcem toliko prionula uz njega, da ni u času svoje smrti 
nije mislila na svoju dušu, nego na svoj novac, na svoje 
dukate. 

Nije to slučaj da su samo bogati u pogibelji da svojim 
srcem prionu uz novac; pohlepa za imanjem i njezina sestra 
nemilosrdnost žanju svoje žrtve i u kućama siromaha. 

Ne zaboravimo nikada: 

Imade bogatstva bez škrtosti, a imade škrtosti bez bo¬ 
gatstva. Nije tu pitanje novca, nego pitanje srca!_| 


POKLON PREDSJEDNIKA 

Poštenom taksisti ^predsjednik Sadat 
poklonio automobil. 

Kada je taksist Mohamed Ramadan pogledao na zadnje 
sjedalo svog automobila, mislio je da sanja. Čekovna knjižica, 
4.800 dolara u gotovom, avionska karta, srebrni sat i upaljač — 
svd su to bile vrijednosti koje je zaboravio jedan od njegovih 
klijenata. Pošteni taksist prijavio je kairskoj policiji sve što je 
našao, a kao nagradu za poštenje, o kojem se nadaleko pročulo, 
dobio je od egipatskog predsjednika Sadata potpuno novi »Fiat 
128 sedan«, koji vrijedi oko 6 tisuća dolara. 

Zaboravni vlasnik novca i predmeta ostavljenih u Rama- 
danovom taksiju uskoro je pronađen. 

OTIMAČINA 

O krađi smo već mnogo govorili. O otimačini manje. 

— Što je od toga dvoga gore? Krađa ili otimačina? 

— Otimačina je gora nego krađa. Jer dok lopov potajno 
odnosi tuđu imovinu i ne dira u život vlasnikov, otimač 
oduzima imovinu i napada — ako ne može drukačije — na 
život gospodarov. Otimačina je nasilno oduzimanje tuđe 
imovine. Često se događa da otimač rani ili ubije gospodara 
da nakon toga može oduzeti ili odnijeti njegovu imovinu. 

Otimač stavi nož pod vrat svojoj žrtvi. Drugi se po¬ 
služi pištoljem. Više otimača zajedno dočekaju žrtvu, bace 

je na zemlju, isprebijaju je toliko da se ne može dići. Nakon 
toga je opljačkaju i s opljačkanom imovinom pobjegnu. Kad 
otimač kod oduzimanja imovine teško rani ili ubije vlasnika 
— to je grabežno umorstvo, jedan od najgorih zločina u 
ljudskom društvu. 

Sveto Evanđelje spominje razbojstvo svoga vremena u 
Palestini. Neki čovjek putovao iz Jeruzalema u Jerihon. Na 
putu ga iz zasjede napali razbojnici, svukli ga, teško izranili, 
opljačkali i na pola mrtva ostavili na cesti. (Luk 10,30—37). 

PREVARA 

Prevara se sastoji u lukavom oštećivanju tuđe imovine. 
Kupac je platio tri metra tkanine, a trgovac mu je dao 
samo 2 m i 80 cm. Trgovac je kupca oštetio krivom mjerom. 
Stranka traži i plati 10 kg šećera, a trgovac je stavio na 
vagu uteg od 9,5 kg. Tako trgovac prevari jednu stranku, 
tako drugu; tako danas, tako sutra, tako vara godinama. 
Prevare počinjene na takav način mogu narasti i na mili¬ 
junske svote. 

KRIVI NOVAC 

Nije rijetka pojava da ljudi varaju upotrebom krivoga 
novca. Tako vješto izrade krivi novac da ga jedva i vje¬ 
štak razlikuje od pravoga. Krivim novcem kupuju i plaćaju 
robu, a nevine strane ostaju bez svoje imovine i još moraju 
odgovarati pred vlastima: odakle im krivi novac. Već je 
više puta ustanovljeno da se na tržnicama prodaju pokva¬ 
rene živežne namirnice pod istu cijenu kao da su zdrave. 
U mlijeku se nađe vode, uginulu živad prodaju kao najzdra¬ 
viju, a pokvareno meso kao ono bez prigovora. Ako su ži¬ 
vežne namirnice toliko pokvarene da se ljudi i otruju nji¬ 
ma, onda je s prijevarom skopčano i ubojstvo. Počinjeno 
je dvostruko zlo, pa i dvostruki grijeh. 

LAŽNI DOKUMENTI 

Ceste su prevare lažnim dokumentima. Oženjeni čov¬ 
jek načini krivi slobodni list i pomoću njega se oženi po 
drugi puta. Osramotio je drugu žensku, a možda potrošio i 


njezinu imovinu. Dvostruko zlo — dvostruki grijeh: sramota 
drugome nanešena i prevara. 

Posjednici varaju jedan drugoga premještanjem kame¬ 
na međaša. Čovjek je. osigurao kuću protiv požara. Međutim, 
on sam zapali kuću (jer je bila stara i nevrijedna), da mo¬ 
že podići od Zavoda za osiguranje veliku osigurninu. To je 
očita prevara. Bezbroj je načina kako ljudi varaju jedni 
druge, a prevara je uvijek zlo i ne da se ničim opravdati. 

LIHVARENJE 

Posebna vrsta varanja i izrabljivanja tuđe bijede jest 
LIHVA. Lihvar je čovjek koji tuđu bijedu izrabljuje sebi za 
korist. Čovjek — siromah nužno treba novaca. U velikoj 
je stisci, želi dići zajam — makar pod bilo kakvim uslovima. 
Lihvar vidi tu njegovu nevolju i stisku i daje zajam, ali 
traži strahovito visoke kamate. 

Lihvar jednom rukom pomaže bijedniku, a drugom ga 
gura u još veću bijedu. Sveti Ivan Zlatousti vrlo umno pri¬ 
mjećuje: 

— Lihvar čini pod sjenkom pomoći bijedu još većom 
i prodaje ljudsku ljubav za novac. 

Sv. Bernardin zove lihvare ubojicama siromaha. Lihva¬ 
ri oduzimaju siromasima sve što im za život treba, oduzi¬ 
maju im dakle i sam život. 

— Braćo, molimo vas i opominjemo u Gospodinu 
Isusu da ne varate brata svojega, jer je gospo¬ 
din osvetnik za sve ovo. (1 Sol 4,1—6). 


Budite milosrdni! 

Sv. Ivan Zlatousti donosi nam ovu zgodnu usporedbu: 

Djeca bogatijih roditelja nose bogatije i skuplje nakite. 
Lančiće, prstenje od zlata, razne privjeske, križiće, djeteline s 
četiri lista, manja ili veća srca i slično. 

— A zašto to čine i nose? — pita svetac. 

— Zato da se već po tome vidi da su to djeca bogatijih i 
imućnijih roditelja ... 

— Tako i mi kršćani, nastavlja svetac, moramo činiti djela 
milosrđa.... Da se već po našem življenju vidi da smo djeca 
MILOSRDNOG OCA NA NEBESIMA! 

Pitajmo se: da li se to zaista vidi po našem životu? 




OŠTEĆIVAN JE TUĐE IMOVINE 

Male štete znaju prouzrokovati 
velike grijehe. »Zrno do zrna 
pogača, kamen do kamena pala¬ 
ča* — čini se da i ovdje vrijedi 
nešto slično, samo u obrnutom 
smislu: — Mali grijeh — veći 
grijeh i na kraju propast! 

Upravo je bezbroj načina kako ljudi jedan drugome na¬ 
nose štetu. Čine to zlo, a katkad i bez ikakve zlobe. Škode 
lakoumno imovini bližnjega kao da je bez vrijednosti, a ne 
misle na to kako je do imovine teško doći. 

Godinama treba štedjeti, odricati se i ovoga i onoga, dok 
se skrpa i najsiromašinja kućica. Tko nije gradio, nikad 
neće razumjeti koliko to znoja i brige stoji. 

Susjedi se skoro ni za što zavadiše, a onaj zlobniji, da 
mu se osveti, zapali mu kuću, štagalj, sijeno ili nešto drugo 
od imanja. A duša? Kud će mu duša? — misli li takav 
uopće na dušu! Pristojno stojeći komšija pade kroz noć na 
prosjački štap. Dogodi se da čovjeku grom zapali kuću ili 
mu strada u ratu. To boli čovjeka i teško mu je. Ali kad 
se to događa usljed tuđe zlobe i bez ikakve potrebe, od 
čovjeka s kojim je do jučer zajedno mezio i pio — onda to 
boli stostruko. Palikuća sebi nije pomogao, a svoga bližnjega 
unesrećio za čitav život! Do neba vapijući grijeh! 

Ljudi bez ikakve grižnje savjesti hodaju po tuđim nji¬ 
vama, livadama, usjevima, a ne misle da je gospodaru dra¬ 
gocjena svaka travka, svako zrno. 

Šaranje po tuđim zidovima, dokaz je neodgovornosti, 
zaostalosti i prostote. Po zajedničkim zgradama treba pogle¬ 
dati kako nam izgledaju hodnici i stepeništa, pa ćete odmah 
znati koliko su kulturni stanovnici tih zgrada. Urezivanje 
slova, redovito je to ovjekovjećivanje svojih inicijala, po 
klupama u školi, u crkvi, u privatnim ili javnim zgradama 
— sve su to sitne stvari, ali to su štete ili oštećivanja pri¬ 
vatnog ili zajedničkog dobra. 

Kako nam izgledaju naši perivoji i parkovi? Kako se 
postupa s klupama? Mladež, upravo iz svoje mladenačke obi- 


jesti ne sjeda na sjedalo klupa, nego se penju na naslone, 
a nogama mažu i oštećuju sjedala klupa. Za sobom ostavlja¬ 
ju prljavštinu i blato, tako da kad stignu starci i penzione¬ 
ri kojima su te klupe najpotrebnije, ne mogu se njima po¬ 
služiti, osim ako imaju snop novina uza se. Kante za smeće, 
korpe za otpatke — to najprije strada po našim perivojima. 
Telefonske imenike po javnim govornicama jedva da ćemo 
još gdjegod naći. Kad se stave — a stave se posvuda da 
budu građanima na uslugu — tu ne ostanu ni par dana i 



već ih nestane. Sve su to stvari sitne, ali pokazuju veoma 
nizak stepen naše kulture! Nema luđeg naroda od onoga 
koji sam svjesno uništava svoju imovinu! Kao da je sam 
sebi najveći neprijatelj. 

Napadati na tuđe voćnjake, drugome nepažnjom ili čak 
hotimično uprljati odijelo pri ludoj gradskoj vožnji auto¬ 
mobila, razbijati prozore na tuđim kućama, razvaljivati tu¬ 
đu ogradu, ubiti iz obijesti ili zlobe tuđu životinju, makar 
to bilo i pile, otrovati tuđeg psa — sve su to dokazi kraj¬ 
nje surovosti, nesavjesnosti i naše neosjetljivosti prema tu- 

đoj imovini. Zar i tu ne vrijedi ona evanđeoska: — Ne 
čini drugome ono, što ne želiš da tebi drugi učini!? 

Ubijati ribe otrovom ili dinamitom, hvatati divljač za 
vrijeme lovostaja ili ubijati ženke dok imaju mlade — zar 
to nije dokaz divljaštva i manjak čovječnosti?! 

KAKVI SMO PRI VRAĆANJU TUĐIH STVARI? 

Ako nađemo ili posudimo nešto, to nikako ne postaje 
naša svojina. A ima nas koji se nimalo ne potrudimo da 
pronađemo vlasnika nađene stvari. Naprotiv, vruće želimo 
da se vlasnik ne pronađe. Čak smo spremni i na laž da tuđu 
stvar sebi zadržimo. Sto je veća ili vrednija nađena stvar, 

. to je veća i teža obaveza vratiti je njezinu gospodaru. Ako 
je vlasnik nepoznat, treba ga potražiti ili stvar prijaviti 
vlastima da one potraže gospodara. Tek ako se nikako ne 
može pronaći vlasnik, onda stvar može zadržati nalaznik. 
Nađene ili posuđene stvari ne vratiti, kad se zna čije su 
— to je isto što i krađa. U tom smislu veli sv. Augustin: 

— Sto si našao, a nisi vratio, to si oteo. 

A kad se radi o vraćanju posuđenih knjiga tu — rekao 
bih i »nazovi sveci« zaboravljaju na pravednost i na vra¬ 
ćanje! 

Posudi knjigu i to knjigu koja je rijetkost, zato je i 
veća dragocjenost, a kasnije i ne misli na to da bi je trebalo 
vratiti. A inače se broji, i ljutio bi se kad bi drukčije bilo, 
među veoma čestite i poštene ljude. Da je uzajmio novac, 
sigurno bi ga vratio, ali knjigu vratiti — to je već nešto 
posve drugo. A i on zna da knjiga (pogotovo ako se radi 
o raritetu) može predstavljati veću vrijednost negoli novac, 
jer se do novca marljivim radom uvijek može doći, a ri¬ 
jetka se knjiga ni za kakav novac ne može dobiti. 

NEMARNOST U VRAĆANJU DUBOVA 


Upraivo je čudno kako su ljudi nemarni u vraćanju 
dugova! Posude novac, a ne vraćaju. To je nepošteno. To je 
u neku ruku isto što i krađa. Ima ljudi koji se olako zadu¬ 
žuju, na laku ruku obećavaju »brda i doline«, a onda od 
svega -toga ništa. Ima ih koji su po naravi lakoumni!, pu¬ 
stolovni: hoće udobno stanovati, skupocjeno se odijevati, 
raskošno hraniti, na veliko putovati, svakoj zabavi prisu¬ 
stvovati, a prihodi njihovih zvanja im to ne dopuštaju. Sto¬ 
ga se na sve strane zadužuju, dugove — dakako — ne pla¬ 
ćaju, i — što je još najžalosnije — dugove ne smatraju ni 
sramotom ni grehotom. 

Ima i još većih lopova! Takvi pozajmljuju velike svote 
novca da urede radnju, kupe kuću ili nabave robu — a kad 
ih potjeraju vjerovnici i zatraže da im se dugovi vrate, onda 
takvi prenesu svoju imovinu na drugoga (ženu ili nekog od 
prijatelja) pa ih vjerovnici ne mogu zgrabiti za vrat, ne mo¬ 
gu ih ni pred zakonom prisiliti na plaćanje dugova, jer — 
kažu -— ništa nemaju. 

Čudim se jedino tome: da naše društvo i pored jasnih 
Zakona ne poduzima oštrije mjere protiv takvih ljudi i 
očito unaprijed smišljenih prijevara! 


VRAĆANJE TUĐE IMOVINE 

Teško onome tko umre nesređe¬ 
nih računa! Tko je svjestan uči¬ 
njene nepravde, mora to popra¬ 
viti! 

Tuđu imovinu treba vratiti i učinjenu Štetu nadokna¬ 
diti. To traži pravednost koja veli: SVAKOME NJEGOVO! 

Tuđu imovinu treba vratiti njezinu vlasniku. Ako on 
nije više živ, imovinu treba predati njegovim nasljedni¬ 
ma. Ako nema ni njih, onda ta imovina pripada siromasima 
ili se mora dati u dobrotvorne svrhe 

— Tko su siromasi? 

To su svi oni koji su tjelesno ili duševno nesposobni 
da sami sebi privređuju svakodnevni kruh. To su i oni koji 
uza sve nastojanje ne mogu doći do posla. 

Uz siromahe Sveto pismo posebno preporučuje našem 
milosrđu UDOVICE I SIROČAD. Udovica je sirota već samim 
tim što nema muža. Muž je glava obitelji. On redovito nosi 
(bar prema vanjskom svijetu) veći životni teret, veću odgo¬ 
vornost. A ako je žena ostala bez muža, tada i muževljev 
teret pada na nju. Prema vanjskom svijetu je bez zaštite 
i stoga joj često njezin teret postaje pretežak. To je glavni 
razlog zašto ih Sv. pismo uzima u zaštitu i prijeti onima 
koji svoju silu ili nepravdu ispoljavaju prema udovicama. 

SIROČAD — to su opet djeca ostala bez oca i majke. 
Ostali su bez roditeljske ljubavi i bez topline u godinama 
kad je najviše trebaju. Kad bi malena djeca sve drugo ima¬ 
la, a roditelja nemaju, i tada bi bila siročad. 

DOBROTVORNE SVRHE — to je svaka veća milosti¬ 
nja: nekad je to dar crkvi, nekada pomoć data siromašnom 
studentu, obitelji s mnogobrojnom djecom pomoći da svu 
djecu čestito školuju, pomoć sjemeništima, pomoć da se iz¬ 
gradi bolnica tamo gdje je potrebna i si. 

Tko ne može sve vratiti, dužan je vratiti bar onoliko 
koliko može i kad može. Bila bi loša i nepravedna isprika 
kad bi netko rekao: — Kad ne mogu vratiti sve, neću vratiti 
ništa. Ili sve, ili ništa! To nije tačno. Kad vraćaš bar nešto, 
pokazao si dobru volju, a u nedostatku imovine hvale¬ 
vrijedna je i dobra volja. Ako si toliko financijski slab, 
da baš ništa ne možeš vratiti, onda si dužan za oštećenoga 
Bogu se moliti: da mu Bog vrati što su mu drugi oduzeli! 

BEZ VRAĆANJA NEMA OPROŠTENJA 

Tko može tuđu stvar vratiti ili učinjenu štetu nadokna¬ 
diti, ne može dobiti pred Bogom oproštenje grijeha niti mu 
svećenik može dati valjano odriješenje u svetoj ispovijedi. 

To dakako vrijedi za veću odn. vredniju stvar, a ne za 
kakvu god sitnicu. Nećemo se tako odnositi ako je nekome 
ukradena jabuka ili kocka šećera, nego samo onda kada se 
— kako rekosmo — radi o većoj stvari. 

— Sta je veća odn. vrednija stvar? Kada se tu radi o 
teškom grijehu? 

— Ovo neka ti bude pravilo: velika stvar, i prema to¬ 
me težak grijeh bio bi, ako si drugome oduzeo od njegove 
imovine toliko koliko je potrebno njemu i njegovoj obitelji 
da preživi jedan dan. 

CARINIK ZAHEJ OBILNO VRAĆA 

Kod sv. Luke u Evanđelju opisuje se zgoda između carinika 
i Isusa. Zahej je bio carinički starješina i veoma bogat čovjek. 
Želio je vidjeti Isusa, no pošto je bio niska rasta, a oko Isusa 
veliko mnoštvo naroda, to mu nije bilo moguće. Ali se ipak 
dosjetio kako će to postići. Otrči naprijed kuda je Isus morao 
naići, pa se popne na neku suhu smokvu i odatle će bez po 
muke moći vidjeti Isusa bar u prolazu. Nije se nadao da će ga 
mnogo veća sreća zapasti. 

Kad je Isus naišao pokraj te divlje smokve, pogleda gore na 
stablo, opazi Zahej a i reče mu: 

— Zaheju, siđi brzo, jer mi se danas treba u tvojoj kući 
zadržati. 

Zahej, sav sretan brzo siđe i pripremi se da što bolje dočeka 
Isusa kao svoga gosta u kući. A oni koji su to vidjeli, mrmljali 
su i govorili: 

— Vidi, vidi, svraća se u kuću jednog grešnika! 

Međutim, nas ovdje ne zanima ta ljudska zavist i neshva¬ 
ćanje Isusova zadatka, nego nešto drugo. Za vrijeme razgovora 
Zehaj reče Isusu: 

— Gospodine, pola svoga imanja dajem siromasima i ako 
sam koga prevario, vraćam četverostruko! 

Tek sada, kad je obećao sve svoje dugove velikodušno — 
čak četverostruko podmiriti, oprašta mu Isus grijehe i daje spa¬ 
senje ovim riječima: 

— Danas dođe spasenje kući ovoj!:.. 

* 

Da sve ovo rečeno zaokružimo! 

Bez vraćanja dugova nema oproštenja. 

— Tko sije krivicu, žet će muku — (Izr 22,8). 

— Sto koristi čovjeku ako sav svijet dobije, a duši svojoj 

naudi? (Mt 16,26). 

Lijepo veli naš narod u poslovici: 

— Od tuđega dobra čuvaj ruke, 

jer ćeš teške podnositi muke! 


155 




TAMO NEĆE VRIJEDITI DOSJETLJIVOST 

Cuo sam za ovu dosjetku i nasmijao se. Čujte je i vi: 

Dva kradljivca upala u tuđe lubenice. Jedan zajašio za vrat 
drugome, da se zemlje nije ni_ dotakao dok su bili u krađi. Dru¬ 
gi pak čvrsto držao prvoga i ‘pustio ga da s njegovih leđa bere 
lubenice i stavlja ih u vreću, tako se ovaj drugi, koji je nosio 
prvoga nije ni dotakao lubenica dok su bili u krađi. 



Vlasnik opazio krađu, saznao počinitelje, pa s njima na sud. 
Kad je došlo do zakletve obojica se rado zakleše: 

— Nisam se ni dotakao lubenice! — kleo se nosač. 

— Nisam -ni zakoračio u njegovu njivu s lubenicama! — 
kleo se onaj drugi. 

Sud je obojicu oslobodio. Smicalica im je sto posto uspjela. 

* 

Kod Boga neće biti šale! Tu neće vrijediti smicalice ni đo- 
đosjetljivost. Bog se ne da prevariti. 

Tko sve spada među kradljivce? 

Ima ih jako mnogo; dobro pripazi da se i ti ne otkriješ 
među njima: Evo tih skupina: 

1. Krade svaki onaj koji »nabija cijene« 

2. I onaj koji traži prevelike kamate 

3. Koji siromaha uhvati »u škripcu« pa mu podvali slabu 
robu za skupe pare 


4. Trgovci svih vrsta koji krivo mjere i zakidaju na vagi 

5. Blagajnici koji izdaju krive račune 

6. Poslodavci koji radnicima ne isplaćuju prema ugovoru 

7. Zanatlije koji naplaćuju i one popravke, koje nisu oba¬ 
vili 

8. Radnici koji naplaćuju i svoje »zabušavanje« 

9. Mljekari koji prodaju vodu u mlijeku 

10. Gostioničari koji prodaju vodu u vinu 

Protiv VII. zapovijedi Božje griješe svi oni: 

1. Zapovijedaju svojim podložnicima da kradu 

2. Savjetuju ili potiču na krađu, otimačinu ili prijevaru 

3. Svi oni koji sudjeluju u stvaranju ili donošenju ndpra¬ 
vednih odluka, zakona, osuda, komisijskih procijene i si. 

4. Koji svojim ruganjem natjeraju drugoga da učini štetu 
ili nepravdu bližnjemu 

5. Koji pomažu kradljivcu: držeći mu stražu, krijući ga i si. 

6. Koji znaju a ne prijave lopova, nego dopuštaju da nevini 
stradavaju i trpe nepravdu 

7. Koji primaju ukradene stvari bilo na čuvanje ili pomažu 
pri prodaji i si. 

8. Svi policajci, milicioneri, suci, koji ništa ne poduzimaju 
protiv lopova. 


NE POŽELI TUĐE! 

Bog nije protiv bogatstva, ali jest protiv onoga tko ne 
razlikuje Boga od bogatstva. Može se imati oboje: Boga i 
bogatstva, ali se ne može objema služiti. 

Kako se imamo služiti dobrima ovoga svijeta, a da ne 
izgubimo onaj drugi važniji — vječni — bilo je mnogo go¬ 
vora kroz ovaj kalendar. Bog nam je sve dao. želi nam, 
zaista, da budemo sretni! Da na ispravan način koristimo 
bogatstvo ove zemlje! Toliko mu je do toga stalo da nas je 
sa dvije zapovijedi na to upozorio! 

Ova posljednja — deseta zapovijed — želi da nas upo¬ 
zori kako se moramo čuvati čak i grešnih želja za nepra¬ 
vednim posjedovanjem dobara svijeta. Kao da nam veli: 

— Čuvaj se svega što te može navesti na 
grijeh! 

— Ne poželi ništa što je tuđe! 

— Budi zadovoljan s onim što imaš! 

— Slobodno povećavaj svoje blago, samo pa¬ 
zi da to bude na pravedan način! 

— čuvaj se lakomosti, čuvaj se prevelikih 
prohtjeva! 

— Ne pokrivaj se više nego što ti je pokri¬ 
vač dug! 

— Budi milosrdan, pa ćeš i ti milosrđe po¬ 
stići! 

— Jer kakvom mjerom budeš mjerio, tak¬ 
vom će se i tebi mjeriti! 

— Bježi od škrtosti i bori se protiv nje, jer 
je škrtost i sebičnost mnoge odvela u 
propast! 

— Pazi čovječe! Kao što se moraš čuvati 
grešnih djela protiv tuđega vlasništva, ta¬ 
ko se čuvaj i želja, koje bi te mogle do¬ 
vesti do grešnih čina! Jer svakom činu 
prethodi želja. Najprije poželimo, pa tek 
onda — ako nam se pruži prilika — tu 
želju i ostvarimo. Zato — čovječe — pazi 
na srce svoje, na razum svoj, da ni ne 
poželiš što bi bilo grešno! Da nikada ne 
poželiš doći do tuđega dobra na neprave¬ 
dan i grešan način! 

NAUČIMO MOLITI IZ NOVINA! 

— Brate, sestro! Ako ne voliš mo¬ 
liti iz molitvenika, ili ti je krunica 
suviše dosadna i jednolična, ili ti 
je dojadio tvoj Casoslov, onda 
uzmi novine, pa nauči moliti iz no¬ 
vina! Može se to! 

Otvorimo li novine, susrećemo se s riječima koje mogu od¬ 
govarati činjenicama i sudbinama, a mogu — što se nerijetko 
događa — stvarnost ili uljepšavati ili unakazivati. Čine to raz¬ 
nim slutnjama ili predrasudama. 

Novine nisu istinitije od ljudskog života koji opisuju. Kad 
je Isus htio davati upute za život pripovijedao je pripovijesti 
koje bi mogle stajati u današnjim novinama: 

— Bio neke čovjek koji je silazio iz Jeruzalema u Jerihon 
i' upao među razbojnike .... 

On je često takve pripovijesti počinjao riječima: 

— Gledaj, — Gledajte.... To se dogodilo, to su ljudi do¬ 
živjeli, to je posve moguće. Ne vodi računa o tome, prihvati 
činjenicu, ozbiljno uzmi napomenu. 

Mi danas možemo reći: Kad čitaš novine, pazi na sudbine. 
Vodi računa o nasilju, o lažima, o prešućenim činjenicama, o 
događajima koji stoje iza riječi. Po sebi se ne ide za senzaci¬ 
jama. To su sitne sreće, nevolje, bol, koja stoji iza osmrtnica. 

Razmišljaj o bolesti u ljudskom društvu, o krivnji i nakna¬ 
di, o dobroj volji i malim mogućnostima, o prilikama koje tre¬ 
ba izmijeniti, koje zbog ljudi i njihovih sudbina ne bi smjele 

tako ostati. . 

Čitati novine znači plašiti se, strahovati, čuditi se. Tko ne 
zna što bi molio, neka otvori novine i neka razgovara s Bogom 
o onom što čita. Postat će molitelj a da i ne primijeti. Zahva- 
ljivat će Bogu što je tako počeo. Shvatit će i to da su ti strani 
ljudi njegova braća i sestre. Oslobodit će se samoga sebe. Možda 
će upravo na tom putu otkriti molitvu. Govorit će s Bogom o 
bijedi — jer Njegovo kraljevstvo još nije došlo — i o putovima 
koji vode do kraljevstva Božjeg među ljudima. 

* 

Tako čitam jednog dana u novinama: 

— Ponovo odbačen prijedlog za povišicu penzija 
— Pitanje penzija skida se s dnevnog reda — Pro¬ 
vodi se stabilizacija — Isto tako čitam da je »mlijeko 
opet poskupilo«. Tramvaj i autobus opet za dinar 
skuplji... A pri tom mislim na ljude koji u našoj 
zemlji postaju siromašnijima, jer cijene neprestano 
skaču, a njihove penzije ostaju iste... U tim kratkim 
vijestima skrivene su sudbine ljudi. 

Čitam na drugom mjestu: 

— Student traži sobu, a stanarina 150 — 200 tisu¬ 
ća starih dinara. Pri tome mislim na sve studente 
koji nemaju mogućnosti da izbjegnu izrabljivanje 
stanodavaca ... 

Čitam dalje: 

— Penzioner ležao mrtav u sobi tri dana dok ga 
nisu pronašli — i mislim pri tome na tolike ostav¬ 
ljene kojima nitko ne odgovara kad nešto pitaju... 

Čitam: — U četvrtak u noći izvršena je provala u jednu 

prodavaonicu elektromaterijala. U pitanju su dva 
mladića... Pri tome mislim na sve što su ta dva 
mladića doživjela s odraslim ljudima prije nego su 
razbili staklo i odlučili se na provalu ... 

Čitam: — Nudimo besplatan savjet: Tko prihvati naš sav¬ 

jet imat će novaca »ko pljeve«... Mislim na sve 
snove o milijunima. Na laži kojima se služe ljudi 
da zarade na onima što vjeruju oglasima... 

Čitam: — U sukobu policije i radnika poginule četiri 

osobe... A ja mislim na svu nepravdu koja je 
predhodila tom krvavom sukobu ... 

Tko ne zna zašto bi molio, neka samo pažljivo 
čita novine. J. Z. 

PRAVEDNOST 

(Meditacija) 

Kad Isus želi opisati Božje kraljevstvo, govori o pra¬ 
vednosti. Naši su pređi pod tim podrazumijevali praved¬ 
nost pojedinog čovjeka pred Bogom. Danas spoznajemo da 
je Isus tražio pravednost u svijetu uopće. Ne pravednost 
koja se sastoji u poslušnosti ljudskim uredbama i vlastima, 
već pravednost koja štiti sreću i mir među ljudima. 

Tko hoće razumjeti što je pravednost i pokušava mo¬ 
liti za nju, mora spoznati da je danas nemoguće rastavljati 
pravdu i nepravdu kako su se dosad rastavljale: javni tu¬ 
žilac je u pravu, buntovnik ne. Posjednik je u pravu, na¬ 
jamnik ne. Čuvar reda je u pravu, a tko silom želi prom¬ 
jenu nije u pravu. 

Ima u našem svijetu prilika u kojima je netko »zao«, 
prije nego se mogao odlučiti za dobro ili zlo. Ima prilika 
u kojima čovjek ne može naći vjere, čak ni onda kad bi 
to želio, a ne može razumjeti što kršćani nazivaju dobrim, 
a što zlim. 

— Oče naš, ti si na nebu. Želio bih da još jednom dođeš 
prije nego zaboraviš kako se dolazi na jug Rio Grandea ..., 
pjeva Mario Benedetti. 

S molitvama ove vrste morali bismo se sprijateljiti više 
nego dosad. Dok izgovaramo takve tuđe molitve, koje nam 
ne odgovaraju, i dok mislimo na one koji su pronašli takve 
riječi, možda ćemo jednog dana naučiti zastupati pred Bogom 
one kojih je zlo došlo iz Evrope i kršćanske Sjeverne Ameri¬ 
ke, i naučiti činiti što je potrebno. 

Tisuću devetsto i šezdeseta mjeseca kolovoza 

gotovo se više i ne isplati ■ 

da nam dođe tvoje kraljevstvo 

jer ono je već ovdje 

zakopano u gnjev i strah 

u antipatiju i nečistoću 

u očaj i umor 

u čežnju da usprkos svemu tome tebe gledamo: 


Kad si govorio o bogatašu 
o igli i devi 

i mi svi izabrali tebe... ■ 

Sutdći je podigao svoju ruku i Indio 

koji te, istina, poštivao 

ali ti se suprostavio 

jer nije mogao razumjeti 

tvoju volju. 

Svakako se ponekad 

tvoja volja pomiješa s mojom 

nadvlada je 

zapali 

podvostruči je. 

Tada je teško prepoznati 
koje je moja volja. 

Najkasnije sutra 
ukinut ćemo bankrote 
nasmijane razbojnike 
koji imaju kandže 
da udaraju u harfu ... 

Nije važno 

da nam naši vjerovnici oproste 

onako kako smo mi 

ndkoć 

nepažnjom 

opraštali svojim dužnicima. 

Još uvijek dužni su nam 
otprilike jedno stoljeće 
nesanice i trpljenja 

oko tri tisuće kilometara uvredljivih riječi 
i cijelu mrtvu Gvatemalu. 

Ne uvedi nas u napast 
da zaboravimo ... 

Istrgni nam iz duše zadnjeg prosjaka 
i izbavi nas od zle savjesti. 

Amen 
Jorg Zink 

NEPRAVDA SVJETSKIH RAZMJERA 


— Dok toliko mnogo ljudi gladu¬ 
ju na ovoj našoj zemlji i dok po¬ 
stoji toliki broj djece koja neće 
nikada u životu naučiti niti jed¬ 
noga slova — dotle se ne može 
govoriti o pravdi i pravednoj ra¬ 
spodjeli dobara ovoga svijeta. No, 
o svemu tome više u slijedećim 
retcima. 

SVIJET JE BOGAT, AEI.... 

Trebalo bi da se sva djeca s ugodnošću sjećaju svoga 
djetinjstva. Zar to nije najljepše doba života? Trebalo bi 
da se smiju i raduju, a umjesto toga mnoga djeca plaču, 
boluju i čak umiru od gladi. 

Više od milijun i 200.000 mališana u Latinskoj Ame¬ 
rici umrlo je samo prošle godine od gladi i zaraznih bolesti 
— i to u 1979. godini, koja je proglašena godinom djeteta, 
može li biti veće ironije?! — a polovica onih što uspiju 
odrasti nikad ne nauče niti jedno slovo. Prema podacima 
UNICEF-a' smrtnost novorođenčadi i djece predškolskog uz¬ 
rasta je tolika da bi trebalo da predstavlja »alarmne zvono« 
za budućnost ovoga kontinenta. 

Danas u svijetu ima prema procjenama Svjetske zdrav¬ 
stvene organizacije, oko 1.500 milijuna djece, od kojih 1.220 
milijuna, — rečeno u postocima — 81 posto živi u zemlja¬ 
ma u razvoju, a među njima najveći broj u siromaštvu i 
bijedi, bez dovoljno hrane, bez čvrstoga krova nad glavom, 
čak bez čiste i zdrave vode i najelementarnije medicinske 
njege. 

U prvim nedjeljama života, okolica igra vrlo važnu 
ulogu u životu djeteta i zapravo presudno utječe na smrt¬ 
nost i na kasnije zdravstvene rizike. Djeca koja su lišena 
zdravstvene zaštite, u velikom procentu obolijevaju i čak 
umiru od tetanusa, dijareje, zapaljenja pluća i običnih bo¬ 
lesti. Za njih pothranjenost predstavlja samo dodatni faktor 
koji pogoršava negativne utjecaje raznih infekcija. 

U ovim usiovima, malo koji od tih 1.220 milijuna mali¬ 
šana iz nerazvijenog svijeta ima šanse da ostvari svoje pune 
ekonomske i društvene potencijale. Naravno, oni će jednog 
dana donijeti na svijet novu, nezdravu generaciju, održa¬ 
vajući na taj način neraskidljivi začarani krug. 

Ili, možda, taj krug nije u stvari ni začaran ni nera- 
skidljiv. Stručnjaci Ujedinjenih naroda izračunali su da oko 
700 tisuća milijuna dolara treba uložiti da bi se u svijetu 
udvostručila količina hrane, i to, prije svega, za potrebe 
nerazvijenih zemalja. Velik je to novac, nema sumnje, ali 
ta basnoslovna suma iznosi svega JEDNU DESETINU pro¬ 
centa one druge, neuporedivo veće sume koja se u svijetu 
SVAKE GODINE troši na naoružanje. A ono što UNICEF 
danas daje za djecu zemalja u razvoju, samo je 0,00075. dio 
tih troškova koji se troše na oružje i naoružanje! 

Svijet je, dakle, bogat, čak mnogo bogatiji nego što se 
to redovito misli — samo što je to bogatstvo nepravedno 
raspodjeljeno. Na bliskoj je budućnosti da izvrši tu pre¬ 
raspodjelu. Ako to ne bude išlo milom, ići će sigurno si¬ 
lom!!! 

* 

Već smo spomenuli da je 1979. godina bila proglašena 
za Godinu djeteta, pa je na početku 1980. godine bilo posve 
normalno da se na svim meridijanima svijeta svode bilance 
prethodne godine. Latinska Amerika je u prilici da se za¬ 
misli nad samom sobom i nad svojom prošlošću i buduć¬ 
nošću .. Jer, situacija je upravo porazna kad su njezini 
najmlađi stanovnici u pitanju: preko milijun i 200 tisuća je 
samo u toj godini 1979. umrlo od gladi i zaraznih bolesti, i 
to od bolesti koje su danas skoro nepoznate u krajevima 
razvijenog svijeta. 

Stopa porasta, stanovništva na tom »Zelenom kontinen¬ 
tu« (Južna Amerika) je, istina, jedna od najviših u svijetu, 
tako da je porast ukupnog broja stanovnika ovoga regiona 
i dalje na jednoj vrtoglavoj uzlaznoj liniji koja, sa svoje 
strane, također prijeti brojnim novim izazovima i nevolja¬ 
ma. Kad je, međutim, u pitanju smrtnost novorođenčadi i 
njihove nešto starije braće i sestara, brojke iz ovog malo¬ 
prije spomenutog crnog biltena mogu poslužiti isključivo 

kao alarmno zvono, i zbog toga ne iznenađuje što je na 
nedavnom redovnom »Panameričkom skupu kongresa za 
zdravlje« u meksičkoj prijestolnici o tome bilo najviše go¬ 
vora i najviše polemike. 

POSLJEDNJA OPOMENA 

Rasprave odn. spora oko onog najhitnijeg niti je bilo 
niti je moglo biti: oko činjenice da je onih 1,200.000 pre¬ 
rano okončanih života (od toga otpada na djecu do 4 go¬ 
dine 1 milijun i 6 tisuća, između 5—9 godina 150.000, a 
između 10—14 godina 66 tisuća) posljednja opomena ne sa¬ 
mo njima, nego i čitavom svijetu. Zaista je krajnie vrijeme 
da se čovječanstvo trgne i učini nešto kako bi se stvarno 
promijenili, prije svega, međunarodni ekonomski odnosi i 
uslovi, koji direktno prouzrokuju tragedije ove vrste ne 
samo na južno-američkom, već isto tako na afričkom i azij¬ 
skom kontinentu. Jer pomor najmlađih je jedna činjenica 
koja kroz povijest neumoljivo prati ovaj svijet zemalja u 
razvoju, a u ovom konkretnom slučaju Latinske Amerike 
— to je posljedica, prije svega, sve upadljivije ekonomske 
zaostalosti, koja se očituje u krajnje nezadovoljavajućim 
socijalnim uslovima u kojima žive buduće majke i kasnije 
njihovi potomci. 

Glad i svakovrsne zarazne bolesti i dalje haraju ovim 
dijelom svijeta, koji danas ima oko 150 milijuna stanovnika 
mlađih od 14 godina (a to je oko 41 posto od ukupnog bro¬ 
ja) od kojih je svaki drugi — sudeći prema jednom nedavno 
objavljenom izvještaju »Panameričke zdravstvene organiza¬ 
cije« — nedovoljno ishranjen, daleko ispod proklamiranih 
svjetskih minimuma, i isto toliko medicinski nezaštićen. 
Stopa smrtnosti novorođenčadi zbog toga ne zna za silaznu 
liniju i u pojedinim oblastima Latinske Amerike iznosi 21, 
pa 'čak i 150 odsto iznad prosjeka koji se registrira u ve¬ 
ćini ostalih zemalja u razvoju. O uspoređivanju s razvijenim 
zemljama ne može se ni govoriti. 

dvije obljetnice 


SVETI BENEDIKT 
(480—1980) 

Ove godine navršava se petnaest stoljeća od rođenja sv. 
Benedikta, utemeljitelja zaslužnoga benediktinskog reda. Ta 
obljetnica slavi se posebno na svečan način u Evropi kojoj 
je sv. Benedikt zaštitnik. Benediktinci su zaslužni za zapad¬ 
nu i evropsku kulturu a zaslužni su i za našu kulturu. 
Hrvatska prošlost ne može se zamisliti bez benediktinaca. 

U našoj Crkvi postoje i različiti redovi: muški i ženski. 
Najstariji red koji postoji u Crkvi jesu benediktinci, koje je 
utemeljio sv. Benedikt. Redovništvo je došlo u Zapadnu 
Crkvu iz Istočne Crkve gdje postoje samo monasi ili kalu- 
đeri, pa se ne može kazati da postoje redovi. I u Zapadnoj 
Crkvi dugo godina bili su jedini redovnici, monasi benedik¬ 
tinci. Od njih su se granali i danas srodni redovi a mnogi 
poznati redovi imali su uzor u benediktincima. U Srednjem 
vijeku redovi se su počeli množiti. Kod nas su, pored bene¬ 
diktinaca, poznati franjevci, dominikanci, isusovci i dr. 

Krist je propovijedao dolazak kraljevstva Božjeg. Da bi 
nam priopćio bogatstvo te tajne, upotrijebio je više od 
dvadeset usporedbi. Bogatstvo te tajne je neizmjerno i teško 
je bilo jednom usporedbom kazati što je ono. Danas je 
kraljevstvo Božje u Crkvi. Bogatstva te tajne su u njoj, u 
njenom životu i njenom djelovanju. Kraljevstvo Božje 
ostaje tajna, ali se očituje vani životom i radom vjernika. 
Svaki svetac razlikuje se od drugog sveca, ali su svi slični 
Kristu. Tako se i redovi između sebe razlikuju, ali svi ostva¬ 
ruju Evanđelje i očituju kraljevstvo Božje na svoj način. 
Svi su oni redovi Crkve, svi niču u Crkvi i svi se u nju 
vraćaju. Svaki red ima svoju namjenu i usmjerava se na 
različite poslove potrebne Crkvi, uvijek zavisno od Crkve. 

Sv. Benedikt je osjetio poziv da na poseban način služi 
Bogu i ljudima. Utemeljio je red benediktinaca, koji su se 
naglo širili po cijeloj Evropi, pa su tako došli i u naše kra- 

jeve. Posebno je poznat samostan Montecassino (Italija), 
središte molitve i rada, odakle su benediktinci širili svoj rad 
po Evropi. 

Benediktinci se pojavljuju u Hrvatskoj u doba 
svoga procvata (9. do 12. stoljeća). Zauzeli su gotovo 
sve otoke od Krka do Mljeta. Prvi samostan benedik¬ 
tincima je podigao knez Trpimir (855). Doprli su do 
Zete i Duki je, pa preko Bara sve do Skadra. Bilo je 
to u vrijeme Nemanjića i Balšića. Nalazimo ih kod 
Slovenaca posebno u sjeverozapadnim krajevima (u 
Koruškoj). 

Može se pretpostaviti da su im se samostani na¬ 
lazili i u zapadnim krajevima Bosne i Hercegovine) 

t 

Teško je procijeniti koliki su doprinos dali ti redov¬ 
nici Crkvi i evropskoj kulturi. Zapadna kultura nosi u sebi 
njihove tragove i ne možemo je procjenjivati bez doprinosa 
tih redovnika. Marljivi i radini, čuvali su i prepisivali stare 
grčke i rimske spise, pa i one koji nisu bili u skladu s 
vjerom i kršćanskim poimanjem života. Danas naša djeca 
uče u školama grčke i rimske pisce, a to su stoljećima ču¬ 
vali i predavali benediktinci. U naše krajeve donijeli su 
crkveno građevinarstvo i tzv. beneventansko pismo, kojim 
su se pisale povelje hrvatskih vladara. Kod nas su prihva¬ 
tili glagoljicu, pa je njihovo djelo poznata Baščanska plo¬ 
ča, znameniti hrvatski glagoljski natpis. Preuzevši glagolji¬ 
cu i slavenski jezik u bogoslužju, dali su neprocjenjiv do¬ 
prinos očuvanju naših krajeva od tuđina. 

Sv. Benedikt je u svom Pravilu uredio evanđeoski ži¬ 
vot rečenicom koju često čujemo: ORA ET LABORA = 
MOLI I RADI! Samo uređenje samostanske kuće, redovno je 
bila izvan grada, bilo je raspoređeno tako da se ostvaruje 
ova poruka. U samostanu se nalazi glavna crkva s pokraj- 
nim kapelicama. U pojedinim krilima samostana su redov¬ 
ničke sobe, sobe za putnike, goste, siromahe, bolesnike. Po¬ 
stoje različite radionice za obrte, knjižnica, a posebno se 
ističe pisama za prepisivanje starih spisa i ukrašavanje 
knjiga. Uz samostan su vrtovi s povrćem, voćem i ljekovitim 
biljem, apoteka, mlin, njive i ostalo što je potrebno za osob¬ 
ni i zajednički život. 


Kad je sv. Benedikt propisao da se u samostanima 
moli (ora!),dao je prednost Božjoj slavi pred ostalim zada¬ 
ćama benediktinaca. Želio je da se što više brinu za sve¬ 
čano' slavljenje mise i ostalih odreda. Zato su benediktinci 
i danas poznati kao glazbenici koji su stoljećima gajili 
crkveno pjevanje, tzv. koral. U samostanima je bilo po ne¬ 
koliko stotina redovnika različitih sposobnosti. Tako su nji¬ 
hovi graditelji napravili snažne i umjetnički divljenja vri¬ 
jedne crkve. 

Pored određenih sati molitve, po danu i po noći, be- 
nediktinci su izvršavali i drugi dio propisa: radi (labora!). 
Radili su ručno, raspoloživim strojevima i napravama. Tako 
su razvijali poljoprivredu i poljodjelske strojeve, usavrša¬ 
vali raznovrsne obrte i svakovrsna umijeća. 

Pored rada rukama i molitve imali su zadaću obvezat¬ 
nog čitanja. Radeći umno čivali su stara vrela: znanosti, 
književnosti, filozofije i teologije i sami doprinosili da se 
one razvijaju i usavršavaju. Plodove svoga cjelokupnog ra¬ 
da predavali su vjernicima. Bili su misionari u mnogim 
zemljama gdje su tekovine svoga rada nesebično davali dru¬ 
gima. Propovijedajući Evanđelje, kako su ga oni doživlja¬ 
vali, širili su kulturu i pismenost. 

Sv. Benedikt dobio je posebno nadahnuće da tako uredi 
život svoga reda. Njegovo svaćanje Evanđelja je zajed¬ 
ničko shvaćanje svih kršćana. Tako život benediktinaca po¬ 
staje evanđeoska poruka svima. 

Rad je posvećena vrijednost. Posvećena je najprije 
Božjim djelovanjem koji je stvaranjem svijeta obavio naj¬ 
veći rad. Ljudima je predao svemir da ga svojim radom 
usavršavaju i da sami sebe usavršavaju. Njegov sin, Isus 
Krist, radio je u radionici sv. Josipa. Ipak je rekao da ne 
budemo zabrinuti što ćemo jesti i u što ćemo se obući i da 
»tražimo najprije kraljevstvo Božje i njegovu pravednost«. 
A pravednost kraljevstva Božjeg je da svatko pravedno ra¬ 
di i pravedno zaradi. Sv. Pavao je bio radnik i vlastitim 
rukama zarađivao je što je bilo potrebno njemu i onima 
koji su bili s njim. 

Rad je, dakle, svet jer je sveta osoba čovjeka koju Bog 
u Kristu posvećuje. Kao što moramo poštovati osobu tako 
moramo poštovati rad kojim se osoba usavršava i kojim 

usavršava svemir. Zato je povreda tuđeg rada povreda oso¬ 
be. Ukrasti: znači oteti plodove tuđeg rada, znači uvrijediti 
osobu. I, kako je rad sveta služba, on postaje molitvom 
kojom slavimo Stvoritelja i dovršavamo njegovo djelo. 

Ali, i molitva se može proglasiti radom zato što, dok 
molimo, dajemo svoje snage Bogu koji nam ih je darovao. 
Molitva koju obavljaju svećenici i redovnici — a benedik¬ 
tinci su to prvi činili — naziva se latinskim jezikom »offi- 
cium«, što znači služba, obavljanje službe, dakle rad. Sve 
naše vrijeme je Božje vrijeme, sve naše snage smo dobili 
od Boga, pa kad radimo i kad molimo slavimo Boga. Sv. 
Benedikt je tražio da benediktinci dadnu prednost molitvi. 
Rad nekada zanese i čovjek zaboravi na samog sebe i na 
Boga. Rad traži i odmor. Zato su se radnici uvijek borili 
za skraćeno radno vrijeme, jer pretjeran rad uništava tje¬ 
lesne snage a čovjek zanemaruje svoj duhovni svijet. 

Čovjek radom i molitvom služi Bogu. Njegova služba 
— bilo rad bilo molitva — služba je Bogu. Čovjek radom 
časno zaslužuje sebi i drugima za život. Svojim radom po¬ 
maže nedorasle i slabije, bolesne i starije. Starije, bolesne 
i nemoćne pomaže zato što su i oni radili za njega kad je 
bio malen. Mladim pomaže dok ne stignu do sposobnosti 
da mogu sami sebe izdržavati. Čovjek bi griješio kad se ne 
bi brinuo za svoje roditelje, bolesne i nemoćne. Griješio bi 
kad se ne bi brinuo za svoju djecu. Ali i djeca griješe ako 
badava jedu plodove rada svojih roditelja. Jer, što znači ako 
djeca ne uče, a jedu, nego krađu očeva i majčina rada? 
Svojim učenjem i dobrim vladanjem pravedno koriste nji¬ 
hov rad, što će im kasnije vratiti. Svojim neradom kradu 
tuđi rad. 

Sv. Benedikt je pokazao svojim pravilom kako se ure¬ 
đuje skladan život redovnika i vjernika: MOLITI I RADITI. 
Na taj način njegov red postaje zaslužan za Crkvu i za 
našu kulturu. Red benediktinaca dao je mnoštvo svetaca, 
četrdeset papa, oko 250 kardinala, sedam tisuća nadbiskupa, 
petnaest tisuća biskupa i oko petnaest tisuća pisaca. 

Mi molimo i radimo. Ali, kada molimo da nam Bog 
dadne ono što nam je potrebno, onda moramo znati da 
njegov blagoslov dolazi preko rada naših ruku. ORA ET 
LABORA = MOLI I RADI! 

STROSSMAYER I MARTIČ 

(U povodu 75-godišnjice smrti biskupa Strossmayera i fra 

Grge Martića) 

Ove godine (1980) proslavljena je 75-godišnjica smrti 
đakovačkog biskupa Josipa Jurja Strossmayera. Nema sum¬ 
nje da je malo ljudi koji su toliko zadužili hrvatski narod, 
kao što je to učinio biskup Strossmayer. A istina je, isto 
tako, da je u to vrijeme bilo vrlo malo ljudi koji su tako 
dalekovidno i s toliko ljubavi radili na zbližavanju slavensko¬ 
ga juga, na zbližavanju svih jugoslavenskih naroda. 

Biskup Strossmayer je imao mnogo suradnika i prija¬ 
telja. Imao ih je i izvan Hrvatske. Jedan od tih bio je i 
fra Grga Martić, franjevac, književnik i, silom prilika, po¬ 
litičar u zadnjim desetljećima turskog gospodstva u Bosni. 
I fra Grgo je umro prije 75 godina. Ovih nekoliko stranica 
posvetit ćemo prijateljstvu i suradnji ove dvojice naših ve¬ 
likana. 

Car Franjo Josip slavio je svoj srebreni pir 1878. go¬ 
dine. Fra Grgo je išao u bosanskoj delegaciji u Beč. Sa 
svojim prijateljima i suputnicima svraća se u Đakovo. S 
njim su Mustafa Fadil-Pašić i Mehmedbeg Kapetanović. 
Strossmayer ih je primio s oduševljenjem, tako da mon- 
sinjor Cepelić piše: »Mustafa Fadil-Pašić, mek i mučaljiv, 
Mehmedbeg veseo i poslovičan, a fra Grgo poetičan . — Bi¬ 
skup je goste milo dočekao, a spram fra Grge ruke širi u 
lice ga ljubi.« 

S biskupovim odobrenjem fra Grgo je u Đakovu tiskao 
svoj spjev »Hadžilojina krajina« 1881. godine, i posjednuće 
Bosne — sedmi dio »Osvetnika«. 

Od 1885. godine ne prolazi ni jedno Josipovo — imen¬ 
dan biskupov — a da fra Grgo nije biskupa s pjesmom njemu 
u čast počastio. »Glasnik đakovački« donio je 17 prigodnih 
pjesama što ih je fra Grgo ispjevao u čast biskupu Stros- 
smayeru, svom prijatelju. 

U rujnu 1885. godine bili su veliki manevri-parade oko 
Požege. Kod tih vježbi bio je car i kralj Franjo Josip. Kod 
toga je bila prisutna i delegacija iz Bosne, a u njoj je bio 

i fra Grgo. U selu Gromačniku su čekali cara i kralja do¬ 
stojanstvenici da ga pozdrave. Senzaciju je pobudilo to što 
je car prošao i mimo ministra i mimo bana, da se najprije 
pozdravi s jednim fratrom, sa fra Grgom. Poznavao ga je 
od prije, kad je fra Grgo bio u Beču. Razumljivo da se tu 
našao i hiskup Strossmayer među ostalim uglednicima. On 
je poslije toga poveo fra Grgu sa sobom u Đakovo. Od te, 
1885. godine fra Grgo je svake godine gost svog uglednog 
i dragog prijatelja. Njegov boravak u Đakovu traje od tri 
do šest tjedana. Već slijedeće godine boravio je tamo 6 
tjedana i, kako kaže Cepelić »naslušao se biljisa slavuja«. 
Njihovi razgovori — biskupovi i fra Grgini — kretali su 
se uglavnom o dobru i napretku naroda. Ali bilo je razgo¬ 
vora i o književnosti. Tako je 1886. godine biskup savjetovao 
fra Grgi, i zaželio je to od njega, da opjeva svetog Ivana 
Kapistrana. »Brate. .., brate Grgo, dajte se vi na posao. 
Opjevajte toga vašega i našega sveca takim stilom da bude 
puku našem molitvenikom; da prelazi iz ruke u ruku.« Fra 
Grgo se odazvao toj biskupovoj želji i već o Josipovu sli¬ 
jedeće godine. (1887) šalje mu gotovu pjesmu o Kapistranu. 
Pjesma je štampana u Đakovu pod naslovom »Obrana Bio¬ 
grada 1456. ili slavlje Ivana Kapistrana«. Pjesma je imala 
2036 stihova. 

Biskup je pokazivao razumijevanje za fra Grgin rad i 
podržavao ga je u radu. To mu i omogućuje da u Đakovu 
tiska neka svoja djela. Tako 1886. godine tiska »Pravedni 
Josip, sin patrijarke Jakova« za koje djelo Cepelić kaže: 
»Knjigu je puk na jagmu raznio«. Iste godine tiskan je fra 
Grgin prijevod Chateaubrianđovog djela Rene. Naslov mu je 
»Bijedni novak«. Slijedeće godine tiskana su dva pjevanja 
fra Grginih »Osvetnika«. To su: »Obrenov« i »Luka Vukalo- 
vić«. Po izričitoj želji biskupovoj, fra Grgo poslije »Osvet¬ 
nika« piše svoje »Posvetnike«. 

Fra Grgin boravak u Đakovu 1893. godine je posebno 
zanimljiv. Fra Grgo je sa sobom poveo u Đakovo i svog 
pjevača narodnih pjesama, narodnog guslara Perkana Kari- 
vana-Pavića iz sela Bukve kod Kreševa. Perkanovo pjevanje 
narodnih pjesama uz fra Grgine gusle jako se svidjelo bi¬ 
skupu. Slušao ga je svih petnaest dana, koliko je Perkan 


gostovao u Đakovu. Biskupov tajnik Cepelić stenografirao 
je pjesme što ih je Perkan pjevao. Kasnije su te pjesme 
objavljene u posebnoj knjizi. 

Fra Grgo je posljednji put bio u Đakovu 1900. godine. 
Došao je s ostalim Bošnjacima da prisustvuje proslavi pede¬ 
setogodišnjice Strossmayerovog biskupovanja. Očevici su 
- opazili i zabilježili da se na fra Grgi primjećuju znakovi 
starosti i slabosti. Tom zgodom predao je biskupovom taj¬ 
niku rukopis — dvije bilježnice svojih memoara. Naslov im 
je zanimljiv: »Moje objede, bjede i pobjede«. Kasnije je istom 
tajniku poslao još tri sveske. U njima kako kaže Cepelić, 
fra Grgo opisuje svoje nezgode, počevši od 1850. godine — 
odnosno od zatvaranja fra Franje Jukića — pa sve do go¬ 
dine 1898. U svemu je bilo 118 stranica. 

Poslije 1900. godine fra Grgo više ne odlazi u Đakovo. 
Nije više za daleko putovanje, premda je, kako sam kaže, 
želio »da se pri pažnji biskupskoj i ljubavi tu oporavi.« S 
tom željom je i umro. , 

Fra Grgina osamdesetogođišnjica (1902) proslavljena je 
svečano. Svečanost je uveličala biskupova čestitka, za koju 
fra Grgo ovako piše: »Bila je veličanstvena, ja je nisam 
očekivao ali mi je draga, ne radi mene nego radi reda i 
radi mojih mještana, koji su mogli vidjeti kako sav hrvat¬ 
ski narod časti fratra pjesnika.« 

O Josipovu 1903, — biskupu za imendan — poslao je 
u Đakovo svoju posljednju pjesmu — svoj labudov spjev. 

Strossmayer je štitio i pomagao Martića, ali i Martić 
je s ljubavlju pratio sve što je biskup Strossmayer podu¬ 
zimao i, koliko je on to mogao, pomagao je Strossmayerove 
poduhvate. Na tlu na kojem je bio i radio, Martić je na¬ 
stojao pomoći Strossmayeru. 

Takva jedna akcija koju je Strossmayer vodio, a Mar¬ 
tić pomagao, bilo je skupljanje priloga za hrvatsko sveuči¬ 
lište u Zagrebu. O tom Martić piše prijatelju Torkvatu 
Brliću u Slavonski Brod: »Ja u Sutjeskoj (Kraljeva Sut- 
jeska, u kojoj je tada bilo zasjedanje starješinstva franje¬ 
vačke provincije Bosne Srebrene) proponirah da se i mi 
redovnici odazovemo primjeru Mecene za Jugoslavensko 
sveučilište... Biskup (tada fra Paškal Vujičić) mi reče 

piši koliko hoćeš.« — »Aferim rekoh, biskupe!« i upisasmo 
100 franaka. Tom zgodom dali su svoje priloge još neki fra¬ 
njevci«. Biskup tom zgodom reče: »da mi je poznat prog¬ 
ram dao bih i više-« Međuto rekoh, bit će i program 

poznat i vrijeme vama opet osvjetlati obraz. Ele, i u ovom 
ga poslu najdoh sklada s nama ...« 

Ovom zgodom Martićevo sakupljanje nije se ograničilo 
samo na fratre. U istom pismu Brliću nalazi se i popu ljudi 
u Sarajevu od kojih je Martić dobio prilog za sveučilište, 
pismu ima za to i poseban naslov: »Prilozi za Jugoslaven¬ 
sko sveučilište u Zagrebu, skupljeni u Sarajevu.« Nakon 
toga je navedeno 15 imena, a svota koja je skupljena bila 
dukata 24, forinta 14, franaka 100. 

Martić nije dugo nadživio svoga zaštitnika i prijatelja, 
svega nekoliko mjeseci. Strossmayer je umro 8. travnja 
1905. godine, a fra Grga 30. kolovoza iste godine. 

Pravedno je da ih se o zajedničkom jubileju zajednički 
i sjetimo. 






NARODNO BLAGO 


Pijanstvo je naša prevelika mana 

Čim se sjetim ja prošlosti svoje, 

Zadršće mi jadno srce moje, 

Kad pomislim kol’ko sam ja pio, 

Danju, noću, nikad tr’jezan bio. 

Rakija ljuta bol mi nanese, 

Mnoge mi pare iz džepa odnese. 
Bujnu mi maštu ona donese, 
Zdravlje i sreću svu mi raznese. 

Popijem danas, popijem sutra, 

Tako postajem pijanska žrtva. 

I tako prebrzo pare nestaju, 

A tada u kući svađe nastaju. 

Jednoga dana ja sebi rekoh: 

— Makar alkohol i cestom teko, 
Okusit više neću ni kapi 
Pa makar ko voda ishlapi! 

Postadoh tako ja čovjek drugi; 

Ne gledaju više za mnom ljudi, 

Jer mogu i ja od r’ječi biti 
I svoju sreću opet vratiti 

Sad me i zdravlje sve bolje služi, 
Jer u »mehanu« korak ne pruži (h). 
Kod kuće sva je svađa prestala, 

S pićem je mnoga muka nestala. 

Moja me djeca bolje poštuju, 

Svi me sad oni u zlato kuju, 

A žena više ko da nije ona, 

Kuću čuva, a kloni se kona (komšinica), 
Ne puši, nit trača k’o do sada, 

Djecu nam pazi bolje od sada. 

Sad smo u svemu napredni svi 
I veseli smo u obitelji. 

Više ne pijem: — Rakijo, rako, 
ti me često u jarak polako! 

Nego ko čovjek kad idem kući 
Sa mnom se više nitko ne muči. 

I ljudi više do mene drže. 

Baš mi je drago što se ja trže. 

— Bog ga poživio svojoj djeci, 

Makar ne bili od reda sveci! 

Prođi se pića 

Prođi se pića, brate moj dragi, 

Jer s pićem se mnogo zlo sagradi! 

Ništa ti gore od pića nema, 

U piću svako zlo ti se sprema. 

Zato tko pije, neka prestane, 

Nek’ ne čeka dok pića nestane! 

Svaki pijanac sebi je teret, 

Dok drugi rade, on pegla krevet. 

Lati se posla, razborit budi, 

Jer to ti kažu pametni ljudi! 

A mi mu, braćo, pomozimo svi 
Da se oslobodi on mana tih! 

Piće je, braćo, opasna mana 
Poznata svakom od starih dana. 

Djevojke ne vole male i nejake momke 

Ja se klela i preklela — da ja neću za malena. 

Stigoše me zla vremena — pa ja odoh za malena. 

Svi junaci drva nose — i moj mali drvo nosi, 

Svi junaci po cjepljicu — a moj dragi po triščicu. 

Svi junaci u mlin nose — i moj mali u mlin nosi: 

Svi junaci po žakicu — a moj mali po kesicu. 

Svi junaci priko plota — moj se mali za plot svali. 
Ja ga uze(h) za ručicu — pa ga bacih u kućicu. 
Prsnu žiga, oprži ga — skoči mačka, ogreba ga. 

Ja ga hali(h) za ručicu — pa ga bacih na bunište. 

I još vičem iza glasa: — Iš, iš, orletino! 

Nije to mrljetina — već je moja »mužetina«! 

Svekrva i neva 

Svekrvica svoju nevu kara, 

Sto joj nije donijela dara. 

— Ako nisam donijela dara, 

Nisam ti ga ni zatekla, stara! 
Zatekla ti kuću oborenu 

I pred kućom bašču razgrađenu! 

— Svekrvice, ubila te tama, 

Sto si rekla da sam došla sama! 

— Svekrvice, sjeme od salate, 

Sin me voli, baš me briga za te. 

— Svekrvice, našla sam ti zgodu: 
Uzmi kantu, pa idi na vodu! 

— Svekrvice, budi meni dobra, 
Sterat ću ti dušeka do groba! 

U svekrve jezik od aršina, 

A u neve leti ko mašina. 

Ljepota je najveća vrednota 

Misli mama da me momci neće, 

Jer na meni dukati ne zveče. 

Svaku curu dukati udaju, 

Ja sirota, mene će ljepota. 


Kćerku treba štošta naučiti 

Mila majko, što si me rodila, 
Kad me nisi ničem naučila: 
Tkati sitno, pirlitati brzo, 

Siti, plesti i na đerđef vesti. 

Cura se lako naljuti 

Zašto si se razljutila, Deso, 

Sto ti nisam jabuke otreso. 
Kratki dani, pa se nema kada, 
Evo, Deso, dolazim ti sada. 

Uvenulo lišće borovd 

Uvenulo lišće borovo, 

Pod kojim je Ivo bolovo. 

Često njega majka oblazi, 

U kecelji grožđa donosi. 

Često njega majka pitala: 

— Možeš li mi, Ivo, preboljet? 

— Ne mogu ti, majko, preboljeti! 
Već kad prvo zvono zazvoni, 
Onda ću ti, majko, umrijeti. 

Kad drugo zvono zazvoni, 

Onda će me, majko, nositi. 

Kada treće zvono zazvoni, 

Onda će me, majko, kopati. 

Sunce se s gorom sastaje, 

Majka s' od Ive rastaje: 

—- Nikad te neću preboljet, 

Ne mogu te, Ivo, šalaj preboljet. 

Kratke popjevke raznog sadržaja 

Moj se dragi hvali vazda: 

Da je odveć vel’ki gazda. 

A on, jadnik, priznat mora: 

U drugog je na nadnici vazda 

* 

Moj fesiću, poigraj na glavi 
Kao cura na zelenoj travi! 

* 

Oči crne, obrve zelene, 

To je, majko, razbolilo mene. 

* 

Moj dragane u matere peti, 

Ja te volim, da si trideseti! 


Moj se dragi hvalio 
Nova kola pravio. 

— A što će ta nova kola, 

Kad nemaš ni volova? 

* 

Poigrajte moje noge bose, 

Ko i one što cipele nose! 

Igraj, curo, nisi žena! 
Doskora s i crna zemlja. 

* 

Cura momku poslala avizu: 

— K sebi ruke! Ne primici blizu! 
Vidi dragog, vidi mu kaputa, 

Sve na kredit, moja rano ljuta. 

* 

Žali, dragi, žalit ćeš do groba, 

Ti ćeš žalit, a ja nemam koga. 

* 

Moj dragane, pitanje je moje, 

— Je li džaba dolaženje tvoje? 

* 

Od svih dana Nedjelju najvolim: 
Idem k crkvi i Bogu se molim. 

* 

Stuca mi se u tatinu dvoru, 
Spominje me moj lola na moru. 

* 

Piše dragi, a ja njemu neću, 

Tko je našo na papiru sreću? 

* 

Govor’, dragi, govoriš od muke, 
Sto ti nisam zapala u ruke. 

Ko je mene volio malenu, 

Otišo je u travu zelenu. 

Kad zapjevam, čuješ li me, diko? 
Čujem diko, ne pjevaj toliko! 

* 

Prevarit ću dva oka zelena, 
Garavoj sam loli zaručena, 

* 

Pjevaj, seko, pjevaj, ne veremi, 
Sta bi onda da ti je ko meni? 


Jaranice, nejma nam momaka, 

Moj bi došo, nema opanaka. 

* 

Vol, me dragi, a i ja ću tebe, 

Pa nas neće zavaditi žene. 

* 

Mene dragi za poljubac pita, 

A ja njemu novine da čita. 

Voli, dragi, curu mog imena, 

Ne treba ti druga uspomena. 

— Neću ljubit, koje itko prije, 

Jer jabuka zagrižena gnjije. 

* 

Majko mila, zašto me imadeš, 
Podgojiš me, pa me drugom dadeš. 
Mjesečina čekala vedrine, 

A ja dragog četiri godine. 

Ne bih svoje pogazila vjere, 

Za dolare Amerike c’jele. 

Oženi se, ko je mene zvao, 

Pijanica, pa mi nije žao. 

Žen’ se, dragi, ja ću se udavat, 

Nećemo se više zafrkavat. 

Zen’ se, dragi, ja ću biti tvoja, 
Poljupcima neće biti broja. 

* 

U mog dragog jedno oko krivo, 

Znate 1’ zašto? — Jer je namigivo. 

* 

Idem šorom, svekrva me gleda. 

— Što me gledaš, kad mi sina ne daš? 

* 

Ven’mo, dragi, ven’mo obadvoje 
Nek ne vene samo srce moje. 

* 

Za me mladu, poštenje u modi, 

Za kog nije, neka se provodi. 

* 

Moj komšija, udat ću se i ja, 

A ti gledaj, kud se magla vija. 

Ide jesen, ide Mala Gospa 
I meni je curovanja dosta. 

* 

Zen’ se, dragi, ja ću ti čestitat’, 

Jel’ mi žao, to me nemoj pitat. 

* 

Neću, dragi, govora ni laži, 

Ako si me poljubio, kaži! 

* 

Dođi, dragi, kad je mjesečina, 

Ne dolazi kad je pomrčina. 

* 

Curovat ću dvadeset i dvije, 

Nek curuje, ko curovo nije. 

* 

Preko polja baterija luta, 

Ide dragi, ali ne zna puta. 

* 

Dragi kosi, a ja kupim s’jeno, 
Nitko ne zna da ašikujemo. 

* 

Ja ću pjevat, pa neka se ori, 

Ko je tužan, nek se razgovori. 

* 

Moj dragane, rekla mama tvoja, 
Da ja nisam djevojka od soja. 

* 

Svekrvice, hvala ti ko ženi, 

Sto si sina odgojila meni! 
Svekrvice, budi mi ko kćeri, 

Ja ću tebi, ko svojoj materi. 

* 

Oj, planino, spusti se na niže, 

Nek je loli dolaziti bliže! 

* 

Imam dragog da mu nema druga, 
Dala bih ga za rešeto luga. 

* 

Došo dragi, pa se podnimio. 

— Kad ćeš spavat, što si dolazio? 

* 

Ako sam ti, moj dragane, mala, 
Ti naruči klupu kod stolara! 

Sad se momci za poljupce bore, 
Jadne cure koje im dozvole. 


Tamburica sitno kuca, a gudalo gudi, 
Ljubile b’ se mnoge žene, al’ ne daju ljudi. 

Poruka djevojke momku 

Čilim šaram s vijugama, 

Dođi, dragi, jarugama. 

Dođi čim se smrkne, 

Da srce ne pukne! 


Neće psovača za muža 

Momka neću koji psuje Boga, 
Volim ostat djevojka do groba! 
Sjetio se i moj dragi Boga, 

Pa i onog uzdisaj moga. 

Nije važno biti cura fina, 

Već poštena za c’jela vremena. 


(Sve ovo uzeto je iz zbirke Narodnog blaga fra Branka 

Krilića) 

